Vietnam in covid ge au varient eh fenijje | Atoll News\nވިއެޓްނާމްއިން ކޮވިޑްގެ އައު ވޭރިއެންޓެއް ފެނިއްޖެ\nޝާއިޢުކުރީ: ޢާއިޝް މެއި 30, 2021, 17:39\nވިއެޓްނާމްއިން ކޮރޯނާ ވައިރަސްގެ އައު ވޭރިއަންޓެއް ފެނިއްޖެ ކަމަށް އެޤައުމުގެ ކަމާބެހޭ ފަރާތްތަކުން ބުނެފިއެވެ.\nއޮފިޝަލުން ބުނެފައިވާ ގޮތުގައި މިފެނުނު އައު ވޭރިއަންޓަކީ އިންޑިޔާއާއި އިނގިރޭސި ވިލާތުގައި ފެތުރުނު ވޭރިއަންޓް އެއްވުމުން އުފެދިފައިވާ ވައިރަހެކެވެ.\nވިއެޓްނާމްގެ ސިއްޙީ ވަޒީރު ގުޔެން ތަން ލޮންގް ބުނެފައި ވަނީ، ކޮވިޑްގެ އައު ވޭރިއެންޓް އެމީހުންގެ ސަމާލުކަމަށް އައިސްފައި ވަނީ ވިއެޓްނާމްގެ އެތައް ބަޔަކު ދާދިފަހުން ކޮވިޑަށް ފައްސިވާން ފެށުމުން އައު ވޭރިއަންޓެއް އުޅޭކަމަށް ޝައްކުވެ، އެފަރާތުން ވައިރަސްގެ ޖެނެޓިކްސް ބަލައި ހެދި ދިރާސާތަކަކުން ކަމަށެވެ. އަދި މި އައު ވޭރިއަންޓަކީ އިންގިރޭސިވިލާތުގައި ފެތުރޭ ވޭރިއަންޓުގެ ޖެނެޓިކްސް ހިމެނޭހެން މިއުޓޭޓް ވެގެން އުފެދިފައިވާ އިންޑިޔާ ވޭރިއެންޓްގެ ވައްތަރެއް ކަމަށާއި، އެހެންކަމުން މިއީ އިންޑިޔާގައި ފެތުރޭ ވޭރިއަންޓަށްވުރެ ނުރައްކާތެރި ވޭރިއަންޓެއް ކަމަށްވެސް އޭނާ ބުނެފައިވެއެވެ.\nމިހާތަނަށް ފެތުރުނު ކޮވިޑްގެ ވޭރިއެންޓް ތަކަށްވުރެ ހަލުވިކަމާއެކު މި އައު ވޭރިއެންޓް ފެތުރޭނެ ކަމަށް ފެންނަ ކަމަށާއި، އަދިވެސް އިތުރު ދިރާސާތައް ކުރަމުން އަންނަ ކަމަށް ސިއްޙީ ވަޒީރު މީޑީއާތަކަށް މަޢުލޫމާތު ދީފައިވެއެވެ.\nދުނިޔޭގައި ކޮވިޑް ފެތުރެން ފެށުމުން ވިއެޓްނާމުން ވަނީ ބަލި ކޮންޓްރޯލް ކުރުމުގައި ނަމޫނާ ދައްކާފައެވެ. އެހެންނަމަވެސް ފާއިތުވި އޭޕްރިލްއިން ފެށިގެން އެޤައުމުގައި ވެސް ވަނީ ކޮވިޑް ޖެހޭ މިންވަރު އިތުރުވެފައެވެ. 96 މިލިއަން މީހުންގެ އާބާދިއެއް އޮންނަ ވިއެޓްނާމްގައި އެޕްރިލްއާއި ހަމައަށް ފައްސި ވެފައި ވަނީ 3100 މީހުންނެވެ. އަދި މަރުވެފައި ވަނީ 35 މީހުންނެވެ. އެހެންނަމަވެސް އެޕްރިލްއިން ފެށިގެން ފައްސިވާ މީހުން ވަނީ އިތުރުވާން ފަށާފައެވެ. އެޕްރިލްއިން މިހާތަނަށް އިތުރު 3500 މީހުން ފައްސިވެ 12 މީހުން މަރުވުމުން މިހާތަނަށް އެޤައުމުން ކޮވިޑަށް ފައްސިވި މީހުންގެ އަދަދު 6600 އަށް އަރައި ކޮވިޑްގައި ދުނިޔެ ދޫކުރި މީހުންގެ އަދަދު ޖުމްލަ 47 އަށް ވަނީ އަރާފައެވެ.\nވައިރަސްއަކީ ގިނައިން ފެތުރި އިތުރުވާ ވަރަކަށް ޖެނެޓިކް އެކި ބަދަލުތައް އައިސް، އައުވައްތަރުގެ ވައިރަސް އުފެދޭ އެއްޗެކެވެ. އެހެންކަމުން 2019ގެ ފަހުކޮޅު ޗައިނާއިން ކޮރޯނާ ގެ ފުރަތަމަ ވައިރަސް ފެނުނުފަހުން އޭގެ އެތައް ވޭރިއަންޓެއް ވަނީ އުފެދެން ފަށާފައެވެ. މީގެތެރެއިން4ވޭރިއެންޓަކީ ދުނިޔޭގެ ސިއްޙަތު ޖަމިއްޔާގައި ދުނިޔެއަށް ނުރައްކާތެރި ވައިރަހެއްގެ ގޮތުގައި ރެކޯޑު ކޮށްފައިވާ ވޭރިއެންޓު ތަކެކެވެ. އެއީ އިންޑިޔާގައާއި އިންގިރޭސި ވިލާތުގައި، އަދި ދެކުނު އެފްރިކާއާއި ބްރެޒިލްގައި ފެތުރެމުންދާ ކޮރޯނާ ވައިރަސްގެ ވޭރިއަންޓުތަކެވެ.


Aadheehtha Dhuvahu Record Adhadhakah Fathuruverin Raajje Ah - Vaguthu\nއާދީއްތަ ދުވަހު ރެކޯޑް އަދަދަކަށް ފަތުރުވެރިން ރާއްޖެއަށް\nޑިސެމްބަރު މަހުގެ ފަސް ވަނަ ދުވަހު ރާއްޖެ އައި ފަތުރުވެރިންގެ އަދަދު 6200 އިން މައްޗަށް އަރައި އެއް ދުވަހެއްގެ ތެރޭގައި ރާއްޖެ އައި ފަތުރުވެރިންގެ އަދަދުތަކުން އާ ރެކޯޑެއް ގާއިމްކޮށްފިއެެވެ.\nމިއީ ފަތުުރުވެރިކަމުގެ ސީޒަން ކަމުން ރާއްޖޭގެ މައި އެއާޕޯޓް ވެލާނާ އިންޓަނޭޝަނަލް އެއާޕޯޓަށްވެސް ވަރަށް ބާރުު ބޮޑެވެ. އަދި ރާއްޖެ އަންނަ ފަތުުރުވެރިންގެ އަދަދުތައްވެސް ދަނީ ދުވަހެއް ދުވަހަކަށް އިތުރުވަމުންނެވެ.\nއެގޮތުން މިދިޔަ ނޮވެމްބަރު މަހު އެކަނިވެސް ލައްކައަށްވުރެ ގިނަ ފަތުރުވެރިން ރާއްޖެ އައިސްފައި ވެއެވެ.\nމިއަދު ޓޫރީޒަމް މިނިސްޓްރީން ބުނީ، މިދިޔަ އާދީއްތަ ދުވަހަކީ ރާއްޖެއަށް އެންމެ ގިނަ ފަތުރުވެރިން އައި ދުވަސް ކަމަށެވެ. އަދި އެ ދުވަހު ރާއްޖެއަށް 6269 ފަތުރުވެރިން ރާއްޖެ އައިސްފައިވާ ކަމަށް ބުނެފައި ވެއެވެ.\nއެ މިިނިސްޓްރީން އާއްމުކޮށްފައިވާ މައުލޫމާތަށް ބަލާއިރު، މި އަހަރު ދެން އެންމެ ގިނައިން ފަތުރުވެރިން އައިސްފައި ވަނީ އޮކްޓޯބަރު 16 ވަނަ ދުވަހުއެވެ. އެ ދުވަހު ރާއްޖެއަށް 6197 ފަތުރުވެރިން އައިސްފައި ވެއެވެ. އަދި އޮގަސްޓް ހަތް ވަނަ ދުވަހު 6083 ފަތުރުވެރިން ރާއްޖެ އައިސްފައި ވެއެވެ.\nރާއްޖެ އަންނަ ފަތުރުވެރިން ވަރަށް ބޮޑަށް އިތުރުވެފައި ވަނީ، ކޮވިޑް-19 އިން ދިފާއުވުމަށް ޖަހާ ވެކްސިން ފުރިހަމަކޮށްފައިވާ ފަރާތްތަކަށް ފަސޭހައިން ރާއްެޖެ އާދެވޭނެ މަގު ތަނަވަސް ވުމުންނެވެ.\nޑިސެމްބަރު މަހުގެ އެއް ވަނަ ދުވަހުގެ ނިޔަލަށް ރާއްޖެއަށް 1،162،425 ފަތުރުވެރިން ރާއްޖެ އައިސްފައި ވެއެވެ.\nރާއްޖެއިން މި އަހަރު އަންދާޒާކޮށްފައި ވަނީ އެއް މިލިއަން ފަތުރުވެރިން ރާއްޖެ ގެނައުމަށް ނަމަވެސް އެ އަދަދު އޮކްޓޯބަރު މަހު ކަޑައްތުކޮށް މިހާރު ޓާގެޓްކޮށްފައި ވަނީ މި އަހަރު 1.5 މިލިއަން ފަތުރުވެރިން ރާއްޖެ އަންނާނެ ކަމަށެވެ.\n"ހޯމް ސްޓޭ" ޓޫރިޒަމް ފަަށަނީ ދިއްގަރުން، ސެކިއުރިޓީއަށް ގަވާއިދު ހަރުކަށި ކުރަނީ\nމި އަހަރުގެ 1.3 މިލިއަން ވަނަ ފަތުރުވެރިޔާ ރާއްޖެއަށް، ހޫނު މަރުހަބާއެއް!\nފަތުރުވެރިކަމުގެ އެންމެ ޝަރަފުވެރި އެވޯޑު މިފަހަރު ވެސް ރާއްޖެއަށް


America safeeruge massala boduvi mathimas baalaifi | Mihaaru\n29 ޖުލައި 2020 - 08:082comments\nޖަޕާން ދަރިކޮޅުގެ އެމެރިކާ ރައްޔިތެއް ކަމަށްވާ ހެރީ ދެކުނު ކޮރެއާގެ ސަފީރަކަށް އެމެރިކާ އިން އައްޔަންކުރީ 2018 ގަ އެވެ. އެކަމަކު އޭނާގެ މަސައްކަތްތަކަށް ވުރެ ބޮޑަށް މީޑިއާތަކުގައި ހެރީގެ ވާހަކަ މިހާތަނަށް ދެކެވެމުން ދިޔައީ މަތިމަހާ ބެހޭ ގޮތުންނެވެ.\nފެންނަ ފެނުމަށް ހެރީގެ މަތިމަހުގައި މާ އާދަޔާހިލާފުކަމެއް ވެސް ނެތެވެ. އަދި އެ މަތިމަހަކީ އާންމުކޮށް ގިނަ ފިރިހެނުން މަތިމަސް ބަހައްޓާ ސްޓައިލަށް ހުރި އާދައިގެ މަތިމަހެކެވެ.\nނަމަވެސް ދެކުނު ކޮރެއާ އިން ހެރީގެ މަތިމަހާ "އަޅައިގަނެގެން" އެ ވާހަކަ ބޮޑު ކަމަކަށް ހަދައިގެން އުޅުނީ އެއް ޒަމާނެއްގައި އެ މީހުންގެ ގައުމު އަތްގަދަކޮށްގެން އުޅުނު ޖަޕާނު ގަވަރުނަރުންގެ ހަނދާންތައް އާކޮށްދޭ ކަމަށް ބުނެ އެވެ. އަދި މިކަމުން ދެ ގައުމުގެ ގުޅުމަށް އަސަރުކޮށްފާނެ ކަމަށް ބުނެ ދެކުނު ކޮރެއާގެ މީޑިއާތަކުން ސަފީރުގެ މަތިމަހާ "ބެހެމުން" ދިޔަ އެވެ.\nމިކަމާ ގުޅިގެން ހެރީ އަށް އަމާޒުވަމުން ދިޔަ ފާޑުކިޔުންތަކަށް މިހާތަނަކަށް މާ ބޮޑު ސަމާލުކަމެއް ނުދެއްވަ އެވެ. އެކަމަކު ހޮނިހިރުދުވަހު ސަފީރު ވަނީ މަތިމަސް ބާލުއްވައިފަ އެވެ. ސަބަބެއް ކަމަށް ވިދާޅުވީ ކޮވިޑް-19 އިން ރައްކާތެތރިކަން ހޯދަން މާސްކް އަޅަން ޖެހިވަޑައިގަންނަވާތީ މަތިމަސް ހުރުމުން އުނދަގޫވެ، ހޫނުވެ ދާހިއްލުމެވެ. ބޯކޮށާ ތަނަކަށް ވަޑައިގެން މަތިމަސް ބޭލުއްވި ވީޑިއޯ ވެސް ސޯލްގައި ހުންނަ އެމެރިކާގެ އެމްބަސީގެ ޓްވިޓާގައި ހިއްސާކޮށްފައިވެ އެވެ.\nދެވަނަ ބޮޑު ހަނގުރާމައިގެ ދުވަސްވަރު ޖަޕާނުގެ ބޮޑުވަޒީރަކަށް ހުންނެވި ހިޑޭކީ ޓޯޖޯ، ހެރީގެ މަތިހަމާ ވައްތަރު މަތިމަހެއްގައި.\nއޭގައި ވިދާޅުވެފައި ވަނީ މަތިމަސް ބޭލުމުން މިހާރު ތަންކޮޅެއް "ކޫލްވެއްޖެ" ކަމަށެވެ.\nއަސްކަރިއްޔާގައި 40 އަހަރު ވަންދެން ހިދުމަތްކުރެއްވި ހެރީ ކޮރެއާ ޓައިމްސް އަށް ވިދާޅުވެފައިވާ ގޮތުގައި އޭނާ މަތިމަސް ބަހައްޓަން ނިންމެވި އެއް ސަބަބަކީ ޑިޕްލޮމެޓެއްގެ ގޮތުގައި މަސައްކުރައްވަން ފެއްޓެވުމާ އެކު، އެއީ ހަޔާތުގެ ސޮފުހާއެއްގެ ގޮތުގަ އެވެ.\n"އެކަމަކު އަހަރެންގެ ވާހަކަ މީޑިއާތަކުގައި މިހާތަނަށް ދެކެވުނީ ނިސްބަތްވާ ދަރިކޮޅެއްގެ ސަބަބުން،" ކުރިން ނޭވީ އެޑްމިރަލްއެއްގެ ގޮތުގައި މަސައްކަތްކުރެއްވި ސަފީރު ވިދާޅުވި އެވެ. "ވަކިން ހާއްސަކޮށް ސޯޝަލް މީޑިއާގައި އަހަރެންގެ މަތިމަހުގެ ވާހަކަ ވަރަށް ހޫނު."\nއިތުރު ލިޔުންތައް ޖަޕާން ފޭސް މާސްކް ސައުތު ކޮރެއާ ޑިޕްލޮމެޓުން އެމެރިކާ


ދަޢުވާ ކުރެވޭ މައްސަލަތަކުގެ ޝަރީޢަތްތައް އަވަހަށް ނިންމުމަކީ ޢަދުލު އިންސާފު ކަށަވަރުކުރުމަށްޓަކައި ކޮންމެހެން ކުރަން ޖެހޭކަމެއް – ޚުތުބާ – Ilm\nދަޢުވާ ކުރެވޭ މައްސަލަތަކުގެ ޝަރީޢަތްތައް އަވަހަށް ނިންމުމަކީ ޢަދުލު އިންސާފު ކަށަވަރުކުރުމަށްޓަކައި ކޮންމެހެން ކުރަން ޖެހޭކަމެއް – ޚުތުބާ\nދަޢުވާ ކުރެވޭ މައްސަލަތަކުގެ ޝަރީޢަތްތައް އަވަހަށް ނިންމުމަކީ ޢަދުލު އިންސާފު ކަށަވަރުކުރުމަށްޓަކައި ކޮންމެހެން ކުރަން ޖެހޭކަމެއްކަމުގައި މިއަދުގެ ހުކުރު ޚުތުބާގައި ވިދާޅުވެއްޖެއެވެ.\nޚުތުބާގައި ވިދާޅުވީ “ދަޢުވާ ކުރެވޭ މައްސަލަތަކުގެ ޝަރީޢަތްތައް އަވަހަށް ނިންމުމަކީ ޢަދުލު އިންސާފު ކަށަވަރުކުރުމަށްޓަކައި ކޮންމެހެން ކުރަން ޖެހޭކަމެކެވެ. ޤާނޫނުގެ ކުރިމަތީގައި އެންމެންނަކީ ހަމަހަމަ ބައެއްކަމުގެ ޔަޤީންކަން ރައްޔިތުންނަށް ލިބެން ޖެހެއެވެ. އަދި ކުށެއް ނުކުރާހާ ހިނދަކު ކުށްވެރި ނުވެ ހުރުމުގެ ޙައްޤު ކޮންމެ ރައްޔިތަކަށްމެ ކަށަވަރުވާން ޖެހެއެވެ. އަދި ހަމައެހެންމެ ކުށަކަށް އަރައިގަނެފިނަމަ ޤާނޫނުގައި ކަނޑައެޅިފައިވާ އަދަބުން އެއްވެސް މީހަކު ސަލާމަތް ނުވާނެކަން ކޮންމެ ރައްޔިތަކަށްމެ ޤަބޫލުކުރެވޭ މިންވަރަށް ޢަދުލު އިންސާފުގެ ނިޒާމު ހަރުދަނާވާން ޖެހެއެވެ. އަދި ހަމައެހެންމެ ކުށަކަށް އަރައިގަނެފިނަމަ ޤާނޫނުގައި ކަނޑައެޅިފައިވާ އަދަބުން އެއްވެސް މީހަކު ސަލާމަތް ނުވާނެކަން ކޮންމެ ރައްޔިތަކަށްމެ ޤަބޫލުކުރެވޭ މިންވަރަށް ޢަދުލު އިންސާފުގެ ނިޒާމު ހަރުދަނާވާން ޖެހެއެވެ.”\nއިތުރަށް ޚުތުބާގައި ވަނީ “ހަމަކަށަވަރުން ޢަދުލުވެރިކަމަކީ އިންސާނުންގެ ކަރާމާތްތެރިކަން ދެމެހެއްޓުމުގެ އަސާސްތަކުގެ ތެރެއިން ވާކަމެކެވެ. އެހެންކަމުން ދިރިއުޅުމުގެ ހުރިހާ ދާއިރާއެއްގައިވެސް ޢަދުލުވެރިވާން ޖެހެއެވެ. އަދި ސަމާވީ ރިސާލަތްތައް ބާވައި ލެއްވުމުގެ މަޤްޞަދަކީ މީސްތަކުންގެ މެދުގައި ޢަދުލު އިންސާފު ޤާއިމުކުރުމެވެ.”\nމީގެ އިތުރުން ޢަދުލުވެރިވުމުގެ ތެރޭގައި ހިމެނޭ އަނެއް ކަމަކީ، އަނބިމީހާ އާއި ދަރީންގެ މެދުގައި ޢަދުލުވެރި ވުން ކަމަށާއި ގެއެއްގައި ނަމަ، އެގޭގެ މަސްއޫލުވެރި ފަރާތަކީ ފިރިމީހާކަމަށް ވާއިރު، ދިރިއުޅުމުގެ އެންމެހައި ކަންކަމުގައި، އަނބިމީހާއާ މެދު މުޢާމަލާތްކުރަން ޖެހޭނީ ޢަދުލު އިންސާފުން ކަމަށާއި އޭނާގެ ޙައްޤުތައް ދެނެގަނެ، އެ ޙައްޤުތައް ފުރިހަމައަށް އަދާކޮށް، ޢަދުލުވެރިވުމަކީ ފިރިމީހާގެ މަސްއޫލިއްޔަތެއް ކަމަށް ވިދާޅުވިއެވެ.


Thunfathugai Heenaa Jessi Blogger Ah Meehunge Faadukiyunthah Amaazu Vehjje - Vaguthu\nދުނިޔޭގެ އެކި ހިސާބުތަކުގައި ބިއުޓީ ބްލޮގާއިން އެމީހުންގެ ބިއުޓީ އުކުޅުތައް އޮންލައިންކޮށް އާއްމުންނާއި ހިއްސާކޮށް، އާއްމުން ވެސް ދަނީ އެ އުކުޅުތައް ބޭނުން ކުރަމަށް ހިތްވަރުދެެއެވެ. އަދި އާއްމުން އެފަދަ ގޮަތަކަށް ތައްޔާރުވެ ފޮޓޯއާއި ވީޑިއޯވެސް ހިއްސާ ކުރެއެވެ.\nނަމަވެސް ޗިކާގޯގެ މޮޑެލް އަދި ބިއުޓީ ބްލޮގާއެއް ކަމަށްވާ ބްރިއާނާ ކްރިސްޓިއާންސަން އޭނާގެ ޓިކްޓޮކުގައި ހިއްސާކޮށްފައިވާ ބިއުޓީ އުކުޅަކީ ނުވަތަ ކަމަކީ އާއްމުން ގަޔާވާ ކަމަކަށް ނުވިއެވެ. އަދި ވަކީން ހާއްސަކޮށް އިންޑިޔާ މީހުންނަށް މި މަންޒަރު ބެލުން ވެސް ވީ އުދަނގޫ ކަމަކަށެެވެ.\nބްރިއާނާގެ މި ވީޑިއޯއިން ފެންނަނީ އޭނާގެ ތުންފަތް އޮރެންޖު ކުރުމަށް ތުންފަތުގައި ހީނާ އުނގުޅާ މަންޒަރެވެ. އިންޑިޔާ މީހުންނަށް މި މަންޒަރު ބަލަން އުދަނގޫވެފައިވަނީ ހީނާއަކީ އެމީހުންގެ ޘަގާފަތުގެ ތެރޭގައި ވެސް ހިމެނޭ އެއްޗަކަށް ވާތީއެވެ. ވަކީން ހާއްސަކޮށް ކައިވެނި ހަފުލާތަކުގައި އަތުގައި ތަފާތު ޑިޒައިންތަކަށް ހީނާ އަޅައެވެ. ނަމަވެސް އެ ހީނާ ތުންފަތުގައި ބޭނުން ކުރުންވީ ގަބޫލު ނުކުރެވޭ ކަމަކަށެވެ.\nބްރިއާނާ ތުންފަތުގައި ހީނާ އުނގުޅާ ވީޑިއޯ ޓިކްޓޮކްގެ އިތުރުން ޓްވިޓާގައި ވެސް ވަނީ ހިއްސާކޮށްފައެވެ. މި ވީޑިއޯއަށް ވަނީ އެތައް ބައެއްގެ ފާޑުކިޔުންތައް އަމާޒުވެފައެވެ.\nއެއްބަޔަކަށް މި ކަމަކީ ވަރަށް ފަކުރު ކަމަކަށްވިއެވެ. އަނެއް ބަޔަކަށް މި ކަންވީ ގަބޫލު ކުރަންދަތި ކަމަކަށެވެ. ތުންފަތުގައި ހީނާ އުނގުޅީ ކީއްކުރަންތޯ ވެސް އެއްބަޔަކު ސުވާލު އުފައްދައެވެ.\nހީނާގައި އެކުލެވޭ ގިނަ ކެމިކަލްތަކުގެ ސަބަބުން މިއީ މޫނުގައި އަދި ވަކީން ހާއްސަކޮށް އަނގަ ކައިރީގައި ބޭނުން ކުރުން ރަނގަޅު ނޫން އެއްޗެއްކަން ބްރިއާނާ އެެނގުނީ އޭނާގެ ތުންފަތް އެލާޖިކް ވުމުންނެވެ. އަދި މި އެލާޖީ ދެ ދުވަހެއް ވަންދެން ހުރި ކަމަށް ވެސް އޭނާ ބުނެފައިވެއެވެ.\nޒަކިއްޓެގެ ހާއްސަ ލަވައެއް ހުރިހާ ފިރިހެނުންނަށް\nޕަރޭޒްގެ "ޖާދުވީ މާ" ލަވައަށް3ލައްކަ ވިއުސް ލިބި އިތުރު ހަރުފަތަކަށް


SunOnline: Belarus ge idhikolhu leaderaku Ukraine ge border kairin hifahattaifi\nބެލަރޫސްގެ އިދިކޮޅު ލީޑަރަކު ޔޫކްރެއިންގެ ބޯޑަރު ކައިރިން ހިފަހައްޓައިފި\nރުގިއްޔާ މުހައްމަދު މޫސާ 08 Sep 2020, 20:33\nބެލަރޫސްގެ ބޯޑަރު އޮފިޝަލުން ވަނީ އެގައުމުގެ އިދިކޮޅު ލީޑަރެއް ކަމަށްވާ މަރިއާ ކޮލެސްނިކޯވާ ހިފަހައްޓާފަ -- ފޮޓޯ: އޭޕީ\nމިންސްކް (ސެޕްޓެމްބަރު 8): ބެލަރޫސްގެ އިދިކޮޅު ލީޑަރެއް ކަމަށްވާ މަރިއާ ކޮލެސްނިކޯވާ އެގައުމުގެ ވެރިރަށް މިންސްކްގެ މަގެއް މަތިން އިއްޔެ ގަދަކަމުން ވޭނަކަށް އަރުވައިގެން ގެންދިޔަ ކަމަށް ރިޕޯޓު ކުރި ފަހުން، އޭނާ އެގައުމާއި ޔޫކްރެއިން ގުޅޭ ބޯޑަރު ކައިރިން މިއަދު ހިފަހައްޓާފައިވާ ކަމަށް ބެލަރޫސްގެ އޮފިޝަލުން ބުނެފި އެވެ.\nބެލަރޫސްގެ މީޑިއާއަކުން އިއްޔެ ރިޕޯޓު ކުރި ގޮތުގައި މޫނު ފޮރުވައިގެން ތިބި ބަޔަކު ކޮލެސްނިކޯވާ ވޭނަކަށް އެރުވި މަންޒަރު ބަޔަކަށް ވަނީ ފެނިފަ އެވެ. އަދި އެގައުމުގެ ސަރުކާރާ ދެކޮޅަށް ބާއްވަމުންދާ މުޒާހަރާތަކުގައި ބައިވެރިވާ އިތުރު ދެ އެކްޓިވިސްޓަކުވެސް ފަހުން ވަނީ ގެއްލިފަ އެވެ.\nއޭގެ ފަހުން، ބެލަރޫސްގެ ބޯޑާ ސާވިސްއިން ބުނި ގޮތުގައި މިއަދު ހެނދުނު ޔޫކްރެއިންއަށް ދާން މިސްރާބު ޖަހާފައި އޮތް ކާރަކުން ކޮލެސްނިކޯވާ އާއި އަނެއް ދެ އެކްޓިވިސްޓުން ވަނީ ފެނިފަ އެވެ. އަދި ބޯޑަރު ހުރަސް ކުރާ ހިސާބުން ކާރުގެ ސްޕީޑު ބާރުކޮށް، ކޮލެސްނިކޯވާ އުޅަނދުން ވައްޓާލި މަންޒަރު ފެނުނު ކަމަށާއި އޭނާ ހިފަހައްޓާފައިވާ ކަމަށް ދައުލަތުގެ މީޑިއާއިން ރިޕޯޓު ކުރި އެވެ. އެ ކާރުގައި ދެން ތިބި ދެ މީހުން ޔޫކްރެއިންއަށް ގޮސްފައިވާކަން ވެސް އެ މީޑިއާއިން ފާހަގަ ކުރި އެވެ.\nނަމަވެސް ޔޫކްރެއިން އިން ބުނި ގޮތުގައި އެއީ އެ ހާދިސާ ހިނގި ގޮތެއް ނޫނެވެ. އެގައުމުގެ ޑެޕިއުޓީ އިންޓާނަލް އެފެއާސް މިނިސްޓަރު އެންޓަން ގެރަޝެންކާ ވިދާޅުވި ގޮތުގައި ޔޫކްރެއިންއަށް ދިޔަ ދެ އެކްޓިވިސްޓުންނަކީ ބެލަރޫސްއިން "ބޭރުކޮށްލި" މީހުންނެވެ. އަދި ޔޫކްރެއިންގެ އިންޓަފެކްސް ނޫހުން ބުނި ގޮތުގައި ކޮލެސްނިކޯވާ ގައުމުން ބޭރު ނުކުރެވޭނެ ގޮތް ހެދުމަށްޓަކައި އޭނާ އަމިއްލައަށް އޭނާގެ ޕާސްޕޯޓު ވީދާލި އެވެ.\nކޮލެސްނިކޯވާ އާއި ޔޫކްރެއިންއަށް މިހާރު ގޮސްފައިވާ ދެ މީހުންނަކީވެސް ބެލަރޫސްގައި މިދިޔަ މަހު ބޭއްވި ރިޔާސީ އިންތިހާބުގައި ރައީސް އެލެގްޒެންޑާ ލުކަޝެންކޯއާ ވާދަ ކުރެއްވި ސްވެތުލާނާ ތިކަނޯސްކަޔާ އެކުލަވާލެއްވި ކޯޑިނޭޝަން ކައުންސިލްގެ މެމްބަރުންނެވެ. އެއީ އެގައުމުގެ ރިޔާސީ އިންތިހާބު އަލުން ބާއްވައި، ސުލްހަވެރިކަމާ އެކު ސަރުކާރު ބަދަލު ކުރުމާ ބެހޭ ގޮތުން މަޝްވަރާ ކުރުމަށް އެކުލަވާފައިވާ މަޖިލީހެކެވެ.\nބެލަރޫސްގައި ސަރުކާރާ ދެކޮޅަށް ބޮޑެތި މުޒާހަރާތައް ފެށީ މިދިޔަ މަހުގެ ނުވައެއްގައި އެގައުމުގައި ބޭއްވި ރިޔާސީ އިންތިހާބު ލުކަޝެންކޯ ކާމިޔާބު ކުރެއްވުމުންނެވެ. އެގައުމުގެ އިލެކްޝަން ކޮމިޝަނުން ބުނި ގޮތުގައި އެ އިންތިހާބުން ލުކަޝެންކޯއަށް 80 ޕަސެންޓު ވޯޓު ލިބުނު އިރު އޭނާއަށް އެންމެ ގާތުން ވާދަ ކުރެއްވި ތިކަނޯސްކަޔާއަށް ލިބުނީ 9.9 ޕަސެންޓު ވޯޓެވެ.\nރައީސްކަން ކުރައްވާތާ 26 އަހަރުވެފައިވާ ލުކަޝެންކޯ ވަނީ އިންތިހާބު އޮޅުވާލި ކަމަށް ބުނާ ތުހުމަތުތައް ދޮގު ކުރައްވައި، އެގައުމުގެ އިދިކޮޅު ފަރާތްތައް ކޮންޓްރޯލް ކުރަމުން ދަނީ ބޭރުގެ ބަޔެއް ކަމަށް ވިދާޅުވެފަ އެވެ. އަދި ކޯޑިނޭޝަން ކައުންސިލުން މަސައްކަތް ކުރަނީ ވެރިކަން ވައްޓާލަން ކަމަށް ތުހުމަތު ކުރައްވައިފަ އެވެ.


މެޖިކްލީން އެފްސީސީ ފުޓްސަލް މުބާރާތުގެ ފުރަތަމަރޭގެ ކުޅުމުން މޮޅުވީ ހޯދަޑު ޓީމާއި އެކުވެރި ފުނާޑު ޓީމު – Mikal News\nމެޖިކްލީން އެފްސީސީ ފުޓްސަލް މުބާރާތުގެ ފުރަތަމަރޭގެ ކުޅުމުން މޮޅުވީ ހޯދަޑު ޓީމާއި އެކުވެރި ފުނާޑު ޓީމު\nމުބާރާތުގެ ފުރަތަމަ މެޗު 5-0 ހޯދަޑު ސކ.\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތުގެ ފުރަތަމަ މެޗުގައި ރޭގައި ބައްދަލުކުރީ ގްރޫޕް 1 ގެ ދެ ޓީމު ކަމަށްވާ ހޯދަޑު ސްޕޯރޓްސް ކްލަބް އާއި އެފްސީ ދޫނޑިގަލޯނާ ޖޫނިއާސް ޓީމެވެ.\nފުވައްމުލަކު ސްޓޭޑިއަމްގައި އަލަށް ހުޅުވި ފުޓްސަލް ކޯޓުގައި ކުރިޔަށްދާ މިމުބާރާތުގައި ރޭގެ ފުރަތަމަ މެޗު 5-0 އިން ކާމިޔާބުކުރީ ހޯދަޑު ސްޕޯޓްސް ކްލަބެވެ. މެޗުގެ ފުރަތަމަ ހާފުގައި ހޯދަޑު ޓީމަށް ކާމިޔާބުކުރެވިފައި ވަނީ އެންމެ ގޯލެކެވެ. ނަމަވެސް ފަހު ހާފުގައި އިތުރު4ގޯލު ކޯމިޔާބުކޮށް ނަތީޖާ 5-0 އަށް ބަދަލުކޮށްލިއެވެ. މިމެޗުގެ މޮޅު ކުޅުންތެރިއަކަށް ހޮވިފައިވަނީ ހޯދަޑު ސްޕޯޓްސް ކްލަބް ގެ ޖާޒީ ނަމްބަރު9އަލީ ލިރުޣާމު އެވެ.\nމުބާރާތުގެ ފުރތަމަ މެޗުގެ މޮޅު ކުޅުންތެރިޔާހޯދަޑު ޓީމުގެ ލިރުޣާމު\nމިމުބާރާތުގެ ދެވަނަ މެޗުގައި ރޭ ބައްދަލުކުރީ ގުރޫޕް2ގެ ދެޓީމު ކަމަށްވާ އެކުވެރި ފުނާޑު އާއި އެކްސްޖޭވީސީ ފުނާޑު އެވެ. މިއީ ފުނާޑު އަވަށަށް ނިސްބަތްވާ ދެޓީމުކަމަށް ވިޔަސް މެޗުގެ ފޯރި ދިޔައީ ވަރަށް ގަދަކޮށެވެ. މިމެޗު 6-2 އިން ކާމިޔާބުކުރީ އެކުވެރި ފުނާޑު ޓީމެވެ. މިމެޗުގެ މޮޅު ކުޅުންތެރިއަކީ އެކުވެރި ފުނާޑު ޓީމުގެ ކެޕްޓަން، ޖޯޒީ ނަމްބަރު 10 ހަސަން ފިރާގު އެވެ.\nމުބާރާތުގެ 2ވަނަ މެޗުގެ މޮޅު ކުޅުންތެރިޔާ އެކުވެރި ފުނާޑު ޓީމުގެ ހަސަން ފިރާގު\nގްރޫޕް 1: 19:00ގައި މާލެގަން ޔޫތު ފައުންޑޭޝަން އާއި އެފްސީ ދަޑިމަގު ޖޫނިއާސް\nގްރޫޕް 2: 22:00ގައި އެފްސީ ދޫނޑިގަލޯނާ އާއި އެފްސީ ދަޑިމަގު ޓީމެވެ.\nމިފަހަރުގެ މުބާރާތުގެ ކޯސްޕޮންސާ އަކީ އައިބޭއެވެ.\nމުބާރާތް ކުޅެމުންދާ ފުޓްސަލް ކޯޓު\n1: އެފްސީ ދޫނޑިގަލޯނާ0–5ޖޫނިއާސް ހޯދަޑު ސްޕޯރޓްސް ކްލަބް\n3: އެފްސީ ދަޑިމަގު ޖޫނިއާސް – މާލެގަން ޔޫތު ފައުންޑޭޝަން\n4: އެފްސީ ދޫނޑިގަލޯނާ – އެފްސީ ދަޑިމަގު


Diamond Resortsge Faraathun Fathuruverikamuge Dhaairaa Ah Kudhin Neredhenee - Vaguthu\nޑައިމަންޑް ރިސޯޓްގެ ފަރާތުން ފަތުރުވެރިކަމުގެ ދާއިރާއަށް ކުދިން ނެރެދެނީ\nޑައިމަންޑް ރިސޯޓްގެ ފަރާތުން ހިންގާ ބައިނަލްއަޤުވާމީ ފަތުރުވެރިކަމުގެ ދާއިރާގެ ތަމްރީނު ޕްރޮގުރާމު ފުރިހަމަ ކުރަމުންދާ ދަރިވަރުން، ތަޖުރިބާ ހޯދުމުގެ ގޮތުން "ޑައިމަންޑްސް ތުނޑުފުށި އެންޑް ވޯޓަރ ވިލާސް" ރިސޯޓަށް ދަތުރެއް ކޮށްފިއެވެ.\nސްވިޒަލެންޑުގެ މަޝްހޫރު ދެ ހޮސްޕިޓަލިޓީ ޓީޗަރުން ކަމުގައިވާ ޕައޮލޯ ޒަންގާ އަދި އަލިއެންޑްރޯ ޒަޗިއޯއާއެކު މި ދަތުރުކޮށްފައިވަނީ ނިމިގެންދިޔަ ފެބުރުވަރީ މަހުގެ 24 ވަނަ ދުވަހުއެވެ.\nޑައިމަންޑް ރިސޯޓް ގުރޫޕުން މައުލޫމާތު ދިން ގޮތުގައި މި ދަތުރުގައި ތަމްރީނުގެ ބައިވެރިންނަށް ރިސޯޓުތަކުގައި ކުރަމުންދާ މަސައްކަތްތަކާއި މުވައްޒަފުންގެ ތަޖުރިބާތައް ކިޔައިދީފައިވެއެވެ. ހަމައެހެންމެ، ރިސޯޓުގެ އެގްޒެކެޓިވް ޝެފާއި އިންވައިޓެޑް ޝެފް ވަނީ އެފަރާތްތަކުގެ ދާއިރާއާ ބެހޭ ގިނަ މައުލޫމާތު ދީ، އެދާއިރާގައި ހުރި ފުރުޞަތުތަކުގެ މައުލޫމާތުވެސް ބައިވެރިންނަށް ދީފައެވެ.\nޑައިމަންޑް ރިސޯޓްސް ތުނޑުފުށި އަދި އަތުރުގައަކީ ސްވިޒަލެންޑުގެ ޕްލޭންހޮޓަލް ގުރޫޕްސް އިން ހިންގަމުންދާ ރިސޯޓުތަކެކެވެ. އެގުރޫޕުން މިދިޔަ އަހަރު މި ތަމްރީން ޕްރޮގުރާމް ފަށާފައިވާއިރު، މިކަން ކުރަމުންދަނީ އަމޭލިޔާ ރޮއްސޯ ފައުންޑޭޝަނާ ވެސް ގުޅިގެންނެވެ.\nމި ތަމްރީނުތައް، ހަތަރު އަހަރު ހިންގުމަށް، ޑައިމަންޑްސްގެ އިންޓަނޭޝަނަލް ހޮޓެލް ސްކޫލުންވަނީ ނިންމާފައެވެ.


SunOnline: MTD in govaalee PPM alun reform kurumah\nއިސްމާއިލް ޝާކިރު 06 Feb 2022, 00:18\nކުރީގެ ނައިބު ރައީސް އަހުމަދު އަދީބު: ޕީޕީއެމުން ބޭއްވި ޕްރެސް ކޮންފަރެންސެއްގައި މީޑިއާއަށް މައުލޫމާތު ދެއްވަނީ -- ސަން ފޮޓޯ/ ފާޒު މޫސާ\nއިދިކޮޅު ކޯލިޝަންގައި ހިމެނޭ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އަލުން ރިފޯމް ކުރަންޖެހޭ ކަމަށް މޯލްޑިވްސް ތާޑްވޭ ޑިމޮކްރަޓިކްސް (އެމްޓީޑީ) އިން ގޮވައިލައިފި އެވެ.\nކުރީގެ ނައިބު ރައީސް އަހްމަދު އަދީބު އިސްވެ، ހުންނަވައި އުފެއްދި އެމްޓީޑީން ބުނީ ކޮމަންޑޫ ދާއިރާގެ ބައި އިލެކްޝަނުން ޕީޕީއެމް ބަލިވި ބަލިވުން ރަމްޒުކޮށްދެނީ ރައީސް ޔާމީނަށް ރައްޔިތުންގެ ތާއީދު މިއަދު ނެތްކަމެވެ.\n"ދެހާސް ފަނަރައިގެ ފަހުން ހުރިހާ އިންތިހާބަކުން ވީބަލި. ޕީޕީއެމް އަކީ މިހާރު ފިތުނަ ފަސާދަ އުފައްދަމުން އަންނަ ހަރުކަށި ފިކުރުގެ ކުޑަ ޖަމާއަތެއް. ރިފޯމް ޕީޕީއެމް،" އެމްޓީޑީން ބުންޏެވެ.\nކޮމަންޑޫ ދާއިރާގެ ބައި އިލެކްޝަންގައި ތިން ޕާޓީއަކުން ވާދަ ކޮށްފައިވާއިރު، އިދިކޮޅު ޕީޕީއެމްގެ ކެންޑިޑޭޓަކީ މޫސާ ފަތުހީއެވެ. ވެރިކަން ކުރާ މައި ޕާޓީ އެމްޑީޕީގެ ފަރާތުން މުހައްމަދު ރާޝިދު ވާދަ ކުރިއިރު އެމްއެންޕީން ވާދަ ކުރީ އަބްދުލްހަންނާން އިދުރީސްއެވެ.\nކޮމަންޑޫ ދާއިރާއިން އިދިކޮޅަށް ނާކާމިޔާބީއާ ކުރިމަތިލާން ޖެހުމާއި ގުޅުވައިގެން ޕީޕީއެމްގެ ނައިބު ރައީސް އަދި މާލެ ސިޓީގެ މޭޔަރު ޑރ. މުހައްމަދު މުއިއްޒު ވިދާޅުވީ މިއަދުގެ އިންތިހާބަކީ ޕީޕީއެމަށް ލިބުނު ކާމިޔާބީއެކޭ ބުނަން ޖެހޭ ސަބަބުތައް ގިނަ ކަމަށެވެ.\nމުއިއްޒު ވިދާޅުވީ މި އިންތިހާބާ ގުޅިގެން ފެނުނީ ދައުލަތުން ސަރުކާރުގެ ހުރިހާ ބާރަކާއި ނުފޫޒެއް ބޭނުން ކޮށްގެން މަސައްކަތް ކުރަމުން ދިޔަ ތަން ކަމަށެވެ.


Peak Season aa Dhimaakoh 33 Airline Akun Raaje ah Dhathuru Fashaifi ޕީކް ސީޒަނާ ދިމާކޮށް 33 އެއަރލައިނަކުން ރާއްޖެއަށް ދަތުރު ފަށައިިފި – Huvadhoo News Peak Season aa Dhimaakoh 33 Airline Akun Raaje ah Dhathuru Fashaifi Huvadhoo News\nޕީކް ސީޒަނާ ދިމާކޮށް 33 އެއަރލައިނަކުން ރާއްޖެއަށް ދަތުރު ފަށައިިފި\nމިއަހަރުގެ ޕީކް ސީޒަނާ ދިމާކޮށް 33 އެއާލައިނަކުން ރާއްޖެއަށް ދަތުރު ފަށައިފިއެވެ.\nކޮވިޑ-19 އާއި ގުޅިގެން ރާއްޖެއަށް ދަތުރުކުރި ގިނަ އެއަރލައިންތަކުން ވަނީ ދަތުރުތައް މެދު ކަނޑާލާފައެވެ. ޓޫރިޒަމް މިނިސްޓްރީގެ ތަފާސް ހިސާބުތަކަށް ބަލާލާއިރު ރާއްޖެއަށް އެންމެ ގިނަ އެއަރލައިންތައް އަންނަނީ ގަތަރާއި އެމިރޭޓްސްއިންނެވެ. މިދިޔަ އޮގަސްޓު މަހުން ފެށިގެން އެއަރލައިންތަކުގެ ދަތުރުތައް މިވަނީ ގިނަވެފައެވެ.\nމީގެ އިތުރުން ޕީކް ސީޒަނާ ދިމާކޮށް އަންނަ މަހުން ފެށިގެން އިތުރު އެއަރލައިންތައް ރާއްޖެއަށް ދަތުރުތައް ފަށާނެކަމަށް ލަފާކުރެވޭ ކަމަށް ރިސޯޓްތައް ހިންގާ ފަރާތްތަކުން ވަނީ ލަފާކޮށްފައެވެ.\nމިސަރުކާރުގެ އަމާޒަކީ މިއަހަރު ރާއްޖެއަށް 960000 ޓޫރިސްޓުން ގެނައުން ކަމަށްވާތީ، މިއަމާޒަށް ވާސިލް ވުމަށްޓަކައި ޓްރާންސްޕޯޓް މިނިސްޓްރީ އާއި ޓޫރިޒަމް މިނިސްޓްރީން ދަނީ މަސައްކަތް ކުރަމުންނެވެ. އެގޮތުން މިމަހުގެ 13 ވަނަ ދުވަހާއި ހަމައަށް ރާއްޖެއަށް 923،146 ފަތުރުވެރިން އައިސްފައި ވެއެވެ.\nޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވީ މި އަހަރު ނިމުމުގެ ކުރިން ރާއްޖެއަށް 1.3 މިލިއަން ފަތުރުވެރިން ގެނެވޭނެ ކަމުގެ އުއްމީދުވެސް އެބަ އޮތް ކަމަށެވެ.


Hakuru naalhaa kalhusai ginain boanama maabodah ves smart vaane.\nހަކުރު ނާޅާ ކަޅުސައި ގިނައިން ބޯ ނަމަ މާބޮޑަށްވެސް ސްމާޓްވާނެ.\nބައެއް މީހުން ޤަބޫލުކުރާގޮތުގައި ކަޅުސަޔަކީ އެއްވެސް ފައިދާއެއް ނެތް އަދި ހަށިގަނޑު ފަލަކޮށްދޭ އެއްޗެކެވެ. ކަޅުސަޔާމެދު މިގޮތަށް ދެކޭ މަދުބަޔަކުތިބި ނަމަވެސް ގިނަ މީހުންނަކީ ކަޅުސަޔާ ނުލައި ނޫޅެވޭ ވަރަށް އެއާ ދޯޅުވެފައި ތިބި ބައެކެވެ. އަދި ޚާއްޞަކޮށް ދިވެހިންގެ ނާސްތާގެ އެންމެ މަޤުބޫލު ބުއިމަކަށް ކަޅުސައި މިވަނީ ވެފައެވެ.\nކަޅުސައިގެ ފައިދާ އާއި ބެހޭގޮތުން ވާހަކަ ދައްކަމުންދާއިރު ގިނަ ދިރާސާތަކުގެ އަލީގައި މިކަމުގެ މާހިރުން ވިދާޅުވެފައިވަނީ ކަޅުސައިގެ އަސްލު ފައިދާ ލިބޭނީ ހަކުރު ނާޅާ ހަމައެކަނި ސައިފަތް ބޭނުންކޮށްގެން ހަދާ ކަޅުސައިންނެވެ. އެއީ ސައިފަތް ހޫނު ފެނަށް ގިރުމުން ނުވަތަ އޭގެ ތާސީރު އުފެދުމުން ލިބިގެންދަނީ ހަށިގަނޑަށް ވަރަށް ބޭނުންތެރި ބަލިތަކުން ދިފާއުކޮށްދޭ އަދި ކޮލޮސްޓްރޯލް ވިރުވައިދޭ ވަރަށް ބޭނުންތެރި މާއްދާއެކެވެ.\nއެހެންކަމުން ހިކެން ބޭނުންވާ މީހުންވެސް ހަކުރު ނާޅާ ކަޅުސައި ގިނަގިނައިން ބުއިމަކީ ވަރަށް ރަގަޅު ނަތީޖާ ފެނިގެންދާނެކަމެއްކަމަށް މާހިރުން ވިދާޅުވެއެވެ.\nކަޅު ސަޔަކީ އަނގައިގެ ބަލިތަކަށް އެންމެ ރަނގަޅު އެއް ފަރުވާ ކަމަށް ދިރާސާތަކުން ދައްކާކަމަށް މާހިރުން ވިދާޅުވެއެވެ. މިގޮތުން އަނގައިގައި ހުންނަ ޖަރާސީމުތައް ނައްތާލައި ދަތް ފަނި ކެއުމުން ދުރުކޮށްދެއެވެ.\nއަދި ދުވާލަކު3ތަށްޓަށް ވުރެ ގިނައިން ކަޅު ސައި ބޯމީހުންނަށް ސްޓްރޯކް ޖެހުމުގެ ފުރުސަތު 21 އިންސައްތަ ކުޑައެވެ.\nކަޅުސަޔަކީ މީގެ އިތުރުންވެސް ޓޮބޭކޯ ނުވަތަ ވިހަ ކެމިކަލް އެއްގެ ސަބަބުން ބްލޮކް ވެފަ ހުންނަ ޑީއެންއޭ ތައްރަނގަޅު ކުރުމަށް އެހީތެރިވެދޭ އެއްޗެކެވެ. މިއީ މޭވާ އާއި ތަރުކާރީ ބޭނުން ކުރުމުން ލިބޭ ކަހަލަ އެންޓިއޮކްސިޑެންޓެއް ނޫނެވެ. އެއަށްވުރެ އެތައް ގުނައެއް ހަލުވި ރަގަޅު މާއްދާއެކެވެ.\nއަދި އާދަވެގެން ކަޅުސައި ކޮންމެ ދުވަހަކުވެސް ބޯނަމަ ކަށިތައް ވަރުގަދަވެ އާތިރައިޓިސް ޖެހުމުން ދުރުކޮށްދިނުމާއެކު ހަކުރު ބަލި ޖެހުމުގެ ފުރުސަތު ކުޑަ ކޮށްދެއެވެ.\nކަޅުސައިގެ ސަބަބުން ލިބޭ އެންމެ ބޮޑު ހިތްހަމަ ޖެހުމަކީ ސްޓްރެސް ދުރުކޮށްދިނުމެވެ. ކަޅުސައިގައި ހިމެނޭ މާއްދާއެއް ކަމަށްވާ އެމިނޯ އެސިޑް އެލް ތިއައިން ގެ ސަބަބުން މީހާގެ ސްޓްރެސް ފިލުވައިދީ ކަންކަމަށް ސަމާލުކަން ދިނުމަށް އެހީތެރިވެދޭ ކަމަށް ދިރާސާތަކުން ދައްކައެވެ. އަދި ކޮންމެ ދުވަހަކު ގަވާއިދުން ކަލުސައި ބޯނަމަ ހަށިގަނޑުގައި ހުންނަ ސްޓްރެސް ހޯމޯންގެ މިންވަރު މަދުކޮށްދެއެވެ.\nކަޅުސައިގެ ސަބަބުން ހަށިގަނޑުގެ ދިފާއީ ނިޒާމް ރަނގަޅުވެ ހަޖަމް ކުރުމުގެ ނިޒާމަށް ޖެހޭ ބަލިތަކުން ދުރުކޮށްދެއެވެ. އަދި މީގެ އިތުރުން ބަރުދަން ލުއިވެ މީހާ އަބަދުވެސް ހަށިގަނޑު ލޫޅާފަތި ކޮށް ހުރުމަށް ކައުޅައި އެހީވެދެއެވެ. ކަޅުސައި ގިނައިން ބޯނަމަ މާގިނައިން ކާ ނުވުމާއި، ފެޓްސް އާއި މިނޫނަސް ހަށިގަނޑު ފަލަވުމަށް މެދުވެރި ވާ މާއްދާތަކުން މީހާ ދުރުކޮށްދިނުމަށް ކަޅުސައި އެހީތެރިވެ ދެއެވެ.\nހަކުރު ނާޅާ އާދަވެގެން މަސްދުވަސްވަންދެން ކަޅުސައި ބޯށެވެ. ހީނުކުރާވަރުގެ ބޮޑު ތަފާތެއް ފެންނާނެއެވެ. އަދި އޭގެ ފަހުން ކަޅުސަޔާ ނުލައި ދިރިއުޅެން ހިތްހަމަވެސް ނުޖެހޭނެއެވެ.\nހިކެން ބޭނުމިއްޔާ މިބާވަތްތައް ކެއުމުގައި ހިމަނާލާ\nމާމުތާއި ހޫނުފެން ހަށިގަނޑުގެ ބަރުދަން ލުއިކުރުމުގައި މާމުތަކީ ވަރަށް މުހިއްމު ދައުރެއް އަދާކުރާ އެއްޗެކެވެ. މާމުތް ވެފައިވަނީ ބަރުދަން ލުއި …


ޤާތިލް | Vaahaka ޤާތިލް – Vaahaka\n4k90\tJanuary 16, 2020\nނޭވާ ކުރުވާން ފަށައިފިއެވެ. ހަށިގަނޑުގައި އެއްވެސް ހަަކަތައެއްް ނެތެވެ. ދެފައި މައްޗަށް ކޮޅަށް މިހުންނަނީ ވެސް ގަދަކަމުންނެވެ. އަނަރޫފަވެފައިވާ ހަށިގަނޑަށް ބަލައިލީމެވެ. އަތް ދަނޑި އިލޮށިކޮޅަކަށް ވަނީއެވެ. ދެލޯވަނީ އަނޑިވަދެފައެވެ. މޫނުމަތީގެ ދެކައިރީ ކޮލުގެ ދެކަށިގަނޑު މައްޗަށް ނިކުމެފައި ހުއްޓެވެ. ދެތުންފަތްވަނީ ހިކިވެ ހަންފޮޅިފައެވެ. މޭގެ ކަށިގަނޑު ބިރުންގަންނަ ވަރަށް ބޭރަށް ނިކުމެފައި އެބަހުއްޓެވެ. ބަނޑުގައި އެއްްވެސް މަސްކޮޅެއް ނެތޭ ބުންޏަސް ދޮގަކަށް ނުވާނެއެވެ. އަތަށް ބާރުލީމެވެ. ބާރުބާރަށް މުށްކަވައިލީމެވެ. އަދި ކުރިމަތީގައި ހުރި ދޮރުގައި ބާރުބާރަށް ޖަހަންފެށީމެވެ. ހަޅޭލެވީމެވެ. ގިސްލާ ރުއީމެވެ. އާދޭސްތައް ކުރީމެވެ. ކަޅު ސާލަކުން ލޯމަތި ފަރުދާކޮށްލައިފިއެވެ.\nއަހަރެން މިއީ ބަލި ކުއްޖެކެވެ. ނިމުމެއް ނުވާ ބައްޔެއްގެ ޝިކާރައަކަަށްވެފައިވާ ކުއްޖެކެވެ. މިއީ މަންމައާއި ބައްޕަގެ ސަބަބުން އަހަންނަަށް ތަހައްމަލު ކުރަން ޖެހުނު ވޭނެކެވެ. މަންމައާއި ބައްޕައަށް މިކަން ތަހައްމަލު ކުރަން ބޭނުން ނުވާނަމަ ކައިވެނިކޮށް އަހަރެން ދުނިޔެއަށް އުފަންކުރުވީ ކީއްކުރަން ހެއްޔެވެ؟ ބަނޑުގައި އޮށްވާ އަހަރެން މަރާނުލީ ކީއްވެ ހެއްޔެވެ؟ ހައްތަހާ ވެސް ޝަކުވާތަކެވެ. ހިތުގައި ހިނގާ އުދާސްތަކެވެ. އާއެކެވެ. އަހަރެން މިއީ ޓެލެސީމިއާ ކުއްޖެކެވެ. ހަށިގަނޑަށް ލޭ އަޅަން ޖެހޭ ކުއްޖެވެ. މަހަކުން ދެފަހަރަކު ހަށިގަނޑުގެ އެތަން މިތަނަށް ކަށި ކޮއްޕަމުންދާ ކުއްޖެވެ.\nލޯބި އެއީ ކޯއްޗެއްކަން އަދި ވެސް އަހަންނަަކަށް ނޭނގެއެވެ. އެއީ މި ދުނިޔޭގައި އޮންނަ އެއްޗެއް ހެއްޔެވެ؟. މުޅި މުޖުތަމައުގައި އަހަރެން ވަނީ ބާކިވެފައެވެ. އެކަނިވެރި ވެފައެވެ. މުޖުތަމައުގައި އެކަންނެއް ނޫނެވެ. ދިރިއުޅެމުންދާ ގޭގައި ވެސް މެއެވެ. އަދި ވެސް އެބަސްތައް ހަނދާނުގައި އެބަހުއްޓެވެ.\n“ޝާން ކައިރީ ކިތައް ފަހަރު ބުނާނީ ކޮއްކޮ މެންނާ ކައިރި ނުވާށޭ! ކޮއްކޮމެން ގައިގައި އަތްލާ ނުހަނދާށޭ! ކޮއްކޮމެންގެ ހަންގަނޑު ނުލާހިކު ނާޒުކުވާނެ! ޝާންގެ ތި ކުރަކިވެފައިވާ އަތުން އެކުދިންގެ ގައިގައި އަތްލުމުން އެކުދިންގެ ހަންގަނޑު ސަކަރާތްވެެދާނެ!”\n“އާބިދާ ކައިރީ ކިތައް ފަހަރު ބުނިން ޓެލެސީމީއާ ކުއްޖެކޭ އަވަހަށް އެބޯޓްކޮށްލާށޭ! ފުރަތަމަ ދަރިއޭ ކިޔައިގެން އާބިދާ ވިއްޔަ ހޭރުނީ! އާންއެހެންނަ! އާބިދާއަށް އެއްްވެސް އުނދަގުލެއް ނުވާނެ! ހުރިހާ މަސައްކަތެއް މިކުރަންޖެހެނީ މަށެންނު! ކޮންމެ މަހަކު ދެފަހަރަކު ލޭ ހޯދައި ރޭގަނޑުގެ ނިދި ނަގައިލާ މަވިއްޔަ މި ގޮސް މަރުކަޒުގަ އިންނަން ޖެހެނީ! އަދި ޖެހިފައި ހުރި މުސީބާތްކުޑަކަމުން މީނާ ގައިގައި ހުންނަން ވެސް ޖެހުނީ ބީ ނެގެޓިވް ލޭ ވިއްޔަ! މިއީ ދުނިޔެމަތީ މަށަށް ޖައްސަވާފައިވާ ބޮޑު މުސީބާތެއް!”\nއެކުވެރިކަމަކީ ކޯއްޗެއް ހެއްޔެވެ؟ މިތުރުންނަކީ ދުނިޔެމަތީ ކޮން ބައެއް ހެއްޔެވެ؟ ގާތްތިމާގެ މީހުންނަކީ ހަމައެހާ ގާތް ބައެއް ހެއްޔެވެ؟ އަވައްޓެރިންނަކީ ހަމަ އެހާ އޯގާތެރި ބައެއް ހެއްޔެވެ؟ ތަފާތުނުކުރާ އެއްވެސް ތަނެއް މި އުޑުގެ ދަށުގައި ވޭ ހެއްޔެވެ؟\n“ކަލޭ ކިތަންމެ އިރެއް ވަންދެން މިތާ ބަލަންހުއްޓަސް ކަލޭ ކުޅޭކަށް ނުލައްވާނަން! ކުޅެވޭ ނަމަ އަދި ތާހިރޭ މިތާ އައިސް ހުންނަން”\n“ކިތައް ފަހަރު ކަލޭ ކައިރީ ބުނަންވީ އަހަރެމެންގެ އަފްޒަލް އާ އެކީ ނޫޅޭށޭ! އޭނާއާ އެކީ ސްކޫލަށް ނުދާށޭ! ބަލަ ތިއީ ބަލި ކުއްޖެކޭ! އެހެން ކުދިން ބަލިކުރަން ނޫޅެ މައިތިރިވެގެން އުޅޭ!”\n“މިއީ އާބިދާއަށް ގެނައި ރަންފަށެއް! މިއީ ހަމަ އިންޑިއާގެ އެންމެ އަގު ބޮޑު ރަން! މިއީ ހުސޭނަށް ގެނައި ފައިވާނެއް! ވަރަށް ވަރުގަދަ ވާނެ! މިއީ މާމަގެ ދޫނި ޝިމްލާއަށް ގެނައި ރަން އަނގޮޓިއެއް! ވަރަށް ލޯބިވާނެ ދަރިފުޅު މިއަޅައިލީމަ! ޝާންއަށް އެއްޗެއް ގަންނާކަށް އަވައްޖެއް ނުވި މާމާއަކަށް!\n“ޝާން! މިފަހަރު ސްޕޯޓްސް މީޓްސް މިދަނީ ނުލާހިކު ވާދަވެރިކޮށް! އަނެއް ކުލާހުގައި އެތިބީ ވެސް ނުލާހިކު މޮޅެތި ކުދިން! މިސް ޝާން ދެރަކުރާކަށް ބުނާ އެއްޗެއް ނޫން މިއީ! ޝާން ތިއީ ބަލި ކުއްޖެއް! ޝާންއަކަށް ނުދުވެވޭނެ! އެކަން ޝާން އަށްވެސް ރަނގަޅަށް އެނގޭނެ! އެހެންވެ މިސްއަށް ރަނގަޅީ މިފަހަރު ސްޕޯޓްސް މީޓުގައި ޝާން ބައިވެރި ނުވިއްޔާ!”\nކުރެވުނީ ކުއްހީއެކެވެ. ކަޅުސާލަކުން ލޯމަތި ފަރުދާ ކޮށްލީއެއް ނޫނެވެ. މަންމަ މެންގެ މިޝަން ކާމިޔާބު ވީއެވެ. ބައްޕަ ދެކެން ބޭނުންވާ ދުވަސް އައީއެވެ. އަހަރެންގެ އަޖަލު ޖެހުނީއެވެ. މިފަނާވަނިވި ދުނިޔެއާ ވަކިވީއެވެ. ވަކިވީއެއް ނޫނެވެ. ބަޔަކު މީހުން ވަކިކުރުވީއެވެ. އާއެކެެވެ. އަހަރެންގެ ކޮޓަރީ އަހަރެން ބަންދުކޮށްފައި ބަހައްޓައިގެން ހުންނަތާ 01 މަސްވީއެވެ. ލޭ ނާޅައި ބެހެއްޓުމުން އިސާހިތަކު އަހަރެން ނެތިގެން ދާނެކަން އެނގޭތީއެވެ. ކިހާ އޯގާތެރި ބައެއް ހެއްޔެވެ؟ މައިވަންތަ ލޯބި ކިހާ ވަރުގަދަ ހެއްޔެވެ؟ ބައްޕަގެ ލޯބި ކިހާ މަތިވެރިހެއްޔެވެ؟ އިންސާނިއްޔަތުގެ އެއްވެސް ކަންފުޅެއް ނެތެވެ. ލޯބިވާ މަންމާއެވެ. ލޯބިވާ ބައްޕާއެވެ. ތިގޮތަށް އަހަރެން ދުނިޔެއިން ވަކިކުރުވަން ބޭނުންނަމަ އަހަރެން ދުނިޔެއަށް އުފަންކުރުވީ ކިޔެއްކުރަން ހެއްޔެވެ؟ ދުނިޔޭގެ ވަގުތީ ކުލަބަލައިލުމަށް ކުޑަ މުއްދަތެއް އަހަންނަށް ތިދިނީ ކީއްވެ ހެއްޔެވެ؟ ތިއީ ދުނިޔޭގެ ލޮލަށް ކަޝްފުވެފައިވާ ދެ ޤާތިލުންނެވެ.\nKiuntherieh January 17, 2020\nVarah hithaamaveri reethi adhi ehaame iburaiytheri vaahaka eh. ?\nޒީ January 17, 2020\nVrh asarugadha ???\nShaan January 17, 2020\nV dhera vejje\nSs January 17, 2020\nޝަހުދާން February 18, 2020\nhussain February 27, 2020\nނަޖާ March 6, 2020\n???? March 16, 2020\nThats the society is now\nV heart touching\nވަރަށް ރީތި…ވަރަށް އަސަރުގަދަ ?


Male sarahahdhah ithuru School thakeh, visnun aa farumaa akah\nމާލެ ސަރަހައްދަށް އިތުރު ސްކޫލްތަކެއް، ވިސްނުން އާ ފަރުމާއަކަށް\nއެޑިއުކޭޝަނ މިނިސްޓަރު ޑރ. އައިޝަތު އަލީ، ސްކޫލްތަށް އިމާރަތް ކުރާނީ މުޅިން އާ ގޮތަކަށް - އަހުމަދު ޝުރާއު | އަވަސް\nއަލަށް އިމާރާތް ކުރާ ސްކޫލްތައް ފަރުމާ ކުރާނީ މުޅިން އާ ގޮތަކަށް، ޖާގަ ތަނަވަސްކޮށް ކަމަށް އެޑިއުކޭޝަން މިނިސްޓަރު ޑރ، އައިޝަތު އަލީ މިއަދު ވިދާޅުވެއްޖެ އެވެ.\nރާއްޖޭގެ އެންމެ ބޮޑު ސްކޫލް، ހުރަވީ ސްކޫލް ހުޅުވުމަށް މިއަދު ބޭއްވި ރަސްމިއްޔާތުގައި މިނިސްޓަރު ވިދާޅުވީ، އަލަށް އިމާރާތް ކުރާ ސްކޫލްތައް އާ ފަރުމާއަކަށް ބިނާ ކުރުމަށް މަސައްކަތް ކުރައްވާނެ ކަމަށެވެ. އެއީ ދަރިވަރުންނަށް ސްކޫލްތަކުގައި އާ ޖާގަތައް ވެސް ލިބޭނެ ފަރުމާއަކަށް ކަމަށެވެ.\nމިނިސްޓަރު ވިދާޅުވީ މިއަދު ފެށި ނާސަތާ ޕްރޮގްރާމްގެ ދަށުން ނާސްތާ ދިނުމަތް ސްކޫލްތަކުގައި ހާއްސަ ޖާގައެއް ބޭނުންވާ ކަމަށެވެ. މި ސަރުކާރުން ވަނީ ކޮންމެ ދަރިވަރަކަށް ވެސް ހެނދުނުގެ ނާސްތާ ދިނުމަށް ނިންމާފަ އެވެ. އެ ޕްރޮގްރާމްގެ ދަށުން މިއަދު ބައެއް ސްކޫލްތަކުގައި ނާސްތާ ދޭން ފެށި އެވެ. ދަރިވަރުން ހެނދުނުގެ ނާސްތާ ނަގަނީ އެއް ވަގުތެއްގައި އެއް ތަނެއްގައި ތިބެގެންނެވެ.\nމިނިސްޓަރު ވިދާޅުވީ، މާލޭ ހުޅުމާލެގައި އާބާދީ އިތުރުވަމުން އަންނަ ވަރަށް ބަލާއިރު މާލޭ ސަރަހައްދަށް އާ ސްކޫލްތަކެއް ބޭނުންވާނެ ކަމަށެވެ. އެހެންކަމުން ކުރިއަށް އޮތް އަހަރުތަކުގައި އާ ސްކޫލްތަކެއް އިމާރާތް ކުރާނެ ކަމަށެވެ.\nހުރަވީ ސްކޫލް ހުޅުވަން ބޭއްވި ރަސްމިއްޔާތުގެ ތެރެއިން - އަހުމަދު ޝުރާއު | އަވަސް\n"ދަރިވަރުންނަށް ނާސްތާ ދިނުމުގެ އިންތިޒާމު ފުރިހަމަ ކުރުމަށްޓަކާ އެހެންޏާ ނުހުންނަށް ޖާގަ އާ ސްކޫލްތަކުގައި ހިމެނިގެންދާނެ، ވީމާ އަލަށް އިމާރަތް ކުރެވޭ ސްކޫލްތަށް ވެގެންދާނީ އާ ފަރުމާތަކަށް ބިނާވެގެންދާ ސްކޫލްތަކެއް އަދި ހުޅުމާލެ އާއި މާލޭގައި އާބާދީ ގިނަވަމުން އަންނަށް ނިސްބަތުން އިތުރު ސްކޫލްތަކެއް މި ސަރަހައްދުގައި ގާއިމްކުރެވެން ޖެހޭ، އެހެންކަމުން ކުރިއަތް އޮތް އަހަރުތަކުގައި ހުޅުމާލެ މާލޭގައި އާ ސްކޫލްތަކެއް ގާއިމްކުރެވިގެން ދާނެ،" މިނިސްޓަރު ވިދާޅުވި އެވެ.\nމީގެއިތުރުން މިނިސްޓަރު އައިޝަތު ވިދާޅުވީ، ބޭނުންވަނީ ސްކޫލްގައި މަސައްކަތް ކުރާ މުވައްޒަފުން، ދަރިވަރުން އަދި އެ ދަރިވަރުންގެ ބެލެނިވެރިންގެ އެއްބާރުލުމާއެކު ހުރަވީ ސްކޫލް ރާއްޖޭގެ އެންމެ މަތީ ފަންތީގައި ހިމެނޭ ސްކޫލަކަށް ހެދުން ކަމަށެވެ. އަދި ހުރަވީ ސްކޫލުން ތައުލީމު އުގެނިގެން ނުކުންނަ ދަރިވަރުންނަކީ ގައުމަށް އަގުހުރި ހިދުމަތްތަކެއް ކޮށްދޭ ބަޔަކަށްވުން ކަމަށެވެ.\n"އާ ސްކޫލެއްގެ ހަގީގީ މަގާމު ކަނޑައަޅާނީ ސްކޫލުގައި މަސައްކަތް ކުރަމުންދާ މުދައްރިސުން އަދި މުވައްޒަފުންގެ އިތުރުން ތައުލީމު އުގެނެމުންދާ ދަރިވަރުން،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ، ރާއްޖޭގެ ސްކޫލްތަކަށް ނަން ކަނޑައަޅާފައިވަނީ ހާއްސަ ޝަހުސިއްޔަތެއްގެ ނަމާ ގުޅުވައިގެން ނުވަތަ އަގުހުރި ހިދުމަތްތަކެއް ކޮށްދެއްވި މުދައްރިއްސެއްގެ ނަމާ ގުޅުވައިގެން ކަމަށެވެ. އެގޮތުން ހުރަވީ ސްކޫލަށް ނަން ކިޔާފައިވަނީ ދޮން ބަންޑާރަ އާއިލާއާ ގުޅުވައިގެން ކަމަށެވެ. އެހެންކަމުން ހުރަވީ ސްކޫލުގެ ދަރިވަރުންނަކީ ކަންކަމާ ކެރިގެން ކުރިމަތިލާ ހިތްވަގަދަ ދަރިވަރުންނަށް ވާން ޖެހޭނެ ކަމަށް މިނިސްޓަރު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އެޑިއުކޭޝަން ފައިސަލް ނަސީމް


America in 500 million vaccine hadhiyaa kuranee\nއެމެރިކާއިން 500 މިލިއަން ވެކްސިން ހަދިޔާކުރަނީ\nޖޯ ބައިޑަން: ކޮވިޑަށް 500 މިލިއަން ވެކްސިން ބައްސަވާނެ ކަމަށް ވިދާޅުވި\nއެމެރިކާއިން 500 މިލިއަން ފައިޒާ / ބަޔޮންޓެކް ވެކްސިން ގަންނާނެ ކަމަށް ރައީސް ޖޯ ބައިޑަން ވިދާޅު ވެއްޖެ އެވެ. ބައިޑަން ވިދާޅުވި ފަގީރު ގައުމުތަކަށާއި މެދުފަންތީގެ ގައުމުތަކަށް ވެކްސިން ހަދިޔާ ކުރައްވާނެ ކަމަށެވެ.\nރައިސްކަމާ ހަވާލުވެ ވަޑައިގެން ގައުމުން ބޭރަށް ކުރައްވާ ފުރަތަމަ ދަތުރުގައި އިނގިރޭސިވިލާތުގައި ވާހަކަފުޅު ދައްކަވަމުން ބައިޑަން ވިދާޅުވީ ވެކްސިން ހަދިޔާ ކުރެއްވުމަކީ ތާރީހީ ފިޔަވަޅަކަށް ވާނެ ކަމަށާއި ކޮވިޑުން ރައްކާތެރި ވުމަށް ދެވޭ އެންމެ ބޮޑު އެހީތެރި ކަމަށް ވާނެ ކަމަށެވެ.\nބައިޑަން ވިދާޅުވީ ވެކްސިން ހަދިޔާ ކުރުން އޮގަސްޓްގައި ފައްޓަވާނެ ކަމަށާއި ފުރަތަމަ ބުރުގައި 200 މިލިއަން މިއަހަރު ބައްސަވާނެ ކަމަށެވެ. އަދި އަންނަ އަހަރު، 2022 ގެ ފުރަތަމަކޮޅު 300 މިލިއަން ވެކްސިން ބައްސަވާނެ ކަމަށެވެ.\n"އުންމީދަކީ މުޅި ދުނިޔެއަށް ވެކްސިން ދިނުން،" ބައިޑަން ވިދާޅުވި އެވެ. "ކޮވިޑުން ސަލާމަތް ވެވެން އޮތް އެންމެ ކުރުމަގަކީ އާބާދީގެ ބޮޑު ބަޔަކަށް ވެކްސިން ދިނުން" އެމަނިކުފާނު ވިދާޅުވި އެވެ.\nބައިޑަން މީގެ ކުރިން ވެސް ވަނީ ވެކްސިން ހަދިޔާ ކުރައްވާނެ ކަމަށް ވިދާޅުވެފަ އެވެ. އދ. އިން ހިންގާ ކޯވެކްސް ޕްރޮގްރާމަށް ވެސް ވެކްސިން ދެެއްވާނެ ކަމަށް ބައިޑަން ވިދާޅުވި އެވެ. ކޯވެކްސް މެދުވެރިކޮށް ދެ ބިލިއަން ޑޯޒް، 2021 ނިމުމުގެ ކުރިން ބެހުމަކީ އދ. ގެ އުންމީދެކެވެ.\nކިއުބާ ވެކްސިން 92 ޕަސެންޓް ކާމިޔާބު


Breaking News: Dhiraasee Aa Aharu Ahnna Aharuge Medhu Therein Fashan Nihmmaifi - Vaguthu\nއަންނަ އަހަރު ދިރާސީ އާއަހަރު ފަށާނީ އަހަރުގެ މެދުތެރެއިން ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެއެވެ.\nއެޑިއުކޭޝަން މިނިސްޓްރީން މިގޮތަށް ނިންމާފައިވަނީ މިއަދު ސޯޝަލް ކައުންސިލްގެ ލަފަޔާއެކު ކަމަށް އެ މިނިސްޓްރީން ނެފައިވާ ބަޔާނެއްގައި ވަނީ ބުނެފައެވެ.\nއެޑިއުކޭޝަން މިނިސްޓްރީން ބުނީ، މި ބަދަލު ދާއިމީ ބަދަލަކށް ހަދަން ފެނޭތޯ ކަމާއި ގުޅުންހުރި ފަރާތްތަކުގެ ހިޔާލު ހޯދުމުގެ މަސައްކަތް ކުރަމުން އަންނަ ކަމަށެވެ. އޭގެ ފަހުން ލަސްތަކެއް ނުކޮށް އެކެޑަމިކް ކަލަންޑަރަށް ގެނެވޭނެ ބަދަލުތައް އިއުލާނު ކުރާން ކަމަށް މިނިސްޓްރީން ވަނީ ބުނެފައެވެ.\nއަންނަ އަހަރުގެ ކިޔެވުން އަހަރުގެ މެދުތެރޭގައި ފެށުމަށް ނިންމާފައިވާއިރު އެޑިއުކޭޝަނުން ވަނީ މިއަހަރުގެ އޮކްޓޯބަރު ނޮވެމްބަރު މަހުގައި ބޭއްވުމަށް ތާވަލް ކޮށްފައިވާ ސާނަވީ ނިންމާ އިމްތިހާނުވެސް އަންނަ އަހަރު މޭ ޖޫންގައި ބޭއްވުމަށް ނިންމާފައެވެ.\nކޮވިޑް-19 ގެ ސަބަބުން ބަލި ފެތުރުން ކޮންޓްރޯލް ކުރުމުގެ ގޮތުން ސަރުކާރުން ރާއްޖޭގެ ސްކޫލްތައް ބަންދުކޮށްފައިވާތާ މިހާރު ދުވަސްތަކެއް ވަނީ ފާއިތުވެގެން ގޮސްފައެވެ.\nއައްޑޫ ސިޓީ ހިތަދޫ މޮނިޓަރިން އުވާލައިފި\nމާސްކް ނާޅައި އުޅޭ ނަމަ ފުރަބަންދަކަށް ދާން ޖެހިދާނެ: ޝިފާ\nކޮވިޑް-19 އެލަވަންސް ދިނުން ވެސް "އޮޅިއްޖެ"\nމެއި 23, 2020 22:23\nމިގޮތް ވަރަށް ފުރިހަމަ. ނޫނީ މިއަަހަރު ގެ ރިޕީޓެއް މިއަންނަ އަހަރަށް ހަދާލާފަ. މިހިސާބުން 10 އަހަރު ކުދިންގެ ކިޔެވުން 1 އަހަރު ފަހުން ސެކަންޑްރީ ނިމޭގޮތަށް ހަދާލަންވީ. ޑިވެލޮޕްޑް ބްރެއިން އަކުން ގެންނަ ނަތީޖާ މާ ފުރިހަމަވާނެ. އެކަމަކު މިކަންކަން ކުރެވޭނީ ވަރަށް ރޭވުންތެރި އިލްމީ ގާބިލް މީހުނަށް. ސުވާލަކީ، މިސަރުކާރުގައި އެފަދަ ރޭވުންތެރިން އެބަތިބިހޭ؟\nމެއި 23, 2020 22:54\nމެއި 23, 2020 23:52\nޓީޗަރެއްގެ ހައިޞިއްޔަތުން ބުނާނީ ތި ބަދަލު ކަމަކު ނުދެޔޭ. ވަރަށް ސަލާމް\nމެއި 24, 2020 00:01\nއެއްވެސް ޕްލޭނެއްނެތި ކޮންމެކަމެއް މިދަނީ އެގޮތްމިގޮތަށް\nމެއި 24, 2020 00:07\nއެޑިއުކޭޝަން މިނިސްޓަރަކަށް އިސްލާމީ ސިފަ އަށް ލޯބި ކުރާ މީހަކު އަންނަނީ ކޮން ދުވަހަކު ތޯ\nމެއި 24, 2020 00:17\nމެއި 24, 2020 01:17\nސިލަބަސް ޑެޑިޔޫސް ކުރުމުގެ ބޭނުމަކީ ކޮބައި؟ ތީ އެއްގޮތަކަށް ވެސް ރަނގަޅު ނިންމުމެއް ނޫން. ެެެެެެެެެެެެެެެެެެެެެެެެެެެެެެެެެެެެެެެެެެެެެެ\nމެއި 24, 2020 05:48\nސޮކޫލް ބޮޑު ޗުއްޓީ ކޮންމެ އަހަރެއްގެ ރޯދަމަހާ ދިމާވާ ގޮތަށް ހެދުން ކިހިނެއްވާނެބާ..ޚިޔާލަކީ ތަފާތު އެއްޗެއް..މިވެސް ޚިޔާލެއް..\nމެއި 24, 2020 06:06\nކަމާގުޅިގެން އިތުރު ހޯދުންތައް ހޯދާނެކަމެއްނެތް ތިކަމަކީ ގިނަ ބެލެނިވެރިން ބަލައިގަންނަކަމެއްނޫން ވަކިބަޔެއްގެ ބޭނުމައް ހިތައްއެރިހާގޮތަކައް ކަންތައްނުކުރޭ\nމެއި 24, 2020 06:46\nބަރާބަރު ނިންމުމެއް. ކުރިއަށް ބާރަށް\nމެއި 24, 2020 09:05\nރާއްޖޭގެ ތައުލީމީ ނިޒާމު ހަލާކު ކޮށްލުމަކީ ޗިޗަންޑާ19 ގެ ދަށުން ރޭވުންތެރިކަމާއެކު ކުރާ ކަމެއް ކުރިއަށް އޮތްޖީލު ފުޑާ ސުންނާފަތި ކޮށްލެވިއްޖިއްޔާ މިނިވަންކަމާ އިސްލާމްދީނާ ގައުމިއްޔަތާ ދޭތެރޭ ވިސްނާނެ ވިސްނުމުގެ ހިތްވަރު ހުރި ޒުވާނަކުވެސް ނުހުންނާނެ ހަގީގަތްވަރަށްސާފު މިއީ މީގެ25 ވަރަކަށް އަހަރު ކުރިންސުރެ ދިވެހި ރާއްޖޭގ ސަލްމާން ރުޝްދީ ކުރަމުން އަންނަ ބިޔަ ބޮޑު މަޝްރޫޢުގެ އަސްލު ކުލަޔާއި ބޮޑު މަންޒަރު\nމެއި 24, 2020 09:08\nމީނާ އެޑިއުކޭޝަން މިނިސްޓްރީ އަކަށް ކަމަކު ނުދޭ ފިލްމު އިންޑަސްޓްރީ އޭނަޔާ ހަވާލުކޮށްބަލަ ހެޔޮނުވާނެ\nމެއި 24, 2020 09:25\nއަހަރެން މިދުވަސް އަންނަން އުޅޭ ކަން އެގޭތީ އަހަރެންގެ ބައެއް ރަށްޓެހިޓީޗަރުން އެލާރޓަށް ގެނައުމަށް[މުގައްރަރުގެ ބޭރުންވެސް ކިޔަވައިދޭން] ޖެހޭ ކަން ވިސްނަދެވޭތޯ މީގެ 20 އަހަރު ކުރިން ސުރެ މަސައްކަތްކުރިން ވަތަނީ މީހުން ގައުމިއްޔަތާ އިސްލާމްދީން ދެކެ ލޯބިވާ ޖީލެއް ބިނާކޮށްދިނުމުގައި އިޚްލާސްތެރި މަސައްކަތްތަކެއް ކޮށްދިނުމަށް އެދުނިން އިސްލާމްދީނާ ގައުމުދެކެ ލޯބިވާ ދިވެހި ދަރިން އުފެއްދުމަކީ ޓީޗަރުންގެ ޒިންމާއެއް އިޚްލާސްތެރިވެ ލައްވާ ހެޔޮނުވާނެ ކޮންމެސް ދުވަހަކުން ޖަވާބުދާރީ ވާންޖެހޭނެ ކަން ވިސްނާ ހޭވެރިވޭ\nމެއި 24, 2020 12:14\nހުރިހާ ކަމެއްވެސް މިގައުމުގަ ހިނގާނީ އަންނި ބޭނުންވާ ގޮތައް.\nމެއި 24, 2020 12:49\nމިކަން މިހެން ނުވެގެން އުޅޭތާ ކިތަންމެ ދުވަހެއް....


މެސީ އަދި ރޮނަލްޑޯ މުގުރާލަން ހުރި ރެކޯޑުތައްMikal News\nމެސީ އަދި ކ.ރޮނަލްޑޯ - ޔޫއެފާ މުބާރާތްތަކުގައި އިތުރު ރެކޯޑުތަކެއް ހަދާނެ ކަމަށް ބެލެވޭ ދެ ކުޅުންތެރިން\nމެސީ އަދި ރޮނަލްޑޯ މުގުރާލަން ހުރި ރެކޯޑުތައް\n15 އޭޕްރީލް 2015, 10:11 |\nޔޫރައޕިއަން ޗެމްޕިއަންޝިޕްގެ ފޯރިދަގަ ހިސާބަށް އާދެވިފައި ވާއިރު މިހާރު ދުނިޔޭގެ ވެސް އެންމެ މަޝްހޫރު ދެ ކުޅުންތެރިން ކަމަށްވާ ބާސެލޯނާގެ ލިއޮނަލް މެސީ އާއި ރިއަލް މެޑްރިޑްގެ ކްރިސްޓިއާނާ ރޮނަލްޑޯ، ކޮންމެ ހަފުތާއަކު ހެންވެސް ގޯލުޖެހުމުގެ އައުރެކޯޑެއް ގާއިމުކޮށްފާނެ ކަމަށް އަންނަނީ ބެލެވެމުންނެވެ. މިދެކުޅުންތެރިން މިހާރު ވެސް ބައެއް ރެކޯޑުތައް މުގުރާލާފައިވާއިރު، މުގުރާލެވޭނެ އިތުރު ރެކޯޑުތަކެއް އަދިވެސް އެބަހުއްޓެވެ.\nކްރިސްޓިއާނާ ރޮނަލްޑޯ އާއި ލިއޮނަލް މެސީގެ ގޯލު ސްކޯކުރުމުގެ ވާދަވެރިކަމަކީ ފަހަރުގައި މިޖީލުގެ ފުޓުބޯޅައިގެ އެންމެ ބޮޑު ވާދަވެރިކަން ކަމުގައި ވެސް ވުން ކައިރިއެވެ. ނަމަވެސް ޔޫރަޕުގެ ބޮޑު މުބާރާތްތަކުގައި އިތުރު ރެކޯޑުތައް ހެދުމަށް މިދެ ކުޅުންތެރިންވެސް ވަރަށް ބޮޑަށް މަސައްކަތްކޮށް ޓީމަށް އިތުރު ކާމިޔާބީތަކެއް ހޯދައިދޭން ޖެހެއެވެ.\nޔޫރަޕިއަން ކަޕް ފައިނަލް މެޗުތަކުގެ އެންމެ ގިނަ ގޯލު ޖެހުމުގެ ރެކޯޑު:7ގޯލު- އަލްފްރެޑޮ ޑި ސްޓެފާނޯ އަދި ފްރެންކް ޕުސްކާސް ( ދެކުޅުންތެރިންވެސް ރިއަލް މެޑްރިޑް)\nޔޫރަޕިއަން ކަޕް އެންމެ ގިނަ ފައިލަން މެޗުގައި ގޯލު ޖެހުމުގެ ރެކޯޑު:5ގޯލު- އަލްފްރެޑޮ ޑި ސްޓެފާނޯ ( 1956، 1957، 1958، 1959، 1960 ރިއަލް މެޑްރިޑް).\nޔޫރަޕިއަން ކަޕް ފައިނަލް އެއްމެޗެއްގައި އެންމެ ގިނަ ގޯލު ޖެހުމުގެ ރެކޯޑު:4ގޯލު- ފްރެންކް ޕުސްކާސް ( 1960 ރިއަލް މެޑްރިޑް).\nޔޫރަޕިއަން ޗެމްޕިއަންސް ލީގް ފައިނަލް އެއްމެޗެއްގައި އެންމެ ގިނަ ގޯލު ޖެހުމުގެ ރެކޯޑު:2ގޯލު- ޑެނިއަލް މަސާރޯ ( 1994 އޭސީ މިލާން) ކާލް-ހެއިންޒް ރީޑްލް ( 1997 ބްރޯޝިއާ ޑޯމުންޑް) ހާނާން ކްރެސްޕޯ (އެސީ މިލާން، 2005) ފިލިޕޯ އިންޒާގީ (އޭސީ މިލާން، 2007) ޑިއެގޯ މިލީޓޯ އިންޓަރ މިލާން 2010).\nމިރެކޯޑު ރޮނާލްޑޯ އަދި މެސީއަށް ވެސް މުގުރާލުމުގެ ފުރުސަތު މި ފަހަރުގެ މުބާރާތުގައި އަދި އެބައޮތެއެވެ. މި ދެކުޅުންތެރިން ވެސް މިހާތަނަށް ވަނީ ދެ ފައިނަލުގައި2ގޯލު ޖަހާފައެވެ. މެސީ ގޯލު ޖަހާފައިވަނީ 2009 އަދި 2011 ގައިއެވެ. ކ.ރޮނަލްޑޯ ގޯލު ޖަހާފައިވަނީ 2008 އަދި 2014 ގައެވެ.\nޔޫރަޕިއަން ކަޕް އަދި ޔޫއެފާ ޗެމްޕިއަންޝިޕްގެ އެންމެ ގިނަ ގޯލު ޖެހި ކުޅުންތެރިންނަށް ބަލާއިރު:\nގްރޫޕް ސްޓެޖުގެ މެޗްތަކުން އެންމެ ގިނަ ގޯލު ޖަހާފައިވަނީ ރާއުލް ގޮންޒާލެޒް 53 ގޯލު.\nކްއާރޓަރ ފައިނަލުގެ އެންމެ ގިނަ ގޯލު ޖަހާފައިވަނީ 14 ގޯލު- އަލްފްރެޑޮ ޑި ސްޓެފާނޯ (ރިއަލް މެޑްރިޑް).\nސެމީ ފައިނަލުގެ އެންމެ ގިނަ ގޯލު ޖަހާފައިވަނީ 11 ގޯލު- އަލްފްރެޑޮ ޑި ސްޓެފާނޯ (ރިއަލް މެޑްރިޑް).\nރިއަލް މެޑްރިޑްގެ ކުރީގެ ތަރި ރާއުލް ގޮންޒާލެޒް ގެ ރެކޯޑުތަކެއްގެ ގޮތުގައި އޮތް ޔޫއެފާ ކްލަބް އަދި ޔޫއެފާ ޗެމްޕިއިންސް ލީގު ގެ އެންމެ ގިނަ ގޯލު ޖެހުމުގެ ރެކޯޑާއި ޔޫއެފާ ޗެމްޕިއަންސް ލީގުގެ އެންމެ ގިނަ ގޯލުޖެހުމުގެ ރެކޯޑު ރިއަލް މެޑްރިޑުގެ ކްރިސްޓިއާނާ ރޮނަލްޑޯ ވަނީ މުގުރާލާފައެވެ. ނަމަވެސް ޔޫއެފާ ޗެމްޕިއަންސް ލީގުގެ އެންމެ ގިނަ ގޯލުޖެހުމުގެ ރެކޯޑު ބާސެލޯނާގެ ލިއޮނަލް މެސީ އާއި އެއްވަރުވެ، ރެކޯޑު ހިއްސާ ކުރަނި ދެމީހުން ނެއެވެ. މެސީއަށް ގްރޫޕް ސްޓޭޖުގައި ޖެހިފައި ވަނީ 44 ގޯލް، އަދި ރޮނަލްޑޯ 38 ގޯލެވެ. މިދެ ކުޅުންތެރިންނަށް ވެސް ކުރިޔަށް އޮތްތަނުގައި މިރެކޯޑުތައް މުގުރާލުމުގެ ފުރުސަތު އެބަ އޮތެވެ.\nފަންޑުވުމެއް ނެތް ކުރީގެ ތަރި ޑިއެގޯ ސްޓެފާނޯގެ ކްއާރޓަރ ފައިނަލާއި ސެމީ ފައިނަލުގެ ގޯލު ރެކޯޑުތައް (14، 11) ވެސް މެސީއާއި ރޮނަލްޑޯއަށް މުގުރާލެވިދާނެއެވެ. ރޮނަލްޑޯ ވަނީ މިހާތަނަށް ކްއާރޓަރ ފައިނަލުގައި 12 ގޯލު، އަދި ސެމީ ފައިނަލުގައި 8 ގޯލު ޖަހާފައެވެ. މެސީ ވަނީ ކްއާރޓަރ ފައިނަލުގައި 10 ގޯލު އަދި ސެމީ ފައިނަލުގައި2ގޯލު ޖަހާފައެވެ.


“އެހެން ޓީމެއްގެ ޖޯޒީގައި ސުއަރޭޒް ކުޅޭތަން ފެނުމަކީ އަހަރެން އެދޭ ކަމެއްނޫން: މެސީ – Dhuvas Online\nމި ފަހަރުގެ ޓްރާންސްފާ މާކެޓްގައި ބާސެލޯނާ ދޫކޮށްލަން ހުށަހަޅައި ފަހުން އެ ނިންމުން ބަދަލުކުރަން ޖެހުމަކީ މެސީ ކުރަން ބޭނުންވި ކަމެއް ނޫނެއެވެ. އަދި ހަމަ އެހެންމެ މެސީ ބާސެލޯނާގައި މަޑުކުރީ އިތުރު އެހެން ގޮތެއް ނެތުމުންކަމަށް އޭނާ ވަނީ ބުނެފައެވެ. ނަމަވެސް އޭރުވެސް އަދި މިހާރުވެސް ބާސެލޯނާގެ މެނޭޖްމަންޓަށް މެސީ ބުނަމުން ދިޔައީ ލުއިސް ސުއަރޭޒް ދޫކޮށްނުލާ ބާސާގައި ބެހެެއްޓުމަށެވެ. ނަމަވެސް ކަން ވެގެން ގޮސްފައިވަނީ މެސީގެ މި އާދޭހާއި މުޅިން ޚިލާފަށެވެ. ސުއަރޭޒް ވިއްކާލީއެވެ.\nސުއަރޭޒް ވިއްކާލުމާ ގުޅިގެން އުފެދުނު ހިންހަމަ ނުޖެހުންތައް މެސީ ބަންޑުން ކޮށްލީ އިންސްޓަގްރާމްގައެވެ. އިންސްޓަގްރާމުގައި މެސީ ކޮށްފައިވާ ޕޯސްޓްގައި ބުނެފައިވަނީ ކްލަބް ދޫކޮށްލިއިރު ސުއަރޭޒަށް ހައްގުވާ ވަރުގެ މަސައްކަތެއް ބާސެލޯނާ އިން އޭނާ އަށް ކޮށްނުދޭ ކަމަށެވެ. އަދި މިހާރު ކްލަބްގެ ހާލަތު ދަށްވެފައި އޮތްވަރުން އެއްވެސް ކަމެއް ފެނިފައި ހައިރާންނުވާ ކަމަށެވެ.\n“އަހަރެން ކްލަބްގެ ޗޭންޖިން ރޫމަށް ދިޔައިރު ވަރަށް އުނދަގޫ ހަގީގަތަކާ ކުރިމަތިލާން ޖެހުނީ. ސުއަރޭޒް މި ކްލަބް ދޫކޮށްލާއިރު އޭނާ އަށް އެކަށީގެންވާ ވަރުގެ ކަންތައްތަކެއް ކޮށްދޭން ޖެހޭ. އޭނާ އަކީ މި ކްލަބްގެ ތާރީހުގައި ހޯދި ބޮޑެތި ކާމިޔާބީގެ ހިއްސާދާރެއް. އެކަން ކްލަބަށް ބެލިޔަސް އަމިއްލަ ރެކޯޑަށް ބެލިޔަސް ވަރަށް ރަނގަޅަށް ހާމަވާން އެބައޮތް. ސުއަރޭޒް އަކީ ރަނގަޅު ކުޅުންތެރިއެއް. މި ކްލަބުން ސުއަރޭޒް ބޭރުކުރީ ރަނގަޅަކަށް ނޫން،” ސުއަރޭޒްގެ ދިފާއުގައި މެސީ ލިޔެފައިވެ އެވެ.\nއަދި މީގެ އިތުރުން ސުއަރޭޒް އެހެން ކުލަބެއްގެ ޖޯޒީގައި ކުޅޭތަން ފެނުމަކީ އޭނާ ބޭނުންވާ ގޮތެއް ނޫންކަމަށް ވެސް މެސީ ވަނީ ބުނެފައެވެ.\n“އެހެން ޓީމެއްގެ ޖޯޒީގައި ސުއަރޭޒް ފެނުމަކީ އަހަރެން އެދޭގޮތެއް ނޫން.” މެސީގެ މެސެޖުގައި ބުނެފައިވެއެވެ.\nސުއަރޭޒް އެންމެ ފުރަތަމަ ބާސެލޯނާ ދޫކޮށް ބަދަލުވާން އުޅުނީ އިޓަލީގެ ޗެމްޕިއަން ޔުވެންޓަސްއަށެއެވެ. އެކަމަކު އެ ޓީމަށް ބަދަލުވާން ހަދަން ޖެހޭ ޕާސްޕޯޓް ހެދޭހާ މުއްދަތު އޮއްވައި ބާސެލޯނާ އިން އޭނާ ދޫކޮށްލުމުގެ ކަންތައްތައް ނިންމައިނުދިނުމުން އެ ކަންވެސް ވަނީ ފަހުވަގުތު ކެންސަލް ވެފައެވެ. އަނެއްކޮޅުން ސުއަރޭޒް ޔުވެންޓަސް އަށް ބަދަލުވާއިރު، އޭނާ ބޭނުންވީ ކޮންޓްރެކްޓްގެ ބާކީ އޮތް މުއްދަތަށްވާ 14 މިލިއަން ޔޫރޯ ހޯދާށެވެ. އެކަމަކު ފަހުން ހަތް މިލިއަން ޑޮލަރުގެ އަގަކަށް އެތުލެޓިކޯ އަށް ވިއްކާލީ އެވެ.\nރިޕޯޓްތައް ބުނާގޮތުގައި ސުއަރޭޒް އަގުހެޔޮކޮށް އެތުލެޓިކޯ އަށް ދޫކޮށްލަން ނިންމީ ބާސެލޯނާގެ ރައީސް ޖޯސެފް ބާޓޮމެއު އާއި އެތުލެޓިކޯގެ ރައީސް އެންރީކޭ ސެރޭޒޯގެ ގާތްގުޅުމެއްގެ ތެރެއިންނެވެ.\n2014 ވަނަ އަހަރު އިނގިރޭސި ކުލަބު ލިވަޕޫލުން ބާސާއާ ގުޅުނު ފޯވާޑް ހަ ސީޒަނަށްފަހު ބާސާ ދޫކޮށްލިއިރު، އޭނާ ވަނީ ބާސާއާއެކު ގިނަ ކާމިޔާބީތަކެއް ވެސް ހޯދާފައެވެ. އެގޮތުން ސުއަރޭޒް ބާސާއަށް ކުޅެދިން 283 މެޗުގައި 198 ލަނޑު ކާމިޔާބުކޮށްފައިވެއެވެ. މީގެ އިތުރުން ސްޕެނިޝް ލީގު ހަތަރު ފަހަރު އަދި ޔުއެފާ ޗެމްޕިއަންސް ލީގު އެއް ފަހަރު ބާސާއާއި އެކު ކާމިޔާބު ކޮށްފައިވެއެވެ.


vnews - ITF asia championship gai dhivehi kulhuntherin rangalhu natheejaa thakeh\nއައިޓީއެފް އޭޝިއާ ޗެމްޕިއަންޝިޕްގައި ދިވެހި ކުޅުންތެރިން ރަނގަޅު ނަތީޖާތަކެއް\nމުބާރާތުގައި ވާދަކުރާ ދިވެހި ދެ އަންހެން ކުޅުންތެރިން (ވ) ގައި -- ފޮޓޯ: ޓެނިސް އެސޯސިއޭޝަން\nއިންޓަނޭޝަނަލް ޓެނިސް ފެޑެރޭޝަން (އައިޓީއެފް) އިން އިންތިޒާމުކޮށްގެން ވިއެޓްނާމްގެ ހޯޗިމިންގ ސިޓީގައި މިހާރު ކުރިޔަށްދާ އޭޝިއާގެ 14 އަހަރުން ދަށުގެ ޓެނިސް މުބާރާތުގައި ވާދަކުރަމުން އަންނަ ކުޅުންތެރިން ރަނގަޅު ނަތީޖާތަކެއް ނެރެފިއެވެ.\nރާއްޖޭގެ ޓީމުގައި ހިމެނެނީ ތިން އަންހެން ކުޅުންތެރިންނާއި ތިން ފިރިހެން ކުޅުންތެރިންނެވެ. މުބާރާތުގައި ރާއްޖެ ވާދަކުރަނީ ދެވަނަ ޑިވިޝަނުގައެވެ.\nއަންހެން ސިންގަލްސްގެ ފުރަތަމަ މެޗުގައި ރާއްޖޭގެ އައިޝަތު ތާރާ ނައީމްވަނީ ކިރްގިސްތާނުގެ ކުޅުންތެރިޔެއްގެ އަތުން ސީދާ ދެސެޓުން ބަލިވެފައެވެ. މިބައިގެ ދެވަނަ މެޗުގައި ރާއްޖޭގެ ލަޔާން މުހައްމަދު ޝާމިން ވަނީ ސީދާ ދެސެޓުން ކެމްބޯޑިއާގެ ކުޅުންތެރިޔަކު ބަލިކޮށްފައެވެ. އަދި އަންހެން ސިންގަލްސްގެ ތިން ވަނަ މެޗުގައި ރާއްޖޭގެ ސާރާ އަހުމަދު އަކްރަމް ވަނީ ސީދާ ދެސެޓުން ވިއެޓްނާމްގެ ކުޅުންތެރިޔަކު އަތުން ބަލިވެފައެވެ.\nފިރިހެން ސިންގަލްސްގައި ރާއްޖޭގެ މުހައްމަދު ނާމިގް ޝާހިދް ވަނީ ސީދާ ދެސެޓުން މިޔަންމާގެ ކުޅުންތެރިޔަކު އަތުން ބަލިވެފައެވެ. އަދި ފިރިހެން ސިންގަލްސްގެ ދެވަނަ މެޗުގައި ރާއްޖޭގެ ރައްޔާން ޔޫސުފް ރިޒާ ވަނީ ސީދާ ދެސެޓުން ވިއެޓްނާމްގެ ކުޅުންތެރިޔަކު އަތުން ބަލިވެފައެވެ. އަދި ފިރިހެން ސިންގަލްސްގެ ތިންވަނަ މެޗުގައި ރާއްޖޭގެ ރައުދަކް މައުމޫން ވަނީ ދެސެޓު އެއްސެޓުން ލާއޯސްގެ ކުޅުންތެރިޔަކު އަތުން ބަލިވެފައެވެ.\nމި މުބާރާތުގެ ޑަބަލްސް އިވެންޓުގެ ކުއާޓާ ފައިނަލުގައި ރާއްޖޭގެ ސާރާ އާއި ތާރާ ވަނީ ސީދާ ދެ ސެޓުން ވިއެޓްނާމްގެ ޑަބަލްސް ޕެއާ އަތުން ބަލިވެފައެވެ.\nއައިޓީއެފް ޗެމްޕިއަންޝިޕަކީ ކޮންމެ އަހަރަކު އެއްފަހަރު ބާއްވަމުން އަންނަ މުބާރާތެކެވެ. މި މުބާރާތުގެ ދެވަނަ ޑިވިޝަނުގައި ރަނގަޅު ނަތީޖާތައް ހޯދާ ކުޅުންތެރިން ފުރަތަމަ ޑިވިޝަނަށް ކޮލިފައިވެއެވެ. އަދި އެ ފެޑެރޭޝަނުން ނެރޭ ރޭންކިންގް ލިސްޓްގައި ހިމެނުމުގެ ފުރުސަތު ލިބިގެންދާނެއެވެ.


Hajj ah gendhiyumah6kunfunyakah huddha dheefi | Mihaaru\nދިވެހި ހައްޖުވެރިންތަކެއް މައްކާގައި: މި އަހަރު ހައްޖަށް ގެންދިޔުމަށް ހަ ކުންފުންޏަކަށް ވަނީ ހުއްދަ ދީފައި\nމި އަހަރު ރާއްޖޭން މީހުން ހައްޖަށް ގެންދިޔުމަށް ހަ ކުންފުންޏަކަށް ހުއްދަ ދީފި އެވެ.\nއިސްލާމިކް މިނިސްޓްރީން ގެޒެޓުކޮށްފައިވާ ގޮތުގައި ހުއްދަ ދީފައިވާ ހުއްދަ ދީފައި ވަނީ ހައްޖު ކޯޕަރޭޝަނުގެ އިތުރުން ސިސިލްފަރު ހައްޖު އެންޑް އުމުރާ ގުރޫޕް، ޒައީ ހައްޖު ގުރޫޕް، ދަރުމަ ލިލް ހައްޖި، އަލް ހަރަމައިން އަދި ކިސްވާ ގުރޫޕަށެވެ.\nހައްޖަށް މީހުން ގެންދިޔުމަށް ރާއްޖެއަށް ލިބިފައިވާ 1000 ކޯޓާގެ ތެރެއިން 50 ޕަސެންޓް ދީފައިވަނީ ހައްޖު ކޯޕަރޭޝަނަށެވެ. އަދި އަނެއް ފަސް ކުންފުނީގެ ތެރެއިން ކޮންމެ ކުންފުންނަކަށް ވެސް ދީފައިވަނީ 100 ޖާގަ އެވެ.\nހައްޖަށް ގެންދިއުމުގެ ހުއްދައަށް އެދި 16 ކުންފުންޏަކުން ހުށަހެޅި އެވެ.\nއިސްލާމިކް މިނިސްޓްރީން ބުނިގޮތުގައި ކުންފުނިތަކަށް ހުއްދަ ދީފައިވަނީ އެ ކަމަށް ހުށަހެޅި ޕްރޮޕޯސަލްތައް އިވެލުއޭޓް ކުރުމަށް ފަހު، އެންމެ މަތިން މާކްސް ލިބުނު ކުންފުނިތަކަށެވެ.\nމިދިޔަ އަހަރު ފަސް ކުންފުންޏަކަށް ހުއްދަ ދިން އިރު ކޮންމެ ކުންފުންޏަކަށް ދިނީ 200 ޖާގަ އެވެ.\nސައޫދީ ސަރުކާރުން ރަސްމީކޮށް ރާއްޖެއަށް ދެނީ އަހަރަކަށް 1،000 މީހުންގެ ކޯޓާ އެވެ. އެކަމަކު ސައުދީ ރަސްގެފާނުގެ ހާއްސަ އިނާޔަތުގެ ދަށުން ދެއްވާ އިތުރު 1،000 ކޯޓާއާ އެކު އަހަރަކު ޖުމްލަ 2،000 ކޯޓާ ރާއްޖެއަށް ދެމުން އަންނަތާ ފަސް އަހަރު ވެއްޖެ އެވެ.\nތިޔަ ކުންފުނިތަކުގެ ވެރިން ޑިރެކްޓަރުންނާއި ހިއްސާދާރުން އެގޭގޮތަށް އާޓިކަލްއެއް ނެރެދެއްވާ\nޢަރަބިން ނައް ޑޮލަރ ކޮޅު ދޭ ދުވަސް އައީ ދެއްތޯ؟\nމިފަހަރު ކިތެއް ނިކަމެތިންގެ އަތުން ފައިސާ ނަގައިގެން ހައްޖައް ނުދެވިފައިބތިބޭނެބާ.\nކޮބައިތޯ ތިވިދާޅުވި ރަސްގެފާނުގެ ހާއްސައިނާޔަތުގެ ދަށުބްލިބުނު 1000ޖާގަ؟؟؟؟؟\nމިރާއްޖޭގައި މީހުންހައްޖަށާއި އުމުރާާއަށް ގެންދަން އެތައް ކުންފުންނެއް އެބައޮތް އެކަމަކުތޯ މިތަންތަން ހިންގާމީހުން ހައްތާވެސް ދާނީ އަހަރުންއަހަރަށް ރައްޔިތުމީހާގެ އަތުން އެތަކެއްހާސް ރުފިޔާއެއްނަގަމުން ދަތުރަށްވުރެ އެމީހުންބަލަނީ ރައްޔިތުންފެލައިގެ މުއްސަދިވޭތޯ\nހައްޖުކޯޕަރޭޝަނުގެ ބާރުކަޑުވާލީ، އިސްލާމިކް މިނިސްޓްރީގައި ވަޒީފާއަދާ ކުރާމީހުންގެ ތެރޭގައިވެސް ހައްޖަމީހުން ގެންދާކުންފުނިތައް ހަދައިގެ އުޅޭމީހުންވެސް ތިބޭތީ\nތިޔައީ ވަރަށް ހަމައެއް ނެތް ގޮތަކަށް ދެއްވާފައިވާ އެއްޗެއް\nއަސްލު ސައުދީއަކުން ރާއްޖެޔަކަށް ވަކި ކޯޓާއެއް ކަންޑައެއްނާޅާ ސަރުކާރުން ކަންޑައަޅައިގެން އުޅޭ އުޅުމެއްތީ އެއްފަހަރާއި މާގިނަމީހުނަށް ހައްޖަނުދެވޭނެތީ ރާއްޖޭގެ މާލީހާލަތު ހުރިގޮތުން ފައިސާގެ ދަތިކަން ހުރިގޮތުން މިހާރުވެސް މީހަކަށް 500 ޑޮލަރުމިލިބެނީ ދަތުރެއްކޮލަން ބޭންކަކުން ޑޮލަރެއްނުލިބޭ ޤައުމެއް މިނޫނީ އޮންނެބާ؟\nހައްޖު ކޯޕަރޭޝަނަށް 2021 ހާ ހަމަ އަށް ވެއިޓްލިސްޓް މިހާރުވެސް. އެއްޗެއް އިނގިގެންބާ ވާހަކަ ދައްކަނީ!!


Dhivehinge Thereygai Mashhooru Star Channel Thah Dhiraagu TV Ah - Vaguthu\nދިރާގުން ބުނީ މިއަދުން ފެށިގެން ދިރާގު ޓީވީގެ ކަސްޓަމަރުންނަށް ސްޓަރ އިންޑިޔާ ނެޓްވޯކްގެ މަޝްހޫރު ހުރިހާ ޗެނަލްތައް ބަލާލެވޭނެއެވެ.\nއޭގެ ތެރޭގައި ސްޓަރ ޕްލަސް، ސްޓަރ ގޯލްޑް، ސްޓަރ ބާރަތް، ސްޓަރ ޖަލްޝާ، ސްޓަރ ވިޖޭ އަދި އޭޝިއާނެޓް ހިމެނެއެވެ.\nސްޓަރ ޗެނަލްތަކުގެ މަޝްހޫރު ޓީވީ ޑްރާމާ ސިލްސިލާތަކާ، ރިއަލިޓީ ޝޯވ ތަކާއި އެންމެ ފަހުގެ ބޮލީވުޑް ބްލޮކްބަސްޓަރ ފިލްމްތައް ދިރާގު ޓީވީއަށް މި ވަނީ އައިސްފައެވެ. އަދި ކޮވިޑް-19 އާ ގުޅިގެން މެދުކެނޑިފައިވާ ސްޓަރ ޕްލަސް އަދި ސްޓަރ ބާރަތްގެ ޑްރާމަ ސިލްސިލާތައް މި އަންނަ ހަފުތާގެ ހޯމަ ދުވަހުން ފެށިގެން އަލުން ފެށުމުގެ އުފާވެރި ހަބަރާއެކު މިކަން ވެގެންދާނީ ދިރާގު ޓިވީ އަދި ސްޓަރ ނެޓްވޯކްގެ ފޭނުންގެ ދިގު އިންތިޒާރުގެ ފޮނި ނިމުމަކަށެވެ.\nސްޓަރ ނެޓްވޯކް ދިރާގު ޓީވީއަށް އައުމާ ގުޅިގެން ދިރާގު ޗީފް މާކެޓިންގ އޮފިސަރ މަހްމޫދް ދަސަރ ވިދާޅުވިގޮތުގައި ދިރާގު ޓީވީއަށް ސްޓަރ ނެޓްވޯކްގެ ޗެނަލްތައް އައުމަކީ ވަރަށް އުފާކުރާ ކަމެއް ކަމަށެވެ. އޭނާ ވިދާޅުވީ، ސްޓަރގެ ޗެނަލްތަކަކީ ދިވެހިންގެ މެދުގައި ވަރަށް މަޤުބޫލު ޗެނަލްތަކަކަށްވެފައި، ސްޓަރ ނެޓްވޯކްފަދަ ބޮޑު ޗެނަލަކާގުޅުމުން ދިރާގުޓީވީއިން ކަސްޓަމަރުންނަށް ފޯރުކޮށްދޭ ކޮންޓެންޓް އިތުރަށް މުއްސަނދިވެ ތަރައްޤީވާނެކަމަށް ގަބޫލުކުރެވޭ ކަމަށެވެ.\nމަހުމޫދު އިތުރަށް ވިދާޅުވިގޮތުގައި، މި ކޮލާބޮރޭޝަންގެ ސަބަބުން ދިރާގު ކަސްޓަމަރުންނަށް މުނިފޫހިފުލުވުގައި އިތުރު ކުރިއެރުމާއި ފާގަތިކަން ލިބިގެންދާނެކަމަށް އުންމީދު ކުރާކަމަށެވެ.\nޖުލައި 10, 2020 21:00\nއަދިވެސް މީޑިއާނެޓް ނޫން ބަޔަކަށް ސްޓާރ ސްޕޯޓްސް ގެ ޗެނަލްތައް ނުލިބެނީތަ. އެމީހުން އޭގަބައްދައިގެން ތިބީމަ ހުރިހާ ގެއްލުމެއް ރައްޔިތު މީހާ. ޕްރެމިއަރ ލީގު ބަލަން ބޭނުންނަމަ މިޖެހެނީ އަގި ބޮޑުކޮއް މީޑިއާނެޓް ގެ ޚިދުމަތް ހޯދަން. މިކަމަށް ހައްލެއް ނެތްތަ؟\nޖުލައި 11, 2020 02:04\nކޮއްކޮ ޕްރިމިއަރ ލީގް ބަލަންތަ؟؟ ބޭބެ ޕްރިމިއަރ ލީގް ބަލަނީ އައިސްޓީވީން 156 ރުފިޔާ ދައްކަނީ\nޖުލައި 12, 2020 01:43\nއައިސްޓީވީއިން ފެންނާނީ އެއްގަޑީގައި ކުޅޭ މެޗްތަކުގެ ތެރެއިން އެންމެ މެޗެއް. މީޑިއާނެޓުގެ ސްޓާރސްޕޯޓްސްގެ ޗެނަލްތަކުން، އެއްގަޑީގައި ކުޅޭ3ނޫނީ4މެޗް ދައްކާނެއެވެ.


ނިދުމުގެ އަދަބުތައް – Sheikh Fikree Sheikh Fikree\nނޮވެންބަރު 04، 2016\nކީރިތި ޤުރްއާނާއި ކީރިތި ރަސޫލު ﷲ صلى عليه وسلم ގެ ސުންނަތުގައި ނިދުމާ ބެހޭގޮތުންނާއި، އެތައް ބަސްފުޅުތަކެއް ވާރިދުވެފައިވެއެވެ. އަދި ނިދުމުގެ އަދަބުތައް ވަރަށް ތަފްޞީލުކޮށް ވަނީ ބަޔާންކޮށްދެއްވާފައެވެ.\nމާތް ﷲ ވަޙީކުރައްވާފައިވެއެވެ. “وَهُوَ الَّذِي جَعَلَ لَكُمُ اللَّيْلَ لِبَاساً وَالنَّوْمَ سُبَاتاً وَجَعَلَ النَّهَارَ نُشُوراً” (الفرقان 47) މާނައީ: “އެކަލާނގެއީ، ރޭގަނޑު ނިވަލެއްކަމުގައި، އަދި ނިދުމަކީ އަރާމެއްކަމުގައި ލައްވައި، އަދި ދުވާލަކީ، ދިރިއުޅުން ހޯދުމަށް އުޅޭވަގުތެއްކަމުގައި ލެއްވި ރަސްކަލާނގެއެވެ.”\nދުވާލުގެ ބުރަކަމާއި، އާމްދަނީ ހޯދުމާއި މަސައްކަތުގެ ވަރުބަލިކަން ފިލުވައިލުމުގެ ވަޞީލަތެއްގެ ގޮތުގައި ލައްވާފައިވާ ނިންޖަކީ މާތް ﷲ އެކަލާނގެ އަޅުތަކުންނަށްޓަކައި ލައްވާފައިވާ ބޮޑުވެގެންވާ ނިޢުމަތެކެވެ. ރޭނގަޑުގެ ހަމަހިމޭންކަމާއި ފިނިކަމުގެ ތެރޭގައި، މުޅި ހަށިގަނޑު އަރާމަށް ބޭނުންވާގޮތަށް އިންސާނާ ލައްވާފައިވަނީ ﷲ تعالى އެވެ.\nނިންޖާ ބެހޭގޮތުން އެކަލާނގެ ވަޙީކުރައްވާފައިވެއެވެ. “وَمِنْ آيَاتِهِ مَنَامُكُم بِاللَّيْلِ وَالنَّهَارِ وَابْتِغَاؤُكُم مِّن فَضْلِهِ إِنَّ فِي ذَلِكَ لَآيَاتٍ لِّقَوْمٍ يَسْمَعُونَ” (الروم: 23) މާނައީ: “އަދި ރޭގަނޑާއި ދުވާލުގެ ވަގުތުގައި ތިޔަބައިމީހުން ނިދާ ނިދުމާއި، އެކަލާނގެ ފަޟުލަވަންތަކަމުގެ ތެރެއިން އެދި ތިޔަބައިމީހުން މަސައްކަތްކުރުންވަނީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންނެވެ. ހަމަކަށަވަރުން، އެކަމުގައި އަހާ ބަޔަކަށް ހެކިތަކެއްވާކަން ކަށަވަރެވެ.”\nނިންޖަކީ މަރުވުންފަދަ ކަމެއްކަމުގައި އިޝާރަތްކުރައްވާ މާތް ﷲ ވަޙީކުރައްވާފައިވެއެވެ. “اللَّهُ يَتَوَفَّى الْأَنفُسَ حِينَ مَوْتِهَا وَالَّتِي لَمْ تَمُتْ فِي مَنَامِهَا فَيُمْسِكُ الَّتِي قَضَى عَلَيْهَا الْمَوْتَ وَيُرْسِلُ الْأُخْرَى إِلَى أَجَلٍ مُسَمًّى إِنَّ فِي ذَلِكَ لَآيَاتٍ لِّقَوْمٍ يَتَفَكَّرُونَ” (الزمر 42) މާނައީ: “ނަފްސުތައް މަރުވާހިނދު، އެ ނަފްސުތަކުގެ ފުރާނަތަކާއި، މަރުނުވެ ނިދާވަގުތުގައި ނިދާމީހުންގެ ފުރާނަތައް ހިއްޕަވަނީ اللَّه އެވެ. ދެން މަރުވުމަށް ކަނޑައަޅުއްވައިފި މީހެއްގެ ފުރާނަ، އެކަލާނގެ ހިފަހައްޓަވަތެވެ. އަދި އެނޫން މީހުންގެ ފުރާނަ، ކަނޑައެޅިގެންވާ މުއްދަތަކަށް (ހަށިތަކަށް) ފޮނުއްވަތެވެ. ހަމަކަށަވަރުން، އެކަންތަކުގައި ފިކުރުކުރާ ބަޔަކަށް ހެކިތަކެއްވާކަން ކަށަވަރެވެ.”\nނިދުމުގެ އަދަބުތަކާއި ، ނިދާއިރު ކިޔާ ޒިކުރުތައް ކީރިތި ރަސޫލު ﷲ صلى عليه وسلم ވަނީ އަޅުގަނޑުމެންނަށް އުނގަންނަވައި ދެއްވާފައިވެއެވެ. އޭގެއިތުރުން އެކަލޭގެފާނު ނިދިއަވަހާރަފުޅުލައްޕަވާގޮތް ވަނީ އެކަލޭގެފާނުގެ އަނބިއަނބިކަނބަލުންގެ އަރިހުން ޘާބިތުމަގުން ރިވާވެގެންއައިސްފައެވެ.\nޢާއިޝާ رضي الله عنها ގެ އަރިހުންރިވާވެގެންވެއެވެ. “كَانَ يَنَامُ أَوَّلَ اللَّيْلِ وَيُحْيِى آخِرَهُ” މާނައީ: “އެކަލޭގެފާނު ނިދިކުރައްވަނީ ރޭގަނޑުގެ ކުރީ ކޮޅުގައެވެ. އަދި ރޭގަނޑުގެ ފަހުބައި އަޅުކަމުގައި ހޭދަކުރައްވައެވެ.”\nނިދަން އޮށޯންނަ މީހަކު ކަންތައް ކުރަންވީގޮތް ކީރިތި ރަސޫލު ﷲ صلى عليه وسلم ވަނީ ވަރަށް ސާފުކޮށް ބަޔާންކޮށްދެއްވާފައެވެ.\nالْبَرَاءُ بْنُ عَازِبٍ قَالَ قَالَ لِى رَسُولُ اللَّهِ صلى الله عليه وسلم « إِذَا أَتَيْتَ مَضْجَعَكَ فَتَوَضَّأْ وُضُوءَكَ لِلصَّلاَةِ ثُمَّ اضْطَجِعْ عَلَى شِقِّكَ الأَيْمَنِ وَقُلِ اللَّهُمَّ أَسْلَمْتُ وَجْهِى إِلَيْكَ وَفَوَّضْتُ أَمْرِى إِلَيْكَ وَأَلْجَأْتُ ظَهْرِى إِلَيْكَ رَهْبَةً وَرَغْبَةً إِلَيْكَ لاَ مَلْجَأَ وَلاَ مَنْجَى مِنْكَ إِلاَّ إِلَيْكَ آمَنْتُ بِكِتَابِكَ الَّذِى أَنْزَلْتَ وَبِنَبِيِّكَ الَّذِى أَرْسَلْتَ ». قَالَ « فَإِنْ مِتَّ مِتَّ عَلَى الْفِطْرَةِ وَاجْعَلْهُنَّ آخِرَ مَا تَقُولُ » رواه البخاري\nއަލްބައްރާއު ބުނު ޢާޒިބު رضي الله عنه ގެ އަރިހުން ރިވާވެގެންވެއެވެ. ކީރިތި ރަސޫލު ﷲ صلى عليه وسلم ޙަދީޘްކުރެއްވިއެވެ. “ތިބާ ނިދަން ތަންމައްޗަށް އެރުމުގެ ކުރިން ނަމާދުކުރަން ވުޟޫކުރާފަދައިން ވުޟޫ ކުރާށެވެ. ދެން އޮށޯންނައިރު ކަނާތްފަޅިއަށް އޮށޯންނަހުށިކަމެވެ. އެއަށްފަހު މިދުވާ ކިޔާށެވެ. اللَّهُمَّ أَسْلَمْتُ وَجْهِى إِلَيْكَ وَفَوَّضْتُ أَمْرِى إِلَيْكَ وَأَلْجَأْتُ ظَهْرِى إِلَيْكَ رَهْبَةً وَرَغْبَةً إِلَيْكَ لاَ مَلْجَأَ وَلاَ مَنْجَى مِنْكَ إِلاَّ إِلَيْكَ آمَنْتُ بِكِتَابِكَ الَّذِى أَنْزَلْتَ وَبِنَبِيِّكَ الَّذِى أَرْسَلْتَ ދެން ޙަދީޘްކުރެއްވިއެވެ. “އެއަށްފަހު ނިދިއްޖެނަމަ ނިދޭނީ ފިޠުރަރުގެ (އެބަހީ: އިސްލާމް ދީނުގެ) މަތީގައެވެ. އަދި އެ ދުޢާއަކީ ދުލުން ބޭރުކުރާ އެންމެ ފަހުބަސްތައް ކަމުގައި ހަދާށެވެ.”\nއިތުރު އެކަލޭގެފާނު صلى الله عليه وسلم ނިދިކުރެއްވުމުގެ ކުރިން “އިޚްލާޞް ފަލަޤި ، ނާސި” މިތިން ސޫރަތް ކިޔަވައި ވިދާޅުވެ، އެކަލޭގެފާނުގެ އަތްގޮއްޓަށް ފުމެލައްވައި މުޅި ހަށިގަނޑުގައި އަތްޕުޅު ބީއްސަވައި ހިންގަވައިލައްވައެވެ. އަދި އެފަދައިން ތިންފަހަރު ހައްދަވައެވެ.\nހަމައެފަދައިން ނިދުމުގެ ކުރިން “އާޔަތުލް ކުރުސީ” (ބަޤަރާ ސޫރަތުގެ 255 އާޔަތް) ކިޔަވައިފި މީހަކަށް އެރޭގެ ނުބައި ހުރިހާ ކަމަކުން ރައްކާތެރިކަން ލިބިގެންވާކަމުގައި ޙަދީޘްކުރައްވާފައިވެއެވެ. ނިދިމުގެ ކުރިން އެއާޔަތް ކިޔަވައިފި މީހަކަށް މާތް ﷲ ގެޚާއްޞަ ރައްކާތެރިކަމާއި، އަދި ރައްކާތެރިކޮށްދެއްވާ މަލާއިކަތެއް ފަތިސްވަންދެން ހުންނާނޭކަމުގައިވެސް ޙަދީޘްތަކުގައި ރިވާވެގެންވެއެވެ.\nހަމައެފަދައިން ބަޤަރާ ސޫރަތުގެ ފަހު ދެ އާޔަތަކީވެސް ނިދުމުގެ ކުރިން ކިޔެވުން ސުންނަތްވެގެންވާ ދެއަޔާތެވެ. ޙަދީޘްފުޅެއްގެ މާނައިގައިވެއެވެ. “ރޭގަނޑު ބަޤަރާ ސޫރަތުގެ ފަހު ދެއާޔަތް ކިޔަވައިފި މީހަކަށް ރައްކާތެރިކަމެއްގެ ގޮތުގައި އެދެއާޔަތް ފުދިގެންވެއެވެ.”\nމިދަންނަވާލެވުނީ ނިދުމުގެ ކުރީން ކިޔަންހުރި ޒިކުރުތަކުގެ ތެރެއިން ކޮންމެވެސް މިންވަރެކެވެ. ރޭނގަޑުގެ ދަންވަރުގެ ވަގުތުގައި ހޭލެވިއްޖެ މީހާ ޢަމަލު ކުރަންވީ ގޮތްވެސް ވަނީ ކީރިތި ރަސޫލު ﷲ صلى عليه وسلم އުގަންނަވައި ދެއްވާފައެވެ. ބިރުވެރި ހުވަފެނެއް ފެނިއްޖެނަމަ ޢަމަލުކުރަންވީ ގޮތް ބަޔާންކޮށްދެއްވަމުން އެކަލޭގެފާނު ޙަދީޘްކުރައްވާފައިވެއެވެ. « إِذَا رَأَى أَحَدُكُمُ الرُّؤْيَا يَكْرَهُهَا فَلْيَبْصُقْ عَنْ يَسَارِهِ ثَلاَثًا وَلْيَسْتَعِذْ بِاللَّهِ مِنَ الشَّيْطَانِ ثَلاَثًا وَلْيَتَحَوَّلْ عَنْ جَنْبِهِ الَّذِى كَانَ عَلَيْهِ » رواه مسلم މާނައީ: “ތިޔަބައިމީހުންކުރެ މީހަކަށް ނުރުހެވޭފަދަ ހުވަފެނެއް ފެނިއްޖެނަމަ، އޭނާގެ ވައަތްފަޅިއަށް ތިންފަހަރު ފުމެލުމަށްފަހު ތިންފަހަރު އަޢޫޒުކިޔައި (ޝައިޠާނާގެ ނުބައިކަމުން ރައްކާތެރިކޮށްދެއްވުމަށް ﷲ ގެ ޙަޟްރަތުން އެދުން) ، އޭނާ އޮތްފަޅި ނޫން އަނެއްފަޅިއަށް އެނބުރޭށެވެ.”\nނިންދަން އޮށޯންނަ މީހާގެ ފުއްކިބައިގައި ޝައިޠާނާގެ ސިހުރުވެރި ގޮށްޖަހާކަމުގައިވެސް ޞައްޙަ ޙަދީޘްފުޅުތަކުގައި ޘާބިތުވެފައިވެއެވެ. “ތިޔަބައިމީހުންކުރެ ހަމަކޮށްމެ މީހަކުމެ ނިދާން އޮށޯންނަހިނދު، ޝައިޠާނާ އައިސް، އޭނާގެ ބޮލުގެ ފުށްކިބައިގައި ތިން ގޮށްޖަހައެވެ. އެއިން ކޮންމެ ގޮށަކަށް، އެކަލޭގެ ކިޔެވެލިކިޔަވައެވެ. (ބުނެއެވެ.) ތިބާއަށް ދިގު ރޭގނަޑެއް ލިބިގެންވެއެވެ. އަރާމުކޮށް ނިދައިލާށޭވެ! ފަހެ، އޭނާ ހޭލައިގެން ތެދުވެ، ﷲ ހަނދުމަކޮށް، އެކަލާނގެ ޛިކުރުކޮށްފިނަމަ، އެއިން އެއްގޮށް މޮހިދެއެވެ. ފަހެ، އޭނާ ވުޟޫކޮށްފިނަމަ، އެއިން އަނެއް ގޮށް މޮހިނދެއެވެ. ފަހެ އޭނާ ވުޟޫކޮށްފިނަމަ، އަނެއްގޮށްވެސް މޮހިދެއެވެ. ފަހެ، އޭނާ ނަމާދުކޮށްފިނަމަ، އެކަލޭގެ ޖަހައިފައިވާ ހުރިހާ ގޮށެއް މޮހިދެއެވެ. އެހިނދު އޭނާ ފަތިސްކުރާހުށީ، މުރާލިކަމާއެކު ހިތްހަމަޖެހިގެންނެވާ ޙާލުގައެވެ. އެހެންނޫންނަމަ، އޭނާ ފަތިސްކުރާހުށީ، ކަންނެތްކަމާއި، ހިތް ނުތަނަވަސްކަމާއެކުގައެވެ.”\nވީމާ، ނިދަން އޮށޯތުމާއި، ނިދުމުގައްޔާއި ނިދިން ހޭލާއިރު ޢަމަލުތައް ބަހައްޓަންވީ ގޮތް ދީނުގައިވަނީ ވަރަށް ފުރިހަމައަށް ބަޔާންކޮށްދެއްވާފައެވެ. ނިދުމަކީ މަރުގެ އަޚެއްފަދަ އެއްޗެއް ކަމުގައިވީހިނދު ނިދުމުގެ ކުރިން ކިޔަންޖެހޭ ދުޢާތައް ކިޔުމަށް މުސްލިމުން ނުހަނު ސަމާލުކަން ދޭންޖެހޭނެއެވެ.\nޔަހޫދީންގެ މީހަކު ފުރައްސާރައިގެ ރާގުގައި މާތް ޞަޙާބީ ސަލްމާނުލް ފާރިސީ رضي الله عنه ގެ އަރިހުގައި އެހިއެވެ. “ކަލޭމެންގެ ނަބިއްޔާ ހުރިހާ ކަމެއް ދަސްކޮށްދެއްވާފައިވާއިރު ފާޚާނާކުރަން ދަސްކޮށްދެއްވިނޫން ދޯއެވެ!” ސަލްމާނު ވިދާޅުވިއެވެ. “އާއެކެވެ! ފާޚާނާ ކުރާއިރު ޤިބުލަޔަށް ކުރިމަތި ލުން ނަހީކުރައްވައި، ސާފުވާއިރު ކަނާތް ބޭނުންކުރުން ނަހީކުރައްވައި، އިސްތިންޖާކުރާއިރު ތިންހިލައަށްވުރެ މަދު ނުކުރެއްވުމަށްވެސް އަމުރުކުރެއްވެވިއެވެ.”\nއެއްވެސް ޝައްކެއް ނެތެވެ. އިސްލާމް ދީނަކީ ދިރިއުޅުމެވެ. ދިރިއުޅުމަކީ އިސްލާމް ދީނެވެ. ކާފަރުން އިސްލާމްދީނާއިމެދު ޙަސަދަވެރިވަނީ ވެސް މިކަންކަމާ ހުރެ އެވެ. އާދެ! ދިރިއުޅުމުގެ ހުރިހާ ކަމެއްމެ އިސްލާމްދީނުގައި ހިމެނި، އިރުޝާދު ދީފައިވާކަމަށްޓަކައެވެ.


ކޮޅުނބު - ވިކިޕީޑިއާ\nOfficial seal of ކޮޅުނބު\nLua error in މޮޑިއުލް:Location_map/multi at line 27: Unable to find the specified location map definition: "Module:Location map/data/Sri Lanka" does not exist.Location in Sri Lanka\nކޮޅުނބު (ކޮލަންބޯ) އަކީ އޮޅުދޫކަރައިގެ އެންމެ ބޮޑު އަވަށެވެ. އަދި އެއީ އޮޅުދޫކަރައިގެ ކުރީގެ އިދާރީ ވެރިރަށެވެ. މި އަވަށް އޮންނަނީ މިހާރު ވެރިކަންކުރާ ސިރީޖަޔަވަރުދަނަޕޫރާ ކޮއްޓޭ އާ އިންވެގެންނެވެ. އިސްތިއުމާރުގެ ކުލަތައް ދައިކައިދޭ އިމާރާތްތަކާއި ވީރާނާ ތަންތަނާއި ޒަމާނުގެ ތަރައްގީ މަސްހުނިވެފައިވާ މިތާނގައި 2001 ވަނަ އަހަރުގެ ބޯހިމެނުމުގެ ނަތީޖާގައި ވާ ގޮތުން 647،100 މީހުން ދިރިއުޅެއެވެ.\nކޮޅުނބު ނުވަތަ ކޮލަންބޯ މިނަން ދިނީ 1505 ގައި ޕޯޗްގީޒުންނެވެ.\n1.1 ޕޯޗުގީޒުންގެ ދުވަސްވަރު\n1.2 ޑަޗް ދުވަސްވަރު\n1.3 އިނގިރޭސީންގެ ދުވަސްވަރު\n1.4 މިނިވަންވުމަށް ފަހު\n2 ޖޯގްރަފީއާއި މޫސުން\n4 ސަރުކާރު އަދި ސިޔާސަތު\n4.1 ލޯކަލް ގަވަރްމެންޓް\n6 ކުށްކުރުން އަދި ޤާނޫނު ތަންފީޒުކުރުން\n9 އިމާރާތްކުރުމުގެ ފަންނު\n11 އިތުރު ފާލަން\nކޮޅުބަކީ ގުދުރަތީ ބަނދަރެކެވެ. މީގެ 2،000 އަހަހރު ކުރިންސުރެ ރޯމަނުންނާއި، އަރަބި އަދި ޗައިނާމީހުން މިތަން ރަނގަޅަށް ދަނެއެވެ. 14 ވަނަ ގަރުނުގައި މި ގައުމަށް އައި ސައްޔާހު އިބުނި ބަތޫތާ މިތަނަށް ކިޔާފައިވަނީ "ކަލަންޕޫ' އެވެ. މީލާދުގެ 8 ވަނަ ގަރުނުގައި އަރަބި މުސްލިމް ވިޔަފާރިވެރިން ކޮޅުބުގައި ވަޒަންވެރިވާންފެށި މައިގަނޑު ސަބަބަކީ މިތާނގެ ބަނދަރުގެ ސަބަބުން އެހެން ގައުމުތަކާއި ސިންގަޅައިންނާ ދެމެދު ވިޔަފާރި ހިންގަން ފަސޭހަވުމެވެ.\nޕޯޗުގީޒުންގެ ދުވަސްވަރު[އުނިއިތުރު ގެންނަވާ]\nޑޮމް ލޯރެންކޯ ޑި އަލްމީޑާ ގެ ވެރިކަމުގައި ދަތުރުކުރަމުން އައި ޕޯޗުގީޒުން އޮޅުދޫކަރައަށް އެރީ 1505 ގައެވެ. އެމީހުންގެ މި ދަތުރުގައި ކޮއްޓޭ ޕަރަކަމަބަހު ގެ ރަސްގެފާނާ އެމީހުނާ ދެމެދު، އެކަރައިގެ އައްސޭރީގައި ހެދޭ ފޮނިތޮށީގެ ވިޔަފާރި ކުރުމާމެދު އެއްބަސްވުމެއް ވެވުނެވެ. މި އެއްބަސްވުމުގައި ވާގޮތުން، އައްސޭރި ސަރަހައްދު ދުޝްމަނުންގެ ކިބައިން ހިމާޔަތްކޮށްދިނުމުގެ ބަދަލެއްގެ ގޮތުން ޕޯޗްގީޒުންނަށް އެތަނުގެ އައްސޭރިފަށުގެ ހުރިހައި ބާރެއް ލިބިދީފައި ވެއެވެ. އަދި ވިޔަފާރި މަރުކަޒެއް ބިނާކުރުމުގެ ހުއްދަވެސް ލިބިދިނެވެ. އެއަށްފަހު ކުޑަ ދުވަސްކޮޅެއްގެ ތެރޭގައި އެތާގައި ވަޒަންވެރިވެ ތިބި މުސްލިމް ވިޔަފާރިވެރިން ފައްސާލައި އެތާގައި ކޯއްޓޭއެއް ބިނާކުރިއެވެ.\nއިންޑިޔާގެ އައްސޭރީގައި ޕޯޗްގީޒުން ގާއިމްވެތިބި ސަރަހައްދުގެ ހިމާޔަތަށްޓަކައި އޮޅުދޫކަރަ އަކީ ކޮންމެހެން މުހިއްމު ތަނެއްކަމުގައި ދެނެގައްނާކަށް އެމީހުންނަކަށް ގިނަ ދުވަސްތަކެއް ނުނެގިއެވެ. އެހެންކަމުން އެމީހުން އެދޭ ބާރުތައް ހޯދުމަށްޓަކައި ކޮއްޓޭގެ ރަސްގެފާނު ލަންބުވަން ފެށިއެވެ. މިކަމަށްޓަކައި ރަސްމަތިފުށުގެ ވާދަވެރިން ހައްލައި އެމީހުންގެ ތެރޭ ހައިޖާނު އުފައްދައި، ތަނުގެ ވެރިކަމުގެ ބައެއް ބާރުތައް އަތުލައިގަތެވެ. މި ބާރުތައް ލިބުމުން އިންޑިޔާގެ ގޯވާގައި ޕޯޗުގީޒުން ތިބި ތިބުން ކޮޅުބަށް ބަދަލުކުރަން ފެށުނެވެ. މިކަމާ ކޮޅުނބުގެ ރަސްކަލުން ތަކުރާރުކޮށް ދެކޮޅުހެއްދެވި ނަމަވެސް 1593 ވަނަ އަހަރު މުޅި އައްސޭރި ސަރަހައްދު އެކީގައި ޕޯޗުގީޒުންގެ ބާރުގެ ދަށަށް ގެނެސް ކޮޅުނބަކީ އެމީހުންގެ ވެރިރަށް ކަމުގައި ހަމަޖެއްސިއެވެ.\nޑަޗް ދުވަސްވަރު[އުނިއިތުރު ގެންނަވާ]\n1638 ގައި ޑަޗްމީހުންނާއި ކޭންޑީގެ ރަސްގެފާނު ރާޖަސިންހަ2އާ ދެމެދު އެއްބަސްވުމެއްގައި ސޮއި ކުރިއެވެ. މި އެއްބަސްވުމުގައި ބަޔާންވެގެންވާގޮތުން ކޭންޑީގެ ރަސްގެފާނު ޕޯޗުގީޒުންނާ ކުރާ ހަމަގުރާމައިގައި ޑަޗުންނަށް އެހިތެރިވާން ވާނެއެވެ. އަދި މީގެ ބަދަލެއްގެ ގޮތުން އެތާގެ މައިގަނޑު ވިޔަފާރި ޑަޗުންގެ އައްމައްޗަށް ދޫކޮށްލެވޭނެއެވެ. ކޭންޑީ ރައްޔިތުންނާއި ޑަޗުންގެ ކުރިމަތިލުމަށް ޕޯޗުގީޒުން ގަދަދެއްކި ނަމަވެސް އެންމެ ފަހުން ޕޯޗުގީޒުން ބަލިވެ ފަހަތަށް ޖެހެން ޖެހުނެވެ. ޑަޗުންގެ ވަރުގަދަ ހަމަލާއަކަށް ފަހު ކޮޅުނބު އަތުލީ 1656 ގައެވެ.\nޑަޗުން އަތްދަށުލީ ސަރަހައްދުތައް ފުރަތަމަ އެތާގެ ސިންގަޅަ ރަސްގެފާނަށް އަނބުރާ ހަވާލުކުރި ނަމަވެސް ފަހުން އެ ތަންތަން ހަވާލުކުރަން ޑަޗުން ދެކޮޅު ހެދިއެވެ.\nއިނގިރޭސީންގެ ދުވަސްވަރު[އުނިއިތުރު ގެންނަވާ]\nއިނގިރޭސިން ކޮޅުނބު ހިފީ 1796 ގައެވެ. ނަމަވެސް 1815 ގައި ކޭންޑީގެ ރަސްކަން އިނގިރޭސިންނަށް އަމާން ދިނުމާ ހަމަޔަށް އެ ތަނަކީ އިނގިރޭސިންގެ ސިފައިންގެ ކަންކަން ބަލަހައްޓާ މަރުކަޒެކެވެ. އެކަމަކު އޭގެ ފަހުން އެއީ ސިލޯނުގެ ވެރި ރަށް ކަމުގައި ހަމަޖެއްސިއެވެ. ޕޯޗތުގީޒުންނާއި ޑަޗުންނާ ޚިލާފަށް އިނގިރޭސިން އެތަން ބޭނުންކުރީ ހަމަ އެކަނި ސިފައިންގެ މަރުކަޒަކަށް ނޫނެވެ. އެތާގައި އެމީހުން ގެދޮރު އިމާރާތްކޮށް މީހުން އާބާދުކޮށް ކޮޅުނބު ތަރައްޤީ ކުރިއެވެ.\nއިނގިރޭސިންގެ ފަރާތުން އެތާގެ އިދާރީ ހިންގުން ބެލެހެއްޓުމަށް ފުރަތަމަ އައްޔަން ކުރެވުނީ ޖޯން މެކްޑްވެލް އެވެ.\nމިނިވަންވުމަށް ފަހު[އުނިއިތުރު ގެންނަވާ]\nއިނގިރޭސިންގެ ފުށުން ސިލޯނު މިނިވަންވީ 1948 ގައެވެ. އަޅުވެތިކަމުގައި ވީ ދުސްތައް ދިގުކަމާ ހުރެ، މިނިވަންކަން ލިބުމާ ހަމައަށް މިތަނގެ މީހުންނާއި ތަންތަނާއި ކަންކަމަށް އައި ބަދަލުތައް ގިނައެވެ. އޭރު ވަނީ މުޅިން އާ ސަގާފަތެއްގެ މޫ ލާން ފަށާފައެވެ. އެތަނުގެ ސަގާފަތާއި، ހެދުންއެޅުމާއި ދީނަށް އައި ބަދަލުތައް އެއީ އިސްތިއުމާރުގެ އަސަރުތަކެވެ. މިހާރުވެސް ކޮޅުނބުގެ ބިނާތަކާއި، މީހުންގެ ވައްޓަފާޅިއާއި، ވާހަކަދައްކާ ބަހުގައި ޕޯޗުގީޒް، ޑަޗް އަދި އިނގިރޭސި އަސަރުތައް ނުފިލާ ވެއެވެ. ކޮޅުނބު ފާހަގަކުރެވެނީ އަވައްޓެރި އެހެން ގައުމުތަކަށް ވުރެ ޒަމާނީ ތަހުޒީބީ އަވަށެއްގެ ގޮތުގައެވެ.\n1980 ގެ އަހަރުތަކކުގައި ކޮޅުނބަށް ވެރިރަށުގެ ޝަރަފް ގެއްލުނަސް، މިހާރުވެސް އެ ތަނަކީ ސިލޯނުގެ ވިޔަފާރި މައި މަރުކަޒެވެ. ވެރިރަށް ޖެހިގެން އޮތް ސިރީ ޖަޔަވަރުދަނަޕޫރާ ކޮއްޓޭ އަށް ބަދަލުވި ކަމުގައި ވިޔަސް، ގިނަ ގައުމުތަކުގެ ހާރިޖީ ކަންކަން އަދިވެސް ނިންމަނީ ކޮޅުނބުންނެވެ.\nޖޯގްރަފީއާއި މޫސުން[އުނިއިތުރު ގެންނަވާ]\nމިތާގައި ފެނުގެ ކުޅިއާއި ކޯރު ވެއެވެ. އަވަށުގެ މެދުގައި ވާ 65 ހެކްޓަރ ގެ ބޭރާ ލޭކް އެއީ ކޮޅުބުގެ އެންމެ ފާހަގަކުރެވޭ އެއް ތަނެވެ. ކޮޅުނބުގެ އުތުރު އަދި އިރު އުތުރު ސަރަހައްދު ވަކިކުރެވިފައި ވަނީ ކެލަނި ކޯރުންނެވެ.\nމިތަނުގެ ފިނިހޫނުމިން ދެވަރުނުވެ މުޅި އަހަރުގައި އެއްވަރެއްގައި ހިފަހައްޓައެވެ. މާޗުން އެޕްރީލަށް ފިނިހޫނު މިނަކީ 31 ޑިގްރީ އެވެ. މޫސުމަށް ބޮޑު ބަދަލެއް އަންނަނީ މޮންސޫން ދުވަސްވަރުއެވެ. އެއީ މެއި އިން އޮގަސްޓަށް އަދި އޮކްޓޫބަރުން ޖެނުއަރީ އަށެވެ. މި ދުވަސްތަކުގައި ބޯކޮށް ވާރޭ ވެހުން އެކަށީގެން ވެއެވެ. އަހަރަކަށް އެވްރެޖްކޮށް ވެހެނީ 2400 މިލިލީޓަރުގެ ވާރޭ އެވެ.\nމިއީ އެކި ދަރިކޮޅުގެ މީހުން ދިރިއުޅޭ ސަރަހައްދެކެވެ. މިތަނުގެ އާބާދީގައި އެކުލެވިގެންވަނީ ސިންގަޅައިންނާއި ތަމަޅައިންނާއި މޫސް ދަރިކޮލުގެ މީހުންނެވެ. މީގެ އިތުރަށްވެސް ޗައިނާ، ޕޯޗްގީޒް، ޑަޗް، މެލޭ އަދި އިންޑިޔާ ދަރިކޮޅު ހިމެނެއެވެ. ކޮޅުނބުގައި ދިރިއުޅޭ 642163 މީހުންގެ އާބާދީ އަކީ އޮޅުދޫކަރައިގެ އަވަށެއްގެ އެންމެ ބޮޑު އާބާދީއެވެ. 2001 ވަނަ އަހަރުގެ ބޯހިމެނުން ދައްކާގޮތުން ކޮޅުނބުގެ އާބާދީ ބެހިފައިވާ ގޮތް ތިރީގައި މިވަނީ އެވެ.\n1 ސިންގަޅަ 265,657 41.36\n2 ތަމަޅަ 185,672 28.91\n4 އިންޑިޔާގެ ތަމަޅަ 13,968 2.17\n5 މެލޭ 11,149 1.73\n9 އެހެނިހެން 5,934 0.96\nލޯކަލް ގަވަރްމެންޓް[އުނިއިތުރު ގެންނަވާ]\nމިތާގައި އޮންނަނީ މޭޔަރ ކައުންސިލް އެއް އޮވެފައި ޗާޓާ ސިޓީ ނިޒާމެކެވެ. މޭޔަރ އަދި ކައުންސިލް މެންބަރުން އިންތިހާބު ކުރަނީ ކޮންމެ5އަހަރަކުން އޮންނަ އާއްމު އިންތިހާބަކުންނެވެ. ފާއިތުވި 50 އަހަރު ވެރިކަން ކުރީ ޔުނައިޓެޑް ނޭޝަނަލް ޕާޓީން ނެވެ.\nސަރަހައްދީ ސަރަކުކާރުން ނަރުދަމާއާއި، މަގުހެދުމާއި، ކުނި ނައްތާލުން ފަދަ ހިދުމަތްތައް ފޯރުކޮށްދެއެވެ.\nއޮޅުދޫކަރައިގެ އެކި އެކި މަސައްކަތްތައްތައް ކުރާ ވަރަށް ގިނަ ކުންފުނިތަކުގެ މައި އޮފީސް ހިންގަނީ ކޮޅުނބުގައެވެ. އޭގެ ތެރޭގައި ގޭސް، ސިމެންތި، ފޮތި،ގަހަނާ ފަދަ ދާއިރާތަކުގެ ކުންފުނިތައް ހިމެނެއެވެ. ކޮޅުނބުގެ މެދެއްހާ ހިސާބުގައި ހުންނަ ވިޔަފާރި މަރުކަޒު، ވޯލްޑް ޓްރޭޑް ސެންޓަރ އިމާރާތް މިއީ ވިޔަފާރީގެ މުހިއްމު މުއާމަލާތްތައް ކުރެވޭ މައި މަރުކަޒެވެ. ކޮޅުބުގެ މެދުގައި، ފޯޓް ޑިސްޓްރިކްޓް ގައި ހުންނަ 40 ބުރީގެ މި ވިޔަފާރި އެކުވެންޏަކީ ހުރިހައި ވިޔަފާރިތަކގެ މައި މަރުކަޒެވެ. ފޯޓް ޑިސްޓްރިކްޓް އާއި ޖެހިގެން ބޭރަށް އޮންނަނީ ޕެޓާ އެވެ.\nޕެޓާ އަކީ ފޯޓް ސަރަހައްދަށް ވުރެ މާ މީސްގިނަ އަވަށެކެވެ. ޕެޓާގެ މަގުތަކުގެ ދުވާރުތައް އަބަދުވެސް އޮންނާނީ ސަރުބަތުން ފެށިގެން އަންނައުނަށް، އެކި ވައްތަރުގެ އެއްޗެހި ވިއްކާ މަގުމަތީފިހާރަތަކުން ފުރިފައެވެ. އެތާގެ މައި މަގުގައި ފޮތި ފިހާރަތައް ހުންނައިރު ހުރަހަށް ހުންނަ ގޯޅިތައް ވަނީ އެކި ވިޔަފާރިތަކަށް ހާއްސަކުރެވިފައެވެ. މިސާލަކަށް އެއްވަނަ ގޯޅީގައި ވިއްކާނީ ކަރަންޓު ސާމާނެވެ. މި ހިސާބުގެ ގިނަ ވިޔަފާރި ހިފަހައްޓަނީ މުސްލިމު ވިޔަފާރިވެރިން ނެވެ. މި މައިމަގު ނިމޭ ހިސާބުގައި ދެން އޮންނަނީ ސީ ސްޓްރީޓް (ކަނޑު މަގު) އެވެ. އެއީ ގަހަނާ ބާޒާރެވެ. މައިގަނޑު ގޮތެއްގައި މި ވިޔަފާރީގައި ހަރަކާތްތެރިވަނީ ތަމަޅައިންނެވެ. މޭލެއްހައި ދިގު މި މަގުގައި ފުނިޖެހިފައި އޮންނާނީ އެކިވައްތަރުގެ ގަހަނާ އެވެ.\nކުށްކުރުން އަދި ޤާނޫނު ތަންފީޒުކުރުން[އުނިއިތުރު ގެންނަވާ]\nގާނޫނު ތަންފީޒުކުރުމުގެ މުހިއްމު ދައުރު އަދާކުރާ ފުލުހުން މަސައްކަތް ކުރަނީ ސަރަހައްދުތަކުގެ މުނިސިޕަލް ކައުންސިލްތަކާ ގުޅިގެން އެކަމަކު މަރުކަޒީ ސިފައިންގެ ދަށުންނެވެ. ފުލުހުންގެ ފަރާތުން އެކިއެކި ކަންކަން ބެލެހެއްޓުމަށް އިސްކޮށް ހަރަކާތްތެރިވަނީ ޑެޕިއުޓީ އިނިސްޕެކްޓަރ ޖެނެރަލް އެވެ. ޖިނާއީ ކުށާއި މަދަނީ މައްސަލަތައް ވަކިން ބެލުމަށް ކޯޓު ހެދިފައި ހުންނަނީ ވަކިންނެވެ.\nއެހެންވެސް ބޮޑެތި އަވައްތަކެކޭ އެއްގޮތަށް ކޮޅުނބުގައިވެސް މަގުމަތީގެ ކުށްކުށާއި ވައްކަންކުރުން ހިނގައެވެ. މީގެ އިތުރުން 1980 އިންސުރެ ޓެރަރިޒަމްގެ ބޮޑެތި ޖަރީމާ ހިނގަމުން އައިސްފައި ވެއެވެ. ޓެރެރިޒަމްގެ މި އަމަލުތައް ގުޅިފައިވަނީ އެލް ޓީ ޓީ އީ އާއެވެ. ވެލިކަޑަ ޖަލު ހުންނަނީ ކޮޅުބުގައެވެ. އަދި މިއީ ގައުމުގެ އެންމެ ބެލެހެއްޓުން ވަރުގަދަ ޖަލެވެ.\nތަރައްގީވެފައިވާ ސިޓީއެއްގައި ހުންނަ ގިނަ ފަސޭހަތައް ކޮޅުނބުގައި ލިބެން ހުރެއެވެ. އޮޅުދޫކަރައިގެ މައިގަނޑު ހުރިހައި ވިޔަފާރިއެއް ހެންމެ މިތަނުގައި ހިންގައެވެ. މީގެ އިތުރުން ވައި-ފައި ހިދުމަތް މި ސަރަހައްދުން ލިބޭނެއެވެ. ދާދި ފަހަކުން، ބިމުގެ އަގު ބޮޑުވުމުގެ ސަބަބުން އެއްމެދުއިމާރާތް ބޭނުންވާ މީހުންގެ އަދަދު ވަނީ ބަރަށް ބޮޑަށް އިތުރުވެފައެވެ.\nގައުމުގެ އެންމެ ބޮޑު ބަނދަރު އޮންނަނީ މި އަވަށުގައެވެ. އިސްތިއުމާރީންގެ ދުވަސްވަރުން ފެށިގެން ހެދިފައިވާ، އަދި އެކި ފަހަރުމަތިން ބޮޑުކުރެވިފައިވާ ކޮޅުނބު ބަނދަރު، އެއީ ގުދުރަތީ ބަދަރެއް ނޫނެވެ.\nބަހުގއި ދަތުރު ކުރެވޭ ފުރިހަމަ ދަތުރުފަތުރުގެ ނިޒާމެއް ކޮޅުބުގައި ގާއިމްވެފައި ވެއެވެ. ސަރުކާރާއި އަމިއްލަ ބަސް ހިމެނޭގޮތަށް ގުޅާލެވިފައިވާ ނިޒާމު ކުރިއަށް ގެންދަނީ ޓްރާންސްޕޯޓް ބޯޑުންނެވެ. ރޭލު ދަތުރު ކުރަނީ މައިގަނޑު ގޮތެއްގައި ސިޓީން ސިޓީ އަށެވެ. އެހެންކަމުން ސިޓީ ތެރޭގައި ރޭލުގައި ދަތުރު ކުރުން އުނދަގޫ ވާނެއެވެ. މީގެ އިތުރުން ރޭލުތައް އޮންނަނީ މީހުންނައިގެން ފުރިފައެވެ. މީގެ އިތުރުން ރިކްޝޯ (ދިވެހިން އާއްމުކޮށް ކިޔާނީ ކޮރޮޅި)އާއި ޓެކްސީ ގއި ދަތުރު ކުރެވޭނެ އިންތިޒާމު ވެއެވެ.\nތައުލީމު ފެތުރުމުގެ މުއައްސަސާތައް ކޮޅުބުގައި ގާއިމްވިތާ ވަރަށް ޒަމާން ވެއްޖެއެވެ. ގައުމުގެ އެންމެ އިތުބާރުހިފޭ ތައުލީމުދޭ އިދާރާތައް ގާއިމްވެފައި ހުރީ ކޮޅުނބުގައެވެ. އޭގެ ތެރެއިން ބައެއް ތަންތަނަކީ ސަރުކާރު ގެ ތަންތަނެވެ. އަނެއްބައި ތަންތަނަކީ އަމިއްލަ ތަންތަނެވެ. މަޝްހޫރު މަދަރުސާތައް ގާއިމްވެފައި ވަނީ 1800 ގެ ތެރޭގައެވެ. މިފަދަ އެއް ތަން ކަމުގައިވާ ރޯޔަލް ކޮލެޖް ކޮލޮމްބޯ އުފެދުނީ 1835 ގައެވެ. ރަށްފުށުގެ މަދަރުސާތައް ވަނީ ދީންތަކާ ގުޅިފައެވެ. އެއީ އިނގިރޭސީންގެ އިސްތިއުމާރުގެ ދުވަސްވަރު އީސާއީ ދީން ފެތުރުމަށް ބާރުއެޅުމުގެ ސަބަބުންނެވެ. އޭގެ ތެރޭގައި އިނގިރޭސި އިސާއީ ދީނުގެ ބިޝޮޕް ކޮލެޖް، ބުދުދީނުގެ އާނަންދަ ކޮލެޖް، މުސްލިމުންގެ ޒާހިރާ ކޮލެޖް އަދި ކެތޮލިކްގެ ސެއިންޓް ޖޯސެފް ކޮލެޖް ހިމެނެއެވެ.\nކޮޅުބުގައި މަތީ ތައުލީމު ދިނުމުގެ ދިގު ތާރިހެއް ވެއެވެ. ކޮޅުނބު މެޑިކަލް ކޮލެޖް (1870)، ކޮޅުނބު ލޯ ކޮލެޖް (1875)، ސްކޫލް އޮފް އެގްރިކަލްޗަރ (1884) އަދި ގަވަމެންޓް ޓެކްނިކަލް ކޮލެޖް (1893) އުފެދުމާ ހަމައިން މި ތާރީހު ދެމިގެން އައިސްފައި ވެއެވެ. ޔުނިވާސިޓީގެ ފުރަތަމަ ފިޔަވަޅެއްގެ ގޮތުން 1913 ގައި ޔުނިވާސިޓީ ކޮލެޖް ކޮލޮމްބޯ އުފެދި އެތަނުގެ ދަރިވަރުން ލަންޑަން ޔުނިވާސިޓީގެ އިމްތިހަނުގައި ބައިވެރިވާން ފެށުނެވެ. އަދި އޭގެ ފަހުން ޔުނިވާސިޓީ އޮފް ސިލޯން އުފެދުނެވެ. މިހާރު ޔުނިވާސިޓީ އޮފް ކޮލަމްބޯ އަދި ޔުނިވާސިޓީ އޮފް ވިޒުއަލް އެންޑް ޕާފޯމިން އާޓްސް އަކީ ސަރުކާރުގެ ޔުނިވަސިޓީ ތަކެވެ. މީގެ އިތުރުން އެތައް ބައިވަރު އަމިއްލަ ތައުލީމީ އިދާރާތައް ކޮޅުނބުގައި ދަނީ ހިނގަމުންނެވެ.\nއިމާރާތްކުރުމުގެ ފަންނު[އުނިއިތުރު ގެންނަވާ]\nއިތުރު ފާލަން[އުނިއިތުރު ގެންނަވާ]\n"Britannica World Data". 1 March 2014. Encyclopedia Britannica 2014, pp726. Retrieved 22 March 2015.\n"A6 : Population by ethnicity and district according to Divisional Secretary's Division, 2012". Census of Population & Housing, 2011. Department of Census & Statistics, Sri Lanka.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 28 މެއި 2020، 17:43 ގައެވެ.


14 aharuge kujjage rape kuri kamuge thuhumathah4meehaku hayyaru koffi | Mihaaru\n24 ޖެނުއަރީ 2020 - 20:165comments\nފުލުހުން ކުރިން އާއްމުކުރި ގޮތުގައި މެދު ރާއްޖެތެރެ ނިސްބަތްވާ (ކ، އއ، އދ، ވ) އަތޮޅުގެ ރަށެއްގައި ރޭޕްކުރީ 17 އަހަރުގެ ކުއްޖެކެވެ. އެކަމަކު ފަހުން މައުލޫމާތު ލިބުނު ގޮތުގައި އެ ކުއްޖާގެ އުމުރަކީ 14 އަހަރު ކަމަށް ފުލުހުން ބުންޏެވެ.\nރޭޕްގެ މައްސަލައިގައި ހައްޔަރުކުރީ 24-18 އަހަރާ ދެމެދުގެ ހަތަރު ފިރިހެނުންނެވެ.\n3 firihenaku vegen 17 aharuge kujjaku rape kuri massala eh\nފުލުހުން ބުނީ، ކުޑަކުދިންނަށް ޖިންސީ ގޯނާކުރާ މައްސަލަތައް ވަރަށް ސީރިއަސް ކަމެއްގެ ގޮތުގައި ބަލާ ކަމަށެވެ. އެ މައްސަލަ ވެސް އިތުރަށް ތަހުގީގު ކުރަމުން އަންނަ ކަމަށް ފުލުހުން ބުންޏެވެ.\nކުޑަކުދިންނަށް ޖިންސީ ގޯނާ ކުރުމުގެ މައްސަލަތަކުގައި ފިޔަވަޅު އެޅުން ލަސްވުމުގެ ޝަކުވާ ބޮޑުވެފައިވާތީ އެކަމަށް ހައްލު ހޯދުމުގެ މަސައްކަތް ކަމާގުޅޭ އިދާރާތަކުން ކުރަމުން އަންނަ ކަމަށް ސަރުކާރުން ވަނީ ބުނެފަ އެވެ.\nއިތުރު ލިޔުންތައް ކުށްކުރުން ފުލުހުން ކުޑަކުދިން ރޭޕް ޖިންސީ އަނިޔާ ޖިންސީ ގޯނާކުރުން ކުދިންނަށް ޖިންސީ ގޯނާކުރުން ކުޑަކުދިންގެ ހައްގުތައް


ނިކަން ލޯބިން – 33 – Vaahaka\nނިކަން ލޯބިން - 33\ns0meOne January 25, 2021\t11 Comments\nViews: 4126\t185\nނިކަން ލޯބިން - 1\nނިކަން ލޯބިން - 2\nނިކަން ލޯބިން - 3\nނިކަން ލޯބިން - 4\nނިކަން ލޯބިން - 5\nނިކަން ލޯބިން - 6\nނިކަން ލޯބިން - 7\nނިކަން ލޯބިން - 8\nނިކަން ލޯބިން - 9\nނިކަން ލޯބިން - 10\nނިކަން ލޯބިން - 11\nނިކަން ލޯބިން - 12\nނިކަން ލޯބިން - 13\nނިކަން ލޯބިން - 14\nނިކަން ލޯބިން - 15\nނިކަން ލޯބިން - 16\nނިކަން ލޯބިން - 17\nނިކަން ލޯބިން - 18\nނިކަން ލޯބިން - 19\nނިކަން ލޯބިން - 20\nނިކަން ލޯބިން - 21\nނިކަން ލޯބިން - 22\nނިކަން ލޯބިން - 23\nނިކަން ލޯބިން - 24\nނިކަން ލޯބިން - 25\nނިކަން ލޯބިން- 26\nނިކަން ލޯބިން - 27\nނިކަން ލޯބިން - 28\nނިކަން ލޯބިން - 29\nނިކަން ލޯބިން - 30\nނިކަން ލޯބިން - 31\nނިކަން ލޯބިން - 32\nނިކަން ލޯބިން - 34\nނިކަން ލޯބިން - 35\nނިކަން ލޯބިން - 36\nނިކަން ލޯބިން - 37\nނިކަން ލޯބިން - 38\nނިކަން ލޯބިން - 39\nނިކަން ލޯބިން - 40\nއަހަރެންގެ ޚިޔާލު އެންމެންނަށްވެސް ކަމުދިޔައެވެ. އެންމެން ނުކުންނަށް ހިނގާގަތްވަގުތު ނަރުސް ކުއްޖެއް އައިސްވަނީ އަހަރެންގެ އަދި ބޭބީގެ ބައެއް ޓެސްޓްތައް ހައްދަން ލޭ ނެގުމަށެވެ. ލޭނަގައިގެން ނަރުސް ކުއްޖާ ދިޔުމާއިއެކު އަހަރެންނާއި ބޭބީ އަދި އިޖާޒް އެކަނިވިއެވެ. އިޖާޒް އިނީ އެ ފަދަ ވަގުތުކޮޅަކަށް އެދިއެދިކަން އަހަރެންނަށް އެނގުނެވެ.\n"އާޔާ ތެންކިޔު." އިޖާޒް އައިސް އަހަރެން ނިއްކުރީގައި ދޮނެއް ދިނެވެ. އަހަރެން ހީލީމެވެ.\nއަހަރެމެން ދެމީހުން ދަރިފުޅަށް ކިއާނޭ ނަމަކާއިމެދު މަޝްވަރާކުރީމެވެ. "އަލިފަކުން ފެށޭ ކޮންމެ ނަމެއްވެސް އޯކޭ. ނަންކިޔަންވާނީ އާޔާ. ބޭބީގެ ނަމުގެ ފަހަތުގަ އިންނާނީ އަހަރެންގެ ނަމެއްނު" އިޖާޒް ބޭނުންވީ އަހަރެން ދަރިފުޅަށް ނަންކިޔާށެވެ.\n"އަމަތުﷲ އިރާމް އިބްރާހިމް އިޖާޒް" އަހަރެންނަށް އިޚްތިޔާރަކާއި ނުލާ ބުނެވުނެވެ/\n"އައްދެ! ނަންވެސް ވިސްނައިގެން ދޯ ތިހިރީ މާކުރިން. އަމަތުﷲ އިރާމް.. ވަރަށް ރީތި ނަމެއް. " އިޖާޒް ވާހަކަ ދައްކަމުންގޮސް ދަރިފުޅު އުރާލިއެވެ. އޭރު ދަރިފުޅު އޮތީ ހޭލައެވެ.\n"މި ބައްޕަގެ އީރާ! ދޯ ދަރިފުޅޫ!" ދަރިފުޅާއި ވާހަކަ ދައްކަމުން އެނދާ ކައިރިވެ ފޯނު ނެގުމަށްފަހު ތިން މީހުންގެ ފޮޓޯއެއް ނަގާލިއެވެ. އަދި އިރުކޮޅަކު ދަރިފުޅާ ވާހަކަ ދައްކާލުމަށްފަހު ގެންގޮސް ބޭއްވިއެވެ.\nއަހަރެން ހޮސްޕިޓަލުން ދޫކޮށްލީ5ދުވަސް ފަހުންނެވެ. ލޭ މަދުވެގެން ލޭއަޅަން ޖެހުމާއިއެކު އިތުރު ދުވަސްތަކަކަށް ބޭއްވީއެވެ. ހޮސްޕިޓަލުން ދޫކޮށްލުމާއިއެކު އަހަރެމެން އަވަސްވެގަތީ ރަށަށް ދިޔުމަށެވެ. ދޮންދައްތަ ވަރަށް ރުޔެވެ. އަހަރެންގެ ދަރިފުޅުދެކެ ދޮންދައްތަ އަމިއްލަ ދަރިއެއްފަދައިން ލޯބިވާކަން އަހަރެންނަށް އެނގެއެވެ. ރަށަށް ދިޔުމާއިއެކު ދަރިފުޅަށް ނަންކިޔުމުގެ ކަންކަމާއިގެން އަވަސްވެގަތެވެ. އަހަރެން ދިން ނަން ހުރިހާ އެންމެންނަށްވެސް ވަރަށް ކަމުދިޔައެވެ.\n"ކޮންމެ ނަމެއް ކިޔަސް މީ ބައްޕަގެ ކަނބުލޮ! " އަހަރެންގެ ބައްޕަ ދަރިފުޅު އުރާލަމުން ބުނެލިއެވެ. އަހަރެންގެ މަންމަ އާއި ބައްޕަ އަދި އިޖާޒްގެ މަންމަމެންވެސް ދަރިފުޅަން ކިއަނީ ކަނބުލޮއެވެ. އެހެން އެންމެންކީ އިޖާޒް ކީހެން އީރާ އެވެ. ވިހެއުމާއިއެކު އަހަރެން އޮފީހުގެ ވަޒީފާއިންވަކިވީމެވެ. އަހަރެންގެ ހުރިހާ ވަގުތެއް ދަރިފުޅަށް ހުސްކުރަން ބޭނުންވާތީއެވެ. އެވިސްނުމާއި އިޖާޒްވެސް ދެމީހުންގެ މައިންބަފައިންވެސް ރުހި ޤަބޫލުވިއެވެ.\nމާލެއިން ލައިތް ފެނުމާއިއެކު ލައިތް ރާއްޖެއައިކަން އަހަރެންނަށް ކަށަވަރުވިއެވެ. ނަމަވެސް އެއްވެސް ޚަބަރެއް ނުވާތީ އަހަރެން ހިތްހަމަޖެހުނެވެ. ލައިތް އައިސް އަހަރެން ހޯދަން އައިސްދާނެތީ އަހަރެން ހުރީ ވަރަށް ބިރުންނެވެ. އަހަރެންނަށް ހީކުރެވުނީ ލައިތް މާލެ އަންނަގޮތަށް އަހަރެން ހޯދަން އަންނާނޭކަމަށެވެ. އަހަރެންނާ ނުލާ ލައިތް ދިރިއުޅެން ދަސްކުރިކަން އެނގުމުން އަހަރެންވެސް އުފާވިއެވެ.\nއީރާ ގެ އުފަންވުމާއިއެކު ގޭތެރެއަށް އިތުރަށް ދިރުން ގެނުވިއެވެ. އަހަރެންނަށް އީރާ އުރާލަން ލިބެނީ އެކުއްޖާ ބަނޑުހައިވީމައާއި ރޭގަނޑު ނިދަންވީމައެވެ. އެހެން ހުރިހާ ގަޑިއެއްގައި އީރާ ގެންގުޅެނީ ދެ މާމައިންނެވެ. އިޖާޒް ވެސް ކުރިއަށްވުރެވެސް އަހަރެންނަށް އަޅާލަން ފެށިއެވެ. ބައެއް ރޭރޭ ދަންވަރު އީރާ ހޭލުމުން އަހަރެންނަށް ނިދިފައި އޮތްނަމަ އަހަރެންނަށް ނުގޮވަ ނެޕީ ބަދަލުކޮށް ހަދައެވެ. ފުރަތަމަކޮޅު އެހެން އިޖާޒް އުޅެނިކޮށް އަހަރެންނަށް ހޭލެވުމުން ބަލަން އޮންނައިރު ވަރަށް ހިނި އަންނަ ކަންކަންވެސް ކުރެއެވެ. އީރާއާއިއެކު އަހަރެންގެ ހަޔާތަށް ބަޔާން ކުރަންނޭގޭހާ އުފާވެރިކަން ގެނުވިއެވެ. ނަމަވެސް އަހަރެން ވިހައިގެން ރަށަށް އައިތާ ދެވަނަ ހަފްތާ އިޖާޒް އަށް ޕޮލިހުން ޗިޓްއެއް އައީ އެއްމަސްދުވަހަށް މާލެ ދިޔުމަށެވެ. އަހަރެންހުރީ އިޖާޒް އާއިއެކު މާލެ ދިޔުމަށް ތައްޔާރަށެވެ. ނަމަވެސް ދެމީހުންގެ މައިންބަފައިންވެސް އަހަރެން ފޮނުވަން ދެކޮޅު ހެދިއެވެ. އަދި ވިހާ ގަދަ ނުވާތީ އާއި އިޖާޒް ބިޒީކޮށް އުޅޭއިރު އަޅާނުލެވިދާނެތީއެވެ. އިޖާޒް ގޮތްދޫކޮށް މާލެ ފުރައިގެން ދިޔައީ ވަރަށް ދެރަވެގެން ހުރެއެވެ.\nއިޖާޒް ދިޔަނަމަވެސް އަހަރެންނަށް މާ ބޮޑު ދައްޗެއް ކުރިމައްޗެއް ނުވެއެވެ. މަންމަ މެންނާއި ބައްޕަމެން އަބަދުވެސް އަހަރެން ކައިރީތިބެއެވެ. އިޖާޒް ނެތް ދުވަސްކޮޅު މައިދައިތަ ނިދީވެސް އަހަރެން ކޮޓަރީގައެވެ. ބައެއް ރޭރޭ މަންމަވެސް ނިދަން އާދެއެވެ. އަހަރެންނަށް ލިބުނު ނިޢުމަތްތަކަށް އަބަދުވެސް އަހަރެން ހަމްދުކުރަމެވެ.\nއިޖާޒް ދިޔަތާ ދޮޅުމަސްފަހުން އެނބުރި ރަށަށް އަންނަ ޚަބަރުދިނެވެ. އޭނާ އައުމަށް ހަމަޖެހިފައި އޮތީ ރޭގަނޑު 7:30 ގެ ފްލައިޓުންނެވެ.އަހަރެން ބަދިގެއަށް ވަދެއުޅެން މައިދައިތަ ހިތްހަމަ ނުޖެހޭތީ ވަރަށް ޝަކުވާ ކޮށްގެން ބަދިގެއަށް ވަދެ އެރޭ ޚާއްސަ ކެއުމެއްވެސް އަހަރެން ތައްޔާރު ކުރީމެވެ. އީރާ ނިދަން ރެޑީކޮށް ގާތުންދޭން އޮއްވައި އަހަރެންނަށް ނިދި ޖެހުނެވެ. އަހަރެންނަށް ހޭލެވުނީ އިޖާޒް އައިސް އީރާ އުރާލުމުންނެވެ. އަހަރެން ތެދުވެ ގަޑި ބަލާލީމެވެ. ގަޑިން އޭރު އަދި 8:15 އެވެ.\n"ބައްޕަގެ ދޫނީ! އައި މިސްޑްޔޫ!" ކޮލުގައި ބޮސްދެމުން އިޖާޒް ވާހަކަ ދެއްކީ އީރާއާއެވެ. އަދި ގުދުވެ އަހަރެން ނިއްކުރި މައްޗަށް ބޮސް ދިނުމަށްފަހު\n" އައިމިސްޑް ޔޫޓޫ އީރާ ގެ މަންމާ" އޭ ބުނެލިއެވެ\n" ވީ މިސްޑް ޔޫ ޓޫ ޑެޑީ" އަހަރެން އީރާގެ މަތިން ބުނެލީމެވެ. ހިނގާ ކާންދާން ބަނޑުހައިވެއްޖެ އެއްނު"\n"ދޭ ކާން ހަދާދޭން. ވަރަށް ބަނޑުހައި. މަންމަވެސް އެބައުޅޭ ކަންނޭނގެ ބަދިގޭގަ. ދެ މީހުންނަށް ކާންހަދައްޗޭ ރަށްޓެއްސެއްވެސް ގޮވައިގެން މިއައީ. އަހަރެން ދާނަން އީރާ ނިންދަވާފަ" އިޖާޒް އީރާ ގޮވައިގެން އެނދުގައި ޖައްސާލިއެވެ.\nއަހަރެން ގޮސް އީރާ އެނދު ކައިރީ އިން ބޭބީ މޮނިޓަރ އޮންކޮއްލީ ފަހަރުގަވެސް އިޖާޒް ހަނދާން ނެތިއްޖަނަމަ އީރާ ރުޔަސް ނޭނގޭނެތީއެވެ. މޮނިޓަރ އޮންކޮށްލުމުން ބަދިގެއަށް އަދި ސިޓިން ރޫމަށްވެސް އީރާ ރޯއަޑު އިވޭނެއެވެ.\nއަހަރެން ބަދިގެއަށް ވަތްއިރު މަންމަވެސް ކާންހަދަން އުޅެއެވެ. ސިޓިން ރޫމްގައި އިތުރު މީހަކު ނެތުމުން މަންމަ ކައިރީ އަހަރެންނަށް އަހާލެވުނެވެ.\n"އިޖާޒް ބުނި ރައްޓެއްސަކު އައިވާހަކަ؟ ކާކު ގޮވައިން އައީ؟ " އަހަރެން އެހެން އަހާލީ އިޖާޒް އަކީ މާ ރަށްޓެހިންވެގެން އުޅޭ މީހެއް ނޫންވީމައެވެ. އޭނަގެ މަސައްކަތު ގަޑި ފިޔަވާ ހުރިހާ ގަޑިއެއްވެސް ހޭދަކުރަނީ ގޭގައެވެ.\n" އާން ކުއްޖަކު ގޮވައިގެން އަންނަ ވާހަކ ބުނި ކުރިންވެސް. ވަޒީފާއަށްދާ ކުއްޖެކޯ. ކުއްޔަށްތަނެއް ހޯދާތީ ހުސްކޮށް އެހެރަ ކޮޓަރީގަ ބަހައްޓަން ގެނައީއޯ" މަންމަ އަހަރެންނަށް ތަފްސީލް ދިނެވެ.\n" އަނެއްކާ އަންހެން ކުއްޖެއްތަ މަންމާ" އަހަރެން ހެމުން ހެމުން އެހެން ބުނެލީމެވެ.\n"ނޭގެ ދަރިފުޅާ މަންމަވެސް ނުދެކެން އަދި. އަންހެން މަންޖެއެއްވެއްޖެއްޔާ ތިގެއަށް ބަދަލުކޮށްލަ ފާނަމޭ. ހާސްނުވޭ" މައިދައިތަވެސް އަހަރެންނާ އެއްބައިވެލާ ސަކަރާތްޖަހާލިއެވެ.\nކާން ހަދާ ނިމުމުން މަންމަ ދިޔައީ ބައްޕަ ހޯދަން އަހަރެމެންގެއަށެވެ. އަހަރެންވެސް އިޖާޒް ބަލާ ކޮޓަރިއަށް ދިޔުމަށް ދޮރުން ނުކުމެ ނުކުމެ ހުއްޓައި ގޯތިތެރެއިން އެތެރެއަށް ވަންނަން އައިމީހެއްގައިގައި ބާރަކަށް ލައިގަތެވެ. ހަމަ އެވަގުތު "އައުޗް އޭ" އަހަރެންނަށް ބުނެވުނެވެ. އެމީހަކު ސޮރީއޭވެސް ބުންޏެވެ. އެކަމަކު ހަމަ އެ ސިކުންތުކޮޅު ތެރޭގައި އެމީހާގައިން އެ ދުވިވަސް އަހަރެންނަށް ދެނެގަނެވުނެވެ. ހިތް ތެޅެންފެށީ އޮބި ނޯންނަހާ ބާރަށެވެ. އިސްނަގާ ބަލާލަންވެސް އަހަރެން ބޭނުންނުވިއެވެ. ދެ އަހަރަށް ވުރެ ގިނަދުވަސް ފަހުން ދިމާވިއިރުވެސް ސެންޓު ބަދަލެއް ނުވެއެވެ. އިޖާޒް ޔަޤީނަށްވެސް ޓޮމް ފޯޑް ނުޖަހާނެއެވެ. އޭނާއަކީ ހޫގޯ ގެ މާ ބޮޑު ފޭން އެކެވެ. އެހެން ނޫނަސް އެ ބީހުން، އެހަށިގަނޑު އަހަރެންނަށް އޮޅޭނޭ ހެއްޔެވެ. އަހަރެންގެ ހިތުގެ އެންމެ ފުންމިނުން ލޯބިވި ހަމަ އެކަނި އިންސާނަކީ އެއީއެވެ. އަހަރެންގެ ދަރިފުޅު ފިޔަވައެވެ.\nއިސްދަށަށް ޖެހިގޮތަށް އަހަރެން ބާރުބާރަށް ގޮސް ކޮޓަރިއަށް ވަނީމެވެ. އިޖާޒް އޭރި އީރާ ބާއްވާފައި ބޭރަށް ނުކުންނަން ހިނގައި ގަންގަނީއެވެ.\n"އާޔާ؟ ކިހިނެއްވީ ހާދަ ބިރުގަނެފަ؟ ކޮޓަރިއަށްވަތްއިރުވެސް އަހަރެންގެ މޫނުމަތިން ސިހި ބިރުގަނެފައިވާވަރު ހާމަވާން ހުއްޓެވެ.\n" ކުއްލިއަކަށް ބުޅަލެއް ކުރިމައްޗަށް ފުންމާލީއޭ" އަހަރެން އައިސް ސޯފާގައި އިށީންނަމުން ބުނީމެވެ.\n"އެއީއެވަރު ކަމެއް ނޫނޭ! ހިނގާ ކާންދާން. ކޮން ދުވަހެއް އެކީގައި ނުކާތާ؟" އިޖާޒް އައިސް އަހަރެންނާ ޖެހިގެން އިށީނެވެ.\n"އަހަރެން ބަނޑު ހައެއް ނުވޭ! ތަންކޮޅެއް ފަހުން ކިރުތަށްޓެއް ބޯލާނަން" އިޖާޒް އާއިއެކު ގެއަށް އައީކާކުތޯ ޔަޤީންކުރާކަށް އަހަރެން ބޭނުމެއްނޫނެވެ. އެހާ ހިތްވަރެއްވެސް އަހަރެންގެ ނެތެވެ.\n"އާޔާ ނުކަންޔާ އަހަރެންވެސް ނުކާނަން. އާޔާއާއެކީ ފަހުން ކޮފީ އެއް ބޯލާނީ އެހެންވީމާ" އިޖާޒް ބޮޑާހާކާލިއެވެ.\n"އުނހު. އިޖާޒް ބުނީމެއްނު ވަރަށް ބަނޑުހައޭ. ދެން ދޭބަކާން" އަހަރެން ކިތަންމެ ވަރަކަށް ކީނަމަވެސް އިޖާޒް ހުރީގޮތްދޫކުރާގޮތަކަށް ނޫނެވެ.\n"ދަރިފުޅުމެންއާދޭ ކާން. އެންމެން މިތިބީ މަޑުކޮށްގެންނޭ" ބޭރުން ބައްޕަ ގޮވާލިއަޑުއިވުނެވެ.\n"ބައްޕަމެން ފަށާ. އީރާ ނިދީމަ މިދަނީ" އިޖާޒް ގޮވާލިއެވެ.\nއިރުކޮޅަކު އެހެން ތިބުމަށްފަހު ގޮތްދޫކޮށްގެން އަހަރެން އިޖާޒް ފަހަތުން ކާންދާން ނުކުތީމެވެ. ދެފައި ތުރުތުރު އަޅަމުން ކަހަލަގޮތަކަށް ބަދިގެއާއި ހަމައަށް ދެވުނު އިރުމަންމަ އާއި ބައްޕަ ކާން ތިއްބެވެ.\n"އަވަހަށް އާދޭ ކާން! ދަރިފުޅާއެކީ އައި ސޮރު ގޮވައިން އާޔާ ބައްޕަ ހިނގައްޖެ އެގެއަށް. އާޔާ މަންމަގެ ފަހަރިއެއްގެ ކޮއްކޮއެކޯ އެއީ ދޯ" އަހަރެމެން ފެންނައިރަށް މަންމަ ވާހަކަ ދައްކަން ފެށިއެވެ.\n"އާނ! އާޔާއަށް ލޭދިނީ އޭނައޭ! އެއާޕޯޓް ޑިޔުޓީގަ އުޅޭއިރު އެތަނުން ފެނިފެނި ވަރަށް ރަށްޓެހިވި. ހުރިހާ ގަޑިއެއްގަ ކާންދަނީ އެކީގަ. ކަންދިމާކުރި ގޮތުން ދެމީހުންވެސް އުޅެވުނީ އެއްގެއެއްގަހުރި ދެ އެޕާޓްމަންޓްގަ. ކުރިން ޕައިލެޓްއަކަށް އުޅެފަ ކޮންމެސްކަމެއް ވެގެން އެ ވަޒީފާއިން ވަކިވެގެން މެނޭޖްމަންޓް އާ ޖޮއިންކުރީ. އެހެން ދިމާވި ދުވަހެއްގަ ވާހަކަ ދައްކަމުން އަހަރެން ހަނިމާދޫއޭ ބުނީމަ ބުނީ އެއާޕޯޓް ހިންގުމާ ހަވާލުވާން ދާން ޖެހެޔޭ. ޑުބާއީގަ އުޅެފަ މި ތަނުން ޖޮބް ހޯދައިގެން އައިސް ޓްރެއިނިންގަޔޯ ހުރީ. ދެން މިގޭގަ ހުސްކޮޓަރިއެއްހުރީމަ މަ ބުނީ އޭނައަށް ފެންނައެއްޗެއ ދީގެން ގޭގަ ހުންނަން. ވަރަށް ނާންނާން އުޅުނު. އެކަމަކު މާދަން ޖޮއިންކުރަން ޖެހިފަ ތަނެއްވެސް ނުލިބޭތީ އައީ. މަ ބުނިން ފަހުން ބަދަލު ވެވިދާނެ ނޫންހޭ"\nއިޖާޒް ލައިތް އާއި ދިމާވިގޮތް ކިޔާދިނެވެ. ކަނުލާ އަޑުއަހަން އަހަރެން އިނީމެވެ. އެންމެން ކައި ނިމުމުން އަހަރެންނާއި މައިދައިތަ ތަށިތަށް ނެގުމުގައި މަސްއޫލުވީމެވެ.\n"މި ސޮރު ނުވެސް ބުނެޔޭ އެއްވެސް މީހެއްކައިރީ މިރަށަށް އަންނަ ވާހަކައެއް. ފެނުނީމަ އެނގުނީ!. މީ ހަސީނު އަންހެނުންގެ ކޮއްކޮއެއް. ދިއްފުށީ މަރިޔަންފުޅު އާއިލާ ކުދިންމީ. ނުލާހިކު ހެޔޮ ބައެއް އެއީ. ތިމާގެވެސް ވާނެ އަހަރެމެންނާ. އަހަރެމެން ގޭގަ ބަހައްޓާނީ އެނގޭ" އަހަރެން ބައްޕަގެ އަޑު ސިޓިން ރޫމުން އިވުނެވެ.\n"އެ ސޮރަށް ފެންނަގޮތެއް ހެދީމަ ރަނގަޅުވާނެ." ބޭރުން ދައްކާ ވާހަކަ އަޑު އިވި އަހަރެންގެ ހިތަށް ކޮންމެވެސް ވަރެއްގެ ހަމަޖެހުމެއް ލިބުނެވެ.\nމާޝާ ﷲ ވ ރީތި ❣\nމި ޕާޓްވެސް ވަރަށް ރީތި މާޝާﷲ.. ޙުރިހާ ޕާޓެއްވެސް ކިޔަން އެނގޭ ކޮމެންޓް ނުކުރެވުނަސް..މި ހަމަ ވަރަށް ގްރޭޓް އިނގޭ.. ޢެނ ގުޑްލަކް4އެގްޒާމްސް…އެން އީމެއިލް އައިޑީ ލިބިދާނެތަ… 🙃🙂😀😁😀😁❤❤❤\nއަޅެ ހާދަ ރީއްޗޭ… ކާންޓް ވެއިޓް ފޯ ދި ނެކްސްޓް ޕާރޓް…🙊\nވަރަށް ރީތި މާޝާ ﷲ…. 34 ވަނަ ބަޔަށް އިންތިޒާރު ކުރަން\nވަރަށް ރީތި… މާޝާ ﷲ 🥰🥰🥰… 34 ވަނަ ބަޔަށް އިންތިޒާރު ކުރަން 🥰🥰 ލަވްޔޫ…\nއަޅުގަނޑަކީ ވަރަށް މިކަހަލަ ލޯބީގެ ވާހަކަތަކަށް ފޯރި ހުންނަ މީހެއް..


SunOnline: America in ufadhaa coronavirus vaccine egge emme fahu test thah mi mahu fashany\nއެމެރިކާއިން އުފައްދާ ކޮރޯނާވައިރަސް ވެކްސިނެއްގެ އެންމެ ފަހު ޓެސްޓުތައް މި މަހު ފަށަނީ\nރުގިއްޔާ މުހައްމަދު މޫސާ 15 Jul 2020, 21:12\nމޮޑާނާގެ ވެކްސިންގެ ފަހު ޓެސްޓުތައް މި މަހުގެ ފަހުކޮޅު ފަށާނެ -- ފޮޓޯ: ރޮއިޓާސް\nވޮޝިންޓަން (ޖުލައި 15): އާ ކޮރޯނާވައިރަހުން ރައްކާތެރިވުމަށް އެމެރިކާއިން އެންމެ ފުރަތަމަ ޓެސްޓު ކުރަން ފެށި ވެކްސިންގެ ފަހު ޓެސްޓުތައް މި މަހު ފަށާނެ ކަމަށް އެ ވެކްސިން އުފެއްދި ކުންފުނި ކަމަށްވާ މޮޑާނާއިން ބުނެފި އެވެ.\nއެމެރިކާގެ ނެޝަނަލް އިންސްޓިޓިއުޓްސް އޮފް ހެލްތު (އެންއައިއެޗް) އާ ގުޅިގެން މޮޑާނާއިން އުފެއްދި އެ ވެކްސިން ވަނީ މީގެ ކުރިން 45 މީހަކަށް ދީގެން ޓެސްޓުކޮށްފަ އެވެ. އަދި އެ ޓެސްޓުތަކުން ދެއްކި ގޮތުގައި ވެކްސިން ޖެހި އެންމެންގެ ހަށިގަނޑުގައިވެސް ކޮރޯނާވައިރަހުން ރައްކާތެރިކޮށްދޭ އެންޓިބޮޑީތައް އުފެދުނު ކަމަށް ދިރާސާ ކުރިއަށްގެންދިޔަ ޓީމުން ބުންޏެވެ. އެ ދިރާސާ މިހާރު ވަނީ ނިއު އިންގްލެންޑް ޖާނަލް އޮފް މެޑިސިންގައި ޝާއިއުކޮށްފަ އެވެ.\nމޮޑާނާއިން ބުނި ގޮތުގައި އެ ވެކްސިން ޓެސްޓު ކުރުމުގެ އެންމެ ފަހު މަރުހަލާތައް ފަށަން ހަމަޖެހިފައި ވަނީ މި މަހުގެ 27ގަ އެވެ. އަދި އެ ޓެސްޓުގައި ކޮރޯނާވައިރަސް ޖެހުމުގެ ނުރައްކާ އޮތް 30،000 މީހުން ބައިވެރިވާނެ އެވެ.\nއެ ޓެސްޓުތަކުގައި 30،000 މީހުންގެ ތެރެއިން ދެބައިކުޅަ އެއްބައި މީހުންނަށް ވެކްސިން ދޭނެ އެވެ. އަދި ވެކްސިން ދީފައިވާ މީހުންނާއި ވެކްސިން ނުދޭ މީހުންގެ ހާލު ދެ އަހަރު ވަންދެން ބަލާނެ އެވެ.\nމޮޑާނާއިން ބުނި ގޮތުގައި އެ ޓެސްޓުތައް ނިމޭނީ އޮކްޓޯބަރު 2022ގަ އެވެ. ނަމަވެސް އޭގެ ކުރިން ޓެސްޓުތަކުގެ ވަގުތީ ނަތީޖާތައް ލިބުން އެކަށީގެންވެ އެވެ.\nއެމެރިކާއިން އެ އިއުލާން ކުރި އިރު އެގައުމަކީ މިހާރު ކޮރޯނާވައިރަސް އެންމެ ބޮޑަށް ފެތުރިފައިވާ ގައުމެވެ. އެގޮތުން މުޅި ދުނިޔެއިން މިހާތަނަށް 13 މިލިއަން މީހުން ވައިރަހަށް ޕޮޒިޓިވްވެފައިވާ އިރު އެމެރިކާގައި ބަލި ޖެހުނު މީހުންގެ އަދަދު ވަނީ 3.4 މިލިއަން ހުރަސް ކޮށްފަ އެވެ. އަދި އެގައުމުގައި ބަލި ޖެހިގެން 136،000 އަށް ވުރެ ގިނަ މީހުން ވަނީ މަރުވެފަ އެވެ.


SunOnline: Fake booking ge massala hallu kuran siyaasathuthakaai nizaamah badhalu gennany\nފޭކް ބުކިންގެ މައްސަލަ ހައްލު ކުރަން ސިޔާސަތުތަކާއި ނިޒާމަށް ބަދަލު ގެންނަނީ\nރުގިއްޔާ މުހައްމަދު މޫސާ 19 Aug 2021, 22:15\nކޮންޓްރޯލާ ޖެނެރަލް އޮފް އިމިގްރޭޝަން މުހައްމަދު އަހްމަދު ހުސައިން (ހަނަފީ) -- ސަން ފޮޓޯ/ ފަޔާޒު މޫސާ\nފޭކު ބުކިން ހައްދައިގެން ރާއްޖެއަށް ފަތުރުވެރިން ގެންނަ މައްސަލަ ހައްލު ކުރަން ކަމާ ބެހޭ ނިޒާމާއި ސިޔާސަތުތަކަށް ބަދަލު ގެންނަން ނިންމާފައިވާ ކަމަށް އިމިގްރޭޝަން ކޮންޓްރޯލަރު މުހައްމަދު އަހުމަދު ހުސެއިން (ހަނަފީ) ވިދާޅުވެއްޖެއެވެ.\nހަނަފީ އެހެން ވިދާޅުވީ، އޮޅުވާލައިގެން ރާއްޖެ ގެނައި 27 ފަތުރުވެރިއަކު މިދިޔަ އާދިއްތަ ދުވަހުގެ ރޭ މަގުމަތިވި ފަހުންނެވެ.\nހަނަފީ މިރޭ "ސަން"އަށް ވިދާޅުވި ގޮތުގައި، އެފަދަ މައްސަލަތަކުގައި ފިޔަވަޅުތައް ވަރުގަދަ ކުރި ނަމަވެސް ނިޒާމުން ބާގަނޑުތައް ނުވަތަ ލޫޕްހޯލްތައް ހޯދައިގެން އޭގެ ބޭނުން ކުރާނެ މީހުން ތިބޭނެއެވެ. ނަމަވެސް އިމިގްރޭޝަނުން މިހާރު އަޅަމުންދާ ފިޔަވަޅުތަކާއި ދެން އަޅާނެ ފިޔަވަޅުތަކުން އެފަދަ ކުށްތައް ވަރަށް ބޮޑަށް މަދު ކުރެވޭނެ ކަމަށް އޭނާ ވިދާޅުވިއެވެ.\nއެގޮތުން ބުކިން ހެއްދުމާ ބެހޭ ނިޒާމާއިި ސިޔާސަތުތަކަށް ބަދަލު ގެނައުމުގެ މަަސައްކަތް މިހާރު ކުރަމުންދާކަން ހަނަފީ ފާހަގަ ކުރެއްވިއެވެ.\n"އަޅުގަނޑުމެން މިކަންތައްތައް ހުއްޓުވުމަށް މިހާރު ސިސްޓަމާއި ޕޮލިސީ ބައެއް ބަދަލުތައް އެބަ ގެންނަން. ވަރަށް އަވަހަށް އެ ބަދަލުތައް ތަންފީޒު ވެގެން ދާނެ. މިހާރު އަޅާ ފިޔަަވަޅުތަކުންވެސް ވަރަށް ބޮޑަށް [ފޭކް ބުކިން] މިނިމައިޒް ވާނެ އަދި ދެން ގެންނަ ބަދަލުތަކުން އެއަށް ވުރެ ބޮޑަށް މިނިމައިޒް ވެގެން ދާނެ،" ހަނަފީ ވިދާޅުވިއެވެ.\nނަމަވެސް ނިޒާމާއި ސިޔާސަތުތަކަށް ގެންނަ ބަދަލުތަކާ ބެހޭ އިތުރު ތަފްސީލެއް ހަނަފީ ހާމަ ނުކުރައްވައެވެ.\nފޭކް ބުކިންގެ މައްސަލަ ފެންމަތިވުމާ ގުޅިގެން، ފަތުރުވެރިން ތިބޭ ތަންތަން ބަލައި ޗެކް ކުރުމަށް ފުލުހުން ވަނީ ހާއްސަ އިންސްޕެކްޝަންތަކެއް ފަށާފައެވެ. އެއީ ފުލުހުންނާއި އިމިގްރޭޝަންގެ އިތުރުން އެޗްޕީއޭ އާއި ޓުއަރިޒަމް މިނިސްޓްރީ އާއި އިކޮނޮމިކް މިނިސްޓްރީ އަދި ލޯކަލް ގަވާމަންޓް އޮތޯރިޓީން ގުޅިގެން ކުރިއަށްގެންދާ އިންސްޕެކްޝަނެކެވެ.\nހަނަފީ ވިދާޅުވި ގޮތުގައި ގަވާއިދާ ހިލާފަށް ފަތުރުވެރިން ގެންނަ މީހުން ފާހަގަ ކުރެވުމުން، އެކަން ތަހުގީގުކޮށް، ޒިންމާވާ ފަރާތްތަކަށް ހަރުކަށި ފިޔަވަޅު އަޅާނެއެވެ. އަދި އިމިގްރޭޝަން ގާނޫނުގެ އިތުރުން މިދަނޑިވަޅަށާއި އެޗްޕީއޭގެ ގަވާއިދުތަކަށް ރިއާޔަތް ކޮށްވެސް އިތުރު ފިޔަވަޅު އެޅޭނެއެވެ.\n"ގާނޫނާ ހިލާފުވީމަ ގާނޫނުގެ ތެރެއިން ހަރުކަށި ފިޔަވަޅު އެޅޭނެ. ހަމައެކަނި އިމިގްރޭޝަން ގާނޫނަކާ ނޫން އެފަދަ ކަންތައް ކުރާ ފަރާތްތަކުން ހިލާފު ވަނީ. ވީމާ އެޗްޕީއޭއާ މިދަނޑިވަޅުގަ އޮތް ހާލަތަށް ރިއާޔަތްކޮށްފަވެސް އަޅުގަނޑުމެންނަށް ފިޔަވަޅު އެޅޭނެ،" ހަނަފީ ވިދާޅުވިއެވެ.\nމިދިޔަ އާދިއްތަ ދުވަހުގެ ރޭ މަގުމަތިވި ފަތުރުވެރިންނަށް އިމިގްރޭޝަނާއި ފުލުންހުންނާއި ރެޑްކެރެސެންޓުގެ އިތުރުން ހެޔޮއެދޭ ފަރާތްތަކުން ދަނީ އެހީތެރިކަން ފޯރުކޮށްދެމުންނެވެ. އަދި އެ މައްސަލައާ ގުޅުން ހުރި މީހަކު އެ ރޭ ވަނީ ހައްޔަރުކޮށްފައެވެ.\nހަނަފީ ވިދާޅުވި ގޮތުގައި އެ މީހާ ދޫކޮށްލުމާ ބެހޭ ގޮތުން ގޮތެއް ނިންމާނީ މައްސަލައިގެ ތަހުގީގަށް ފަހުގައެވެ.\nމީގެ އިތުރުން ހަނަފީ ވަނީ، ފޭކް ބުކިން އާއި އިމިގްރޭޝަން ގަވާއިދުތަކާ ހިލާފުވުމުގެ ސަބަބުން ގާތްގަނޑަކަށް ކޮންމެ ދެ ދުވަހަކުން އެއް ދުވަހަކު ގިނަ އަދަދެއްގެ މީހުން އަނބުރާ ފޮނުވާލަން ޖެހޭ ކަމަށް ވިދާޅުވެފައެވެ. އަދި އެފަދަ މައްސަލަތައް ތަކުރާރު ވިޔަ ނުދިނުމާ ބެހޭ ގޮތުން އެއާލައިންތަކާވެސް މަޝްވަރާކޮށްފައި ވާނެ ކަމަށް ހަނަފީ ވިދާޅުވިއެވެ.\n"ދެ ދުވަހުން އެއް ދުވަހު އެބަ ފޮނުވާލަން ފްލައިޓެއް. އެންމެ ފަހުންވެސް 180 މީހުން މި ފޮނުވާލީ، އޭގެ ކުރިން 200 މީހުންގެ ފްލައިޓެއް ފުލްކޮށް ފޮނުވާލީ. އެއީ ފޭކް ބުކިންއާ އިމިގްރޭޝަންގެ ޝަރުތުތައް ފުރިހަމަ ނުވާތީ،" ހަނަފީ ވިދާޅުވިއެވެ.\nއެފަދަ ފްލައިޓުތައް އަނބުރާ ފޮނުވާލާ އިރު ދައުލަތުން ހަރަދެއް ނުދާނެކަން ހަނަފީ ފާހަގަ ކުރެއްވިއެވެ.\nފަތުރުވެރިކަން އިޝްތިހާރުކުރަން އެމްއޯޔޫއެއްގައި ސޮއިކޮށްފި\nނިއޯސް އެއާއިން ރާއްޖެއަށް އަލުން ދަތުރުތައް ފަށައިފި


SunOnline: SAARC Film Festival gai Baiveri vumuge furusathu hulhuvaalaifi\nއައިމިނަތު ލުބާ 02 Mar 2021, 08:25\nނުވަވަނަ ދިވެހި ފިލްމު އެވޯޑްސް ހަފްލާގައި އެންމެ މޮޅު ފިލްމުގެ އެވޯޑު ލިބުނު ފިލްމު ވިޝްކާގެ ޓީމު -- ފޮޓޯ/ ރައީސް އޮފީސް\nސާކް ފިލްމު ފެސްޓިވަލްގައި ބައިވެރިވުމުގެ ފުރުސަތު ހުޅުވާލައިފި އެވެ.\nސާކް ކަލްޗަރަލް ސެންޓަރުން އިންތިޒާމް ކުރާ މި ފެސްޓިވަލް ކުރިއަށްދާނީ އަންނަ މެއި މަހުގެ ހަތަރަކުން ނުވަޔަކަށް އަވަށްޓެރި ސްރިލަންކާގަ އެވެ.\nނެޝެނަލް ސެންޓާ ފޯ އާޓްސް (އެންސީއޭ) އިން ބުނީ އެ ފިލްމު ފެސްޓިވަލްގައި ދެ ކުރު ފިލްމާއި އަދި ފީޗަރ ފިލްމު، ވެބް ބޭސްޑް ފިލްމެއްގެ އިތުރުން މާސްޓަރ ފިލްމެއް ބައިވެރިކުރުމުގެ ފުރުޞަތު ރާއްޖެއަށް ލިބިފައިވާ ކަމަށެވެ.\nއެ ފެސްޓިވަލްގައި ބައިވެރިކުރާ ފިލްމުތަކުގެ ޑައިރެކްޓަރުންނާއި އެހެނިހެން އާޓިސްޓުންގެ ތެރެއިން ގިނަވެގެން 04 ފަރާތަކުން ބައިވެރިވެވޭނެ ކަމަށާއި ފްލައިޓް ޓިކެޓް ފިޔަވާ އެ ބޭފުޅުން ލަންކާގައި ތިބުމާއި އަދި އެ ގައުމުގައި ދަތުރުފަތުރު ކުރުމުގެ ހުރިހާ ހަަރަދެއް އެ ފެސްޓިވަލް އިންތިޒާމްކުރާ ފާރާތްތަކުން ހަމަޖައްސައިދޭނެ ކަމަށްވެސް އެންސީއޭއިން ބުންޏެވެ.\nއެންސީއޭއިން ބުނީ އެ ފެސްޓިވަލްގައި ބައިވެރިވާން ބޭނުންވާ ފަރާތްތަކުން ފަރާތްތަކުން އަންނަ މަހުގެ އެއްވަނަ ދުވަހާ ހަމައަށް ހުޅުވާލެވިފައިވާނެ ކަމަށެވެ.\nމީގެ ކުރިންވެސް ރާއްޖޭގެ ފިލްމުތައް ސާކް ފިލްމު ފެސްޓިވަލްގައި ވަނީ ބައިވެރިކޮށްފައެވެ. އަދި އޭގެތެރެއިން އެ ފިލްމު ފެސްޓިވަލް ގައި ބައިވެރިކުރި ދިވެހި ފިލްމު "އިނގިލި" ވަނީ ބްރޯންޒް މެޑެލް ހާސިލްކޮށްފައެވެ. އަދި ބަތަލާ އާއިޝަތު ރިޝްމީ އަށް ވަނީ ސާކް ސަރަހައްދުގެ އެންމެ މޮޅު ބަތަލާގެ އެވޯޑް ފިލްމު "ވިޝްކާ" އިން ހޯދާފަ އެވެ.\nފިލްމު ފެސްޓިވަލްގައި ބައިވެރިވުމުގެ ފުރުސަތު ހުޅުވާލައިފި


vnews - ޕީޕީއެމްގެ ކޮންގްރެސް އަނެއްކާ ވެސް ފަސްކޮށްފި\nޕީޕީއެމްގެ ކޮންގްރެސް އަނެއްކާ ވެސް ފަސްކޮށްފި\n31 އޮކްޓޯބަރ 2012\nޕީޕީއެމްގެ ކޮންގްރެސް އަނެއްކާ ވެސް ފަސް ކޮށްފި އެވެ.\nޕީޕީއެމްގެ އާ އޮފީސް ހ. ތެމާގައި ފުރަތަމަ ފަހަރަށް މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ޕީޕީއެމްގެ ސެކްރެޓްރީ ޖެނަރަލް ދުންޔާ މައުމޫން ވިދާޅުވީ ކޮންގްރެސް ފަސް ކުރުމަށްފަހު މިހާރު ޕީޕީއެމްގެ ކޮންގްރެސް ބާއްވަން ނިންމާފައިވަނީ އަންނަ އަހަރުގެ ޖެނުއަރީ މަހުގެ 17 އިން 19 އަށް ކަމަށެވެ.\nޕީޕީއެމްގެ ކޮންގްރެސް ކުރިން ބޭއްވުމަށް ނިންމާފައިވަނީ ކުރިއަށް އޮތް ނޮވެމްބަރު މަހުގެ 15 ން 17 އަށް ދަރުބާރުގޭގަ އެވެ.\nދުންޔާ ވިދާޅުވީ ޕާޓީގެ ފުރަތަމަ ކޮންގްރެސް ފަސްކުރަން ނިންމުމާއި ގުޅިގެން ޕީޕީއެމްގެ އަސާސީ ޤަވައިދަށް އިސްލާހު ހުށަހެޅުމަށާ، ޕީޕީއެމްގެ ގޮފިތައް ހެދުމަށް ހުޅުވާލާފައިވާ މުއްދަތު ވެސް އިތުރުކޮށްފައިވާ ކަމަށެވެ. އެގޮތުން ޕީޕީއެމްގެ ގޮފި އުފެއްދުމަށް މިހާރު ފުރުސަތު ހުޅުވާލާފައިވަނީ ކުރިއަށް އޮތް ޑިސެމްބަރު މަހުގެ 16 ވަނަ ދުވަހަށް ކަމަށާއި އަސާސީ ޤަވައިދަށް އިސްލާހު ހުށަހެޅުމުގެ ފުރުސަތު ހުޅުވާލާފައިވަނީ ނޮވެމްބަރު މަހުގެ 22 ވަނަ ދުވަހަށް ކަމަށްވެސް ދުންޔާ ވިދާޅުވި އެވެ.\nޕީޕީއެމްގެ ކޮންގްރެސް ފަސްކުރަންޖެހުނީ އެފަދަ ބޮޑު ބައްދަލުވުމެއް ބާއްވާނެ ތަނެއް ކުރިން ކަނޑައަޅާފައިވާ ތާރީހުގައި މާލެއިން ލިބެން ނެތުމުން ކަމަށްވެސް ދުންޔާ ވިދާޅުވިއެވެ.\n"އެގިވަޑައިގަންނަވާނެ ޕާޓީއެއްގެ މިފަދަ ބޮޑު ބައްދަލުވުމެއްގައި ގިނަ އަދަދެއްގެ ބޭފުޅުން ބައިވެރިވާނެ. ނަމަވެސް އަޅުގަނޑުމެންނަށް އެވަރުގެ ތަނެއް ނުލިބުމުން އަންނަ އަހަރުގެ ޖެނުއަރީއަށް ފަސް ކުރަންޖެހުނީ. މިހާރު ކަނޑައަޅާފައިވާ ތާރީހަށް ދަރުބާރުގެ ލިބޭނެ ކަމަށް ސިޓީ ކައުންސިލުން ވަނީ އަންގާފައި،" ދުންޔާ ވިދާޅުވި އެވެ.\nޕީޕިއެމްގެ ގޮފި ހެދުމަށް ހުޅުވާލި ފުރުސަތުގައި 180 ގޮފި ރަޖިސްޓްރީ ކުރުމަށް ހުށަހަޅާފައިވާ ކަމަށްވެސް ދުންޔާ ވިދާޅުވިއެވެ.\nޕީޕީއެމުން ބުނީ އެޕާޓީގެ ކޮންގްރެސް ފަސްކުރުމަކުން ކުރިއަށް އޮތް ރިޔާސީ އިންތިހާބުގައި ވާދަކުރައްވާ އެޕާޓީގެ ކެންޑިޑޭޓަކަށް ލިބޭނެ ގެއްލުމެއް ނެތް ކަމަށާ، ކޮންގްރެސްއަށް ފަހު ޕާޓީ ހަރުދަނާވުމަކީ އިންތިހާބުގައި ކާމިޔާބު ހޯދުމަށް ލިބޭ ފުރުސަތެއް ކަމަށެވެ.\nއަހުމަދު ރިފާއު ރިފާއު އަކީ މިވަގުތު ވީއޮންލައިންގެ ސީނިއަރ އެޑިޓަރެވެ. ޝައުގުވެރި ކަމާއެކު ރިޕޯޓް ކުރާ ހުނަރުވެރި ނޫސްވެރިއެކެވެ. ހުރިހާ ދާއިރާ އަކުން ރިޕޯޓް ކުރުމުގައި ވެސް މައުލޫމާތު މުއްސަނދި ނޫސްވެރިއެކެވެ. ހާއްސަ ދާއިރާ އަކީ ސިޔާސީ ދާއިރާގެ ހަބަރާއި ރިޕޯޓްތަކެވެ.


B. Eydhafushi Feylihouse gai4bureege imaarastheh alhaane faraatheh hoadhanee\nބ.އޭދަފުށީ ފޭލި ހައުސް. ފޮޓޯ- އީޓީ\nހިތާދޫ އޮންލައިން | 06 ނޮވެންބަރ 2018\nބ. އޭދަފުށީ ފޭލި ޖަމިއްޔާގެ ގޯތި (ފޭލި ހައުސް) ގައި4ބުރީގެ އިމާރާތެއް ހަދައިދޭނެ ބަޔަކު ހޯދަން އެ ޖަމިއްޔާއިން އިއުލާން ކޮށްފިއެވެ.\nފޭލި ޖަމިއްޔާއިން ކުރި އިއުލާނުގައި ބުނެފައި ވަނީ އޭދަފުށީ ބަނދަރު ސަރަހައްދުން ދޫކޮށްފައިވާ ބިމުގައިއޮތް 2500 އަކަފޫޓްގެ ހުސްބިމުގައި4ފަންގިފިލާގެ އިމާރާތެއް އެ ޖަމިއްޔާއިންދޭ ކުރެހުމަކާ އެއްގޮތަށް އަޅައިދޭނެ ފަރާތެއް ހޯދަން ބޭނުންވާކަމަށެވެ.\nމިޢިމާރާތް އަޅަނީ ދެ ފަރާތް އެއްބަސްވާ މުއްދަތަކަށް، އިމާރާތުގެ ގްރައުންޑް ފްލޯ ކުއްޔަކައި ނުލައި އިމާރާތްކޮށްދޭ ފަރާތަށް ކޮންޓްރެކްޓް ފައިނޭންސް އުސޫލުން ލިބޭ ގޮތަށެވެ.\nއެހެންވެ، އެ އިމާރާތުގެ ކޮންކްރީޓް ސްޓްރަކްޗާ ހަދައިދޭން ޝައުގުވެރިވާ ފަރާތްތަކުން އަންނަ ބުރާސްފަތި ދުވަހުގެ 16:00 އަށް ފޭލި ހައުސް އަށް ހާޒިރުވާން ޖެހެއެވެ. އަދި މައުލޫމާތު ސާފު ކުރުމަށްފަހު މިމަހުގެ 22 ވަނަ ދުވަހުގެ ހަވީރު 16:00 އަށް ހަމަ އެތަނަށް ވަޑައިގެން ޕްރޮޕޯސަލް ހުށަހެޅުމަށްވެސް އެ އިއުލާނުގައި ބުންޏެވެ.\nމައުލޫމާތު ސާފުކުރުމަށް ހާޒިރުނުވާ ފަރާތްތަކާއި ގަޑިޖެހިގެން އަދި މައުލޫމާތު ފުރިހަމަނުވާ އަންދާސީ ހިސާބުތައް ބަލައިނުގަންނާނެ ކަމަށް ވެސް އިއުލާނުގައި ބުންޏެވެ. އިތުރު މައުލޫމާތު ސާފުކުރުމަށް 7704030، 963111 އަށް ގުޅުމަށް އެ ޖަމިއްޔާއިން އެދެއެވެ.


Gaanoonee column: Vazeefaa dhenee bidheyseeakah tho eve?\nދިވެހިރާއްޖޭގެ ވަޒީފާގެ ބާޒާރަށް ބަލާއިރު ބިދޭސީ މުވައްޒަފުންނަކީ ހުރިހާ ދާއިރާއެއްގައިވެސް މަސައްކަތްކުރާ ބައެކެވެ. ނަމަވެސް ބިދޭސީންނަށް ވަޒީފާ ދިނުމުގައި ޢަމަލުކުރަނީ، ޤާނޫނާ ޤަވާއިދާ އެއްގޮތްވާ ގޮތުގެމަތިން ތޯއެވެ؟ ވަޒީފާއިން ވަކިކުރާނަމަވެސް ވަކިކުރަނީ، އުޞޫލާއި އެއްގޮތަށް ތޯއެވެ؟ މި ކަންތައްތަކުގައި ބިދޭސީ މުވައްޒަފުންނަށް ލިބެންޖެހޭ ޙައްޤުތައް ލިބޭތޯއެވެ؟ މިއީ ބިދޭސީން ވަޒީފާގައި ގެންގުޅޭ ފަރާތްތަކަށް ކޮންމެހެން އެނގެންޖެހޭ މަޢުލޫމާތެވެ. ވީމާ، މިކަންތައްތަކަށް ޤާނޫނީ ނަޒަރަކުން ބަލާލަމާތޯއެވެ.\nބިދޭސީންނަށް ވަޒީފާ ދިނުން\nވަކި ވަޒީފާއެއްގެ މަޤާމަށް ހޮވަނީ ބިދޭސީއެއްނަމަ، އެފަރާތަކަށް ވަޒީފާ ލިބުނުކަމުގެ ލިޔުމެއް ނުވަތަ "ލެޓަރ އޮފް އެޕޮއިންޓްމަންޓް" އެއް، އެފަރާތެއް ރާއްޖެ އައުމުގެކުރިން ހަވާލުކުރަންވާނެއެވެ. ސަބަބަކީ، މި ލެޓަރ އޮފް އެޕޮއިންޓްމަންޓް އަކީ ވަޒީފާދޭ ފަރާތާއި ބިދޭސީ މުވައްޒަފާއި ދެމެދު ވަޒީފާގެ އެއްބަސްވުމުގައި ސޮއިކުރެވެންދެން، ވަޒީފާގެ އެއްބަސްވުން ކަމުގައި ބެލޭނެ ލިޔުމަށް ވާތީއެވެ. މިއާއިއެކު ބިދޭސީ މުވައްޒަފަކު ވަޒީފާ ދިނުމަށްފަހު ރާއްޖެ ގެންނަ ކަމުގައިވާނަމަ، ރާއްޖެ އައުމާއެކު ވީ އެންމެ އަވަހަކަށް އެފަރާތާއެކު ވަޒީފާގެ އެއްބަސްވުމެއްގައި ސޮއިކޮށް ވަޒީފާގެ ބަޔާނެއް ދޭންވާނެއެވެ.\nބިދޭސީއަކަށް ވަޒީފާ ދެވޭނީ، މިނިސްޓްރީ އޮފް އިކޮނޮމިކް ޑިވެލޮޕްމަންޓްއިން ދޫކުރާ ބިދޭސީން ވަޒީފާއަށް ގެނައުމުގެ ކޯޓާ ހޯދުމަށްފަހު، ދައްކަންޖެހޭ ފީތައް ދައްކާ، އެކަމަށް ބޭނުންވާ އެންމެހާ ހުއްދަތައް ހޯދުމަށްފަހުގައެވެ. ހަމައެހެންމެ، ދިވެހިރާއްޖޭގައި މަސައްކަތެއް ކުރުމަށް ބިދޭސީން ގެނެވޭނީ، މަސައްކަތްކުރުމުގެ ހުއްދަ ނުވަތަ "އެމްޕްލޯއިމަންޓް އެޕްރޫވަލް" އެއް ހޯދުމަށްފަހުގައެވެ. މި ހުއްދައަކީ ކޯޓާގެ މުއްދަތު ހަމަވަންދެން ދޫކުރެވޭ ހުއްދައެކެވެ. ހަމަމިއާއެކު ބިދޭސީއަކު ގެންނަ ކަމުގައިވާނަމަ، މިނިސްޓްރީގައި ޑިޕޮސިޓެއް ބަހައްޓައި، އެފަރާތްތަކުގެ ހުރުން ނުވަތަ "އެކޮމޮޑޭޝަން"، ކަނޑައެޅިފައިވާ އުޞޫލުގެ ތެރެއިން ހަމަޖެހިފައި ހުންނަންވާނެއެވެ.\nބިދޭސީން ދިވެހިރާއްޖޭގައި ވަޒީފާ އަދާކުރުން\nބިދޭސީއަކަށް ވަޒީފާ ލިބިގެން ރާއްޖޭގައި މަސައްކަތްކުރާނަމަ، އެފަރާތަކަށް ރާއްޖޭގައި ހެދިފައިވާ ހުރިހާ ޤާނޫނާ ޤަވާއިދަކަށް ޢަމަލު ކުރަންޖެހޭނެއެވެ. އަދި އެފަރާތެއް މަސައްކަތް ކުރަންޖެހޭނީ، ވަޒީފާދޭ ފަރާތާއި ދެމެދު ވެވިފައިވާ އެއްބަސްވުމާއި އެއްގޮތްވާގޮތުގެ މަތިންނެވެ.\nބިދޭސީންނަށް ލިބިދޭ އެހެނިހެން ޙައްޤުތައް\nޢާންމު އުޞޫލުގެ ދަށުން، ވަޒީފާގައި އުޅޭ ދިވެހި މުވައްޒަފުންނަށް ލިބިގެންވާ ގިނަ އިނާޔަތްތަކާއި ޙައްޤުތަކެއް ބިދޭސީ މުވައްޒަފުންނަށްވެސް ލިބިގެންވެއެވެ. އެގޮތުން އެފަރާތްތަކަށް ޙައްޤުވާ މުސާރައާއި، އިނާޔަތްތަކާ އަދި ޗުއްޓީތައް ލިބިގެންވެއެވެ. މިގޮތުން ބިދޭސީންނަށް މުސާރައާއި އިނާޔަތް ދޭންވާނީ، ދިވެހިރާއްޖޭގައި ރަޖިސްޓްރީކޮށް ހިންގުމުގެ ހުއްދަ ލިބިފައިވާ ބޭންކެއްގައި، އެ ބިދޭސީ މުވައްޒަފެއްގެ ނަމުގައި ހުޅުވިފައިވާ ބޭންކް އެކައުންޓް މެދުވެރިކޮށެވެ. އެކައުންޓެއް ނެތްކަމުގައިވާނަމަ، އެ ފަރާތެއްގެ ނަމުގައި އެކައުންޓެއް ހުޅުވުމަކީ ވަޒީފާދޭ ފަރާތުގެ ޒިންމާއެކެވެ. ހަމައެހެންމެ ވަޒީފާއާއި ގުޅިގެން ކުރިމަތިވާ މައްސަލައެއް ހައްލުނުކުރެވިއްޖެނަމަ، ވަޒީފާ ޓްރައިބިއުނަލަށް ހުށަހަޅައިގެން މައްސަލަ ހައްލުކުރުމުގެ ޙައްޤު ބިދޭސީ މުވައްޒަފަށް އަދި ވަޒީފާދޭ ފަރާތަށް ލިބިގެންވެއެވެ.\nކޯޓާ ހޯދުމެއް ނެތި ނުވަތަ ކޯޓާގެ މުއްދަތު ހަމަވުމުން އިތުރުކުރުމެއް ނެތި، ބިދޭސީއަކު ލައްވާ މަސައްކަތްކުރުވުމަކީ މަނާކަމަކެވެ. ހަމައެހެންމެ، ބިދޭސީ މުވައްޒަފަށް ލިބިދޭންޖެހޭ މުސާރައާއި އެހެނިހެން ޙައްޤުތަކުން މަޙްރޫމްކުރުމާއި، އެމްޕްލޯއިމަންޓް އެޕްރޫވަލް ނުހޯދައި ވަޒިފާގައި ބިދޭސީ މަސައްކަތްތެރިއެއް ގެންގުޅުމަކީވެސް މަނާކަމެކެވެ.\nބިދޭސީއަކަށް ވަޒީފާދޭނަމަ، ޤާނޫނާއި ޤަވާއިދުތަކާ އެއްގޮތްވާ ގޮތުގެމަތިން އެކަންކަން ކުރިއަށް ގެންދިއުމަކީ، ވަޒީފާދޭ ފަރާތަށްވެސް އަދި ވަޒީފާ ލިބޭ ފަރާތުގެވެސް ޙައްޤުތައް ކަށަވަރު ކުރެވިގެންދާނެ ކަމެކެވެ. އަދި ފަހުން ދިމާވެދާނެ ޤާނޫނީ މައްސަލަތަކުން ސަލާމަތްވާނެ ކަމެކެވެ.


Lanka ga dhin bomuge hamalaa raajje in kuhveri koffi | Mihaaru\nކޮލަމްބޯގެ ޗާޗެއް ކައިރީގައި ފުލުހުން ފޯރިމަރަނީ. ލަންކާގެ އެކި ހިސާބުތަކުގައި ދިން ބޮމުގެ ހަމަލާތަކުގައި 160 އަށް ވުރެ ގިނަ މީހުން ވަނީ މަރުވެފައި.\n21 އެޕްރީލް 2019 - 12:093comments\nލަންކާގެ ދާހިލީ ހަނގުރާމަ 2009 ގައި ނިމުމަކަށް އައި ފަހުން ކޮލަމްބޯ އާއި އެ ސިޓީގެ ބޭރުގައި ދިން ޓެރަރިސްޓް އެންމެ ބޮޑު ހަމަލާ މިހާތަނަށް 160 އަށް ވުރެ ގިނަ މީހުން ވަނީ މަރުވެފަ އެވެ. ދިވެހިން އާންމުކޮށް އުޅޭ ބައެއް ސަރަހައްދުތައް ވެސް ހިމެނޭ ގޮތަށް، ދިން ހަމަލާތަކުގައި އެއްވެސް ދިވެއްސަކަށް އަނިޔާވިކަމުގެ ރިޕޯޓެއް އަދި ނުލިބެ އެވެ.\nލަންކާގައި ދިން ހަމަލާތަކާ ގުޅިގެން އެކަން ކުށްވެރިކުރައްވައި ރައީސް އިބްރާހިމް މުހައްމަދު ސޯލިހް ކުރެއްވި ޓްވީޓެއްގައި ވިދާޅުވީ މިއީ ޓެރަރިސްޓް، ފިނޑި ހަމަލާއެއް ކަމަށެވެ. ޓެރަރިޒަމާ ދެކޮޅަށް ކުރާ މަސައްކަތުގައި ލަންކާ އަށް ރާއްޖޭގެ އެހީތެރިކަން އަބަދުވެސް ލިބޭނެ ކަމަށް އެމަނިކުފާނު ވިދާޅުވި އެވެ.\nނައިބު ރައީސް ފައިސަލް ނަސީމް ވިދާޅުވީ ލަންކާގައި ހެނދުނު ދިން ހަމަލާތަކާ މެދު ހިތާމަ ކުރައްވާ ކަމަށެވެ. ބޮމުގެ އެ ހަމަލަތައް ކުށްވެރި ކުރައްވާ ކަމަށް އެމަނިކުފާނު ވިދާޅުވި އެވެ. އެ ހަމަލާ އަމާޒުވި މީހުންގެ އާއިލާތަކާއެކު ތިބި ކަމަށާއި އެ މީހުންނަށް ތައުޒިޔާ ރައްދު ކުރައްވާ ކަމަށް ފައިސަލް ވިދާޅުވި އެވެ.\nނައިބު ރައީސް ފައިސަލް ކުރެއްވި ޓުވީޓު.\nސްރީ ލަންކާގައި ހުންނަވާ ރާއްޖޭގެ އެމްބެސެޑަަރު އުމަރު ރައްޒާގު ވިދާޅުވީ ދިވެއްސަކަށް ގެއްލުމެއް ލިބުނު ކަމުގެ މައުލޫމާތު އަދި ލިބިވަޑައިގެންފައި ނުވާ ކަމަށެވެ. ހަމަލާތައް އަމާޒުވި ހުރިހާ ހޮޓާތަކެއް ވަކިވަކިން ބަލައި، މަައަުލޫމާތު ހޯއްދަވަމުން ގެންދަވާ ކަމަށް އޭނާ ވިދާޅުވި އެވެ.\nޝާހިދު މިއަދު ކުރެއްވި ޓުވީޓު.\nފޮރިން މިނިސްޓަރު އަބްދުﷲ ޝާހިދު ވެސް ވަނީ ލަންކާއަށް ދިން މި ނުރަައްކާތެރި ހަމަލާ، ހަރުކަށި އިބާރާތުން ކުށްވެރި ކުރައްވައިފަ އެވެ. އަދި އަނިޔާ ލިބުނު އާއިލާތަކާއި ސްރީ ލަންކާގެ ރައްޔިތުންނާ އެކު ދިވެހިން ތިބި ކަމަށް ވެސް ޝާހިދު ވިދާޅުވި އެވެ.\nސޯޝަލް މީޑިއާގައި ދިވެހިން ގެންދަނީ ލަންކާގެ ހަމަލާއާ މެދު ހިތާމަކޮށް، ހަމްދަރުދީގެ މެސެޖްތައް ފޮނުވަމުންނެވެ. ލަންކާ އަކީ ރާއްޖެއާ އެންމެ އަވަށްޓެރި އަދި އެންމެ ގާތް އެކުވެރި ގައުމުކަމުން، ދިވެހިންނާއި ލަންކާއާ ޒަމާނުއްސުރެ އޮންނަނީ ވަކި ނުކުރެވޭ ވަރުގެ ގުޅުމެކެވެ.\nލަންކާގައި ދިން ބޮމުގެ ހަމަލަތަކާ ގުޅިގެން އެ ގައުމުގައި ހުންނަ ދިވެހި އެމްބަސީން ދަނީ ދިވެހިންގެ ހާލަތު ބަލަމުންނެވެ. އެގޮތުން، އެހީތެރިކަން ބޭނުންވެއްޖެ ނަމަ، ގުޅާނެ ނަންބަރުތަކެއް ވަނީ ކަނޑައަޅައިފަ އެވެ.\nކޮލަމްބޯ: +94727277072 ނުވަތަ +94766942654 ރާއްޖެ: +9607983400\nއިތުރު ލިޔުންތައް ދިވެހިރާއްޖެ ޓެރަރިޒަމް އަބްދުﷲ ޝާހިދު، ފޮރިން މިނިސްޓަރު ޓެރަރިސްޓް ހަމަލާ ރައީސް އިބްރާހިމް މުހައްމަދު ސޯލިހް ރާއްޖެ-ލަންކާ ނައިބު ރައީސް ފައިސަލް ނަސީމް ލަންކާގައި ބޮން ގޮއްވި މައްސަލަ


India In Aniyaa Kuramun Dhanikoh Kashmir Rayyithun Hiyyvaraa Eku Magu Machah - Vaguthu\nއިންޑިއާ އިން އަނިޔާ ކުރަމުން ދަނިކޮށް ކަޝްމީރު ރައްޔިތުން ހިތްވަރާއެކު މަގުމައްޗަށް\nކަޝްމީރު ރައްޔިތުން މުޒާހަރާ ކުރަނީ\nއިންޑިއާ ސިފައިން މެދު ކެނޑުމެއް ނެތި ކަޝްމީރުގެ ރައްޔިތުންނަށް އަނިޔާ ކުރަމުން އަންނަ މި ދަނޑިވަޅުގައި، އެ ސިޓީގެ ރައްޔިތުން އެކަމާއި ނުރުހުން ފާޅުކޮށް މަގުމައްޗައް ނިކުމެ މުޒާހަރާ ކޮށްފިއެވެ.\nއިއްޔެގެ ހުކުރު ނަމާދަށް ފަހު ކަޝްމީރުގެ ރައްޔިތުން މުޒާހަރާ ކޮށްފައި ވަނީ ކާފިއު އެއްވެސް އިއުލާން ކޮށްފައި ވަނިކޮށް ކަން ފާހަގަކޮށްލެވެއެވެ. މިދިޔަ ހަފްތާގެ ހުކުރު ނަމާދަށް ފަހުގައިވެސް މިގޮތަށް މުޒާހަރާ ކޮށްފައި ވާއިރު، އިއްޔެ ކުރި މުޒާހަރާ ތެރޭގައި އެ ގައުމުގެ ސިފައިންނާއި އާއްމު ރައްޔިތުންނާއި ދެމެދު ވަނީ ހަމަނުޖެހުން ތަކެއް ހިނގާފައެވެ.\nމުޒާހަރާގެ ބައިވެރިން ސުލްހަވެރިކަމާއި އެކު މިސްރާބު ޖެހީ އދ ގެ އަސްކަރިއްޔާގެ އޮބްސާވަރުން ތިބޭ އޮފީހާއި ދިމާލަށް ނަމަވެސް، އިންޑިއާ ސިފައިން ވަނީ އެހިސާބަށް ބައިވެރިން ދިޔަނުދީ ހިފާއްޓާފައެވެ. މިހިސާބުން ދެފަރާތުގެ ދެމެދުގައި ހިނގި ހަމަނުޖެހުން ތަކުގައި 153ށް ވުރެން ގިނަ މީހުންނަށް އަނިޔާ ވެގެން ހޮސްޕިޓަލަށް ގެންދެވިފައި ވާއިރު،2މީހެއްގެ ހާލު ސިރިއަސް ކަމަށް އިންޓަނޭޝަނަލް މީޑިއާ ރިޕޯޓުތައް ބުނެއެވެ. އަދި މި 153 މީހުންނަށް ވުރެން ގިނަ މީހުންނަށް އަނިޔާވި ކަމަށް ކަޝްމީރުގެ ސަރުކާރުގެ އޮފިޝަލެއް ވަނީ ބުނެފައެވެ.\nއޮގަސްޓް 24, 2019 17:05\nކަޝްމީރުގެ މުސްލިމުންނަށް ހިއްވަރާ ސާބިތުކަން ދެއްވައި މޯދީގެ އަނިޔާވެރިކަމުން މިންޖު ކުރައްވާނދޭވެ.\nއޮގަސްޓް 24, 2019 19:12\nއިންޑިޔާގެ ޤައުމީ ކަމެކޯ، ރާއްޖޭގައި ނެގުނު ވޯޓް އޮޅުވާލުމަކީވެސް އިންޑިޔާގެ ޤައުމީ ކަމެކޯ، ކޮބާތަ ޓްވީޓަރ ޕްރޮމޯޓާރ ދަ މަނީ ސޯލިހް، ދަ ޖަންގަލް ޓްވީޓަރ ދަ ކަޝްމީރީ ރިޖެކްޓަރ،\nއޮގަސްޓް 24, 2019 20:45\nމިސަރުކާރު ގެންނަން ވޯޓުދިން އެންމެނަށް ވަރަށް ސަލާމް.\nއޮގަސްޓް 25, 2019 06:32\nަހެހެހެހެ ލާލާލާ ދީނީބައިގަނޑު ކޮބާ ސެއިކު އިލޔސޫ.ބާރަށް އަތްޖަހާ.\nހައްގު ހޯދަން ނިކުމޭ\nއޮގަސްޓް 25, 2019 06:27\nއިބުރާހީމް މ.ސާލިހޫ.ވޯޓްހޯދަން ގޮސްވީ ވަޢުދާއި اللهގަންދީ ކުރި ހުވާ އަދި ދީނީ އިލްމު ވެރިންގެ ގާތުގައި ވީވަޢުދު ހަނދުމަ ނައްތާނުލާ.


Rhea chakraborty ge mach'chah Money Laundering ge thuhumathu koffi - AO News\nސުޝާންތްގެ ލޯބިވެރިޔާ ރެއާ ޗަކްރަބޮޓީގެ މައްޗަށް މަނީ ލޯންޑަރިންގެ ދައުވާ “އެންފޯސްމެންޓް ޑައިރެކްޓަރޭޓް” (އީޑީ) އިން އުފުލައިފިއެވެ.\nއީޑީ އިން ރެއާ ގެމައްޗަށް މިދައުވާ އުފުލާފައިވަނީ ސުޝާންތްގެ ބައްޕަ ބިހާރް ޕޮލިހަށް ރެއާ ސުޝާންތްގެ އެކައުންޓުން ގިނަ އަދަދަކަށް ފައިސާ ނަގާފައިވާ ކަމަށާއި ސުޝާންތެ ގެ ކްރެޑިޑް ކާޑުވެސް ރެއާ ބޭނުން ކުރަމުން ދިޔަކަމަށް ބުނެ މައްސަލަ ފައިލްކޮށްފައި ވަނިކޮށެވެ.\nއީޑީ އިން ބުނީ ސުޝާންތްގެ އެކައުންޓްގައި ހުރިފައިސާ އަށްވީ ގޮތް ވަރަށް ރަނގަޅަށް ބަލާނެކަމަށާއި، “އީޑީ ފުލުހުންނާއި ތަފާތު ވާނެކަމަށެވެ. އެގޮތުން އީޑީ އިން ބުނީ މައްސަލަ ބަލަމުންދާއިރު ކުށްކުރިމީހާ އެކުށް ނުކުރާކަމަށް ސާބިތުވާ ވަރަށް ހެކި ނުދެއްކޭނަމަ އޭނަވާނީ ކުށްވެރިއެއް ކަމަށް އީޑީއިން ނިންމާނެކަމަށެވެ. އީޑީ އިން މިހެން ބުނެފަިއވާއިރު ރިއާ ސުޝާންތްގެ އެކައުންޓުން ނަގާފައިވާ ފައިސާ ނުނަގާ ކަމަށް ހެކި ނުދެއްކޭ ނަމަ އޭނަގެ މައްޗަށް މަނީ ލޯންޑަރިންގެ މައްސަލަ ސާބިތުވާނެއެވެ.\nސުޝާންތް މަރުވުމައެކު ޝައްކު ކުރެވޭ އެތައްކަމެއް ހުރުމުން އެމައްސަލަ މުމްބާއީ ފުލުހުން ބަލަމުން ދަނިކޮށް ސުޝާންތްގެ އާއިލާ އާއި އޭނަގެ ފޭނުން އަދި ބޮލީވުޑްގައި ނެޕޮޓިޒަމް އަށް ތާއީދު ނުކުރާ ފަރާތްތަކުން ވަނީ ސީ.ބީ.އައި އަށް މައްސަލަ ބަލައި ދިނުމަށް އެދި ހުށަހަޅާފައެވެ.\nދާދިފަހުން ސީ.ބީ.އައި އިން ސުޝާންތްގެ މައްސަލަ ބަލަންފަށާފައިވާ ކަމަށް އިންޑިއާގެ ބައެއް މީޑިއާތަކުން ވަނީ ރިޕޯޓް ކޮށްފައެވެ.\nސުޝާންތްގެ މަަރަށްފަހު އޭނަގެ ބައްޕަވަނީ ރެއާގެ މައްޗަށް ބޮޑެތި ތުހުމަތުތަކެއް ކޮށްފައެވެ. އެގޮތުން ރެއާ ސުޝަންތަށް ބޭސްތަކެއްދީ އޭނަ އަކީ ޑިޕްރެޝަންހުންނަ މީހެއް ކަމަށްބުނެ މޮޔަހައްދާފައިވާ ކަމަށް ބައްޕަ ތުހުމަތު ކުރެއެވެ.\nއުމުރުން 34އަހަރުގެ ބޮލީވުޑްގައި އަރަމުން އައި ރަތި ސުޝާންތް ދަންޖެހިގެން މަރުވެފައި ހުއްޓާފެނުނީ މިދިޔަ ޖޫންމަހު 14ވަނަ ދުވަހު އޭނަގެ ކޮޓަރީގައެވެ.\nރެއާ ޗަކްރަބޮޓީބޮލީވުޑްސުޝާންތް ސިންގް ރާޖްޕުޓް


ރައީސުލްޖުމްހޫރިއްޔާއާއި ނާއިބު ރައީސް، ރާއްޖޭގައި މަސައްކަތް ކުރައްވާ އ.ދ.ގެ އެކި ޖަމްޢިއްޔާ ޖަމާޢަތްތަކުގެ އިސް މަންދޫބުންނާ ރޭ ބައްދަލުކުރައްވައިފި - The President's Office\n14 ޖަނަވަރީ 2009، ރިފަރެންސް: 2009-32\nރައީސުލްޖުމްހޫރިއްޔާ މުޙަންމަދު ނަޝީދާއި ނާއިބު ރައީސް ޑޮކްޓަރ މުޙަންމަދު ވަޙީދު ޙަސަން މަނިކު، ރާއްޖޭގައި މަސައްކަތް ކުރައްވާ އ.ދ.ގެ އެކި ޖަމްޢިއްޔާ ޖަމާޢަތްތަކުގެ އިސް މަންދޫބުންނާ ބައްދަލުކުރައްވައިފިއެވެ. ރައީސުލްޖުމްހޫރިއްޔާގެ އޮފީހުގައި ރޭ އޮތް މިބައްދަލުކުރެއްވުމުގައި ރާއްޖޭގައި ހުންނަވާ އ.ދ.ގެ ރެޒިޑެންޓް ކޯޑިނޭޓަރ އަދި ޔޫ.އެން.ޑީ.ޕީ.ގެ ރެޒިޑެންޓް ރެޕްރެޒެންޓެޓިވް ޕެޓްރިސް ކާރބިޒޯ ބައިވެރިވެވަޑައިގެންނެވިއެވެ.\nމިބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، އ.ދ.ގެ އެކިއެކި ޖަމްޢިއްޔާ ޖަމާޢަތްތަކުން ރާއްޖޭގެ ތަރައްޤީއަށް ވެދެއްވާ ޙިއްޞާ ފާހަގަކުރައްވައި، އެ ޖަމާޢަތްތަކަށް ޝުކުރު އަދާކުރެއްވިއެވެ. އަދި ކުރިއަށް އޮތް ތާނގައިވެސް އެ އެހީތެރިކަމާއި އެއްބާރުލެއްވުން އ.ދ.ގެ ފަރާތުން ލިބިވަޑައިގަންނަވަމުންދާނެ ކަމަށް ޔަޤީން ކުރައްވާ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nއ.ދ.ގެ ޖަމްޢިއްޔާ ޖަމާޢަތްތަކުން ރާއްޖޭގައި ހިންގަމުން ގެންދާ އެކިއެކި ޕްރޮގްރާމްތަކާ ބެހޭގޮތުންނާއި، ކުރިއަށް ރާއްވަވާފައިވާ ކަންތައްތަކާ ބެހޭގޮތުން އ.ދ.ގެ މަންދޫބުން މިބައްދަލުކުރެއްވުމުގައި ވާހަކަފުޅު ދެއްކެވިއެވެ.\nމިބައްދަލުކުރެއްވުމަށްފަހު، އ.ދ. އިން ރާއްޖޭގައި ކުރިއަށް މިގެންދަވާ އެކި ޕްރޮގްރާމްތަކާބެހޭ މަޢްލޫމާތު، އ.ދ.ގެ މަންދޫބުން، ވަޒީރުންނަށާއި، ސްޓޭޓް މިނިސްޓަރުންނަށާއި، ރައީސުލްޖުމްހޫރިއްޔާގެ އޮފީހުގެ އިސްބޭފުޅުންނަށް އެރުވުންވެސް އޮތެވެ.\nމިބައްދަލުކުރެއްވުމުގައިވެސް ރައީސުލްޖުމްހޫރިއްޔާއާއި ނާއިބު ރައީސް ބައިވެރިވެވަޑައިގެންނެވިއެވެ.